
Ne e zhritëm atë (Kuranin) në natëne Kadrit... 


Sl Kadi, 1 


Muaji i “Kamazanit në të cilin filloi të shpallej Kurani, që është udhërrëfyes për njerëz 
dhe sqarues i vuqës së drejtë dhe dallues (i së vërtetës nga gënjeshtra). 
“Ë kush e përjetan prej jush këtë muaj, le të agjëzajë. 


El Bekare, 185 


Pejgamberi a.s. ka thënë: 
“ Allahu ju ka urdhëruar që të agjëzoni y amazanim (ditën) ndërsa netët e zamazanit t'i 
farzin në ndanjë muaj tjetër, e kushe ka kryer farzin në Ramazan, i njihet sikur të ketë 
A bye të ij të farze jashtë ë 


“Në Xhennet ka një derë, e cila quhet Kejan. Më këtë derë do të hyjnë vetëm agjëruesit 
në ditën e Kiametit, dhe nga kja derë nuk do të hyjë askush tjetër. 


më shumë se 100 herë. 


Muslimi 


Aishja v.a., ecila e kishte pyetur se çfarë të thashte, nëse do ta kuptante se mund të ishte 
nata e Kadrit, Pejgamberi a.s. tha: 
“O Allah, me të vërtetë Gi je Falës (i mëkateve) dhe e da faljen, 
nv i fal mua mëkatet e mia 1 

MBAHET KONFERENCA 
NDËRKOMBËTARE 

“FEJA DHE PAJTIMI: 

CILA ËSHTË E ARDHMJA E 
DIALOGUT NDËRFETAR” 


Bashkësia Islame e Kosovës mori pjesë në konferencën 
ndërkombëtare “Feja dhe pajtimi: Gila është e ardhmja 
e dialogut ndërfetar”, e cila u mbajt në Pejë nga 24- 
26 maj 2013, organizuar nga MPJ, në bashkëpunim me 
Ambasadën e Britanike, Ambasadën Norvegjeze dhe 
organizatën “The Soul of Europe”. Java e Tolerancës 

në Kosovë hapi Konferencën Interfaith në Pejë, duke 
mbledhur përfaqësues të religjioneve kryesore në rajon 
dhe të komunitetit ndërkombëtar të Interfaith. 


Kjo konferencë, e cila bashkon përfaqësues të 
feve kryesore në rajon dhe të komunitetit ndërfetar 
ndërkombëtar, është ngjarja më e madhe e këtij lloji që 
u zhvillua në Kosovë dhe në rajon. Mbi 160 udhëheqës 


fetarë, përfaqësues të komuniteteve dhe ekspertë nga 42 


vende diskutuan mbi pajtimin e besimin dhe si mund të 
jenë ato forcë bashkuese në nivel rajonal dhe global. 

Humanizmi dhe unifikimi i 
myslimanëve në Ramazan 


juve dhe gjithë besimtarëve myslimanë muajin e shenjtë të 

ramazanit, muajin e faljes, agjërimit, reflektimit dhe veprave 
të mira. Allahu xh.sh. në Kur'anin famëlartë urdhëron e thotë: “O 
ju që besuat, agjërimi ju është bërë obligim sikurse që ishte obligim 
edhe i atyre që ishin para jush, kështu që të bëheni të devotshëm. 
(Jeni të obliguar për) Ditë të caktuara, e kush është i sëmurë prej 
jush ose është në udhëtim (e nuk agjëroi), atëherë ni (le të agjërojë) 
më vonë aq ditë. E ata që i rëndon ni (nuk mund të agjërojnë), janë 
të obliguar për kompensim, ushqim (ditor), i një të varfëri, ai që 
nga vullneti jep më tepër, ajo është aq më mirë për te. Mirëpo, po 
qe se e dini, agjërimi është më i mirë për ju. (El Bekare,183-184). 

Ja pas njëmbëdhjetë muajsh, mysafiri i Allahut xh.sh., 
Ramazani, vjen në ambientet dhe sofrat e besimtarëve myslimanë. 
Muaj në të cilin myslimanët janë bashkë dhe ndiejnë një atmosferë 
të ngrohtëjsa herë që arrin ky muaj i shenjët sikur lind një shqisë 
e re njerëzore. Besimtarët, si në asnjë muaj tjetër, thellohen 
në devotshmëri e besim dhe , me një përkushtim ndaj Allahut 
fuqiplotë duke iu lutur Atij që të zbresë rahmetin e Vet mbi ne dhe 
të na i falë gjynahet dhe gabimet tona si dhe me dritën e Kur'anit 
të na e ndriçojë rrugën e kësaj rrugën, e kësaj bote dhe të na 
shpëtojë në Ahiret. 

Gjithashtu besimtari rikujton se në këtë muaj kanë ndodhur 
ngjarje të mëdha të Ummetit më të lavdëruar sikurse janë: zbritja 
e Kur'anit famëlartë, beteja e Bedrit çlirimi i Mekës, çlirimet 
islame nëpër pjesë të ndryshme të globit tokësorë etj., që botës 
dhe njerëzimit i solli paqe, njerzillëk, moral, respekt dhe dinjitet 
qenies njeri. Shumë familje myslimane përsërisin ritualin, syfyre 
dhe iftare të përditshme, së bashku rreth sofrës bujare me miqtë e 
dashamirët- s'mungojnë. 

Këtë muaj e karakterizon humaniteti njerëzor, solidariteti, 
paqja dhe mëshira janë në nivel më të lartë se në çdo muaj tjetër. 

I Dërguari i njerëzimit thotë: “Çdo vepër e njeriut shtohet e mira 
prej dhjetë deri në shtatëqind herë. Allahu i madhëruar thotë: “ 
Përveç agjërimit, sepse ai është për Mua dhe Unë do ta shpërblejë , 
sepse ai braktis kënaqësinë dhe ushqimin për Mua. Për agjëruesin 
ka dy gëzime: qëzimi i parë është në iftar, kurse i dyti në takimin 
me Zotin e tij. Era e keqe nga goja e agjëruesit është më e mirë te 
Zoti se sa era e mishkut (Buhariu dhe Muslimi). 

Është ky moment fetar, i cili na katapulton në një rrafsh tjetër 
debatesh për emancipimin tonë si civilizim në kërkim të formulës 
për të përparuar dhe për të zhvilluar e për të ngritur vetëdijen 
shpirtërore dhe përgjegjësinë që kemi para Allahut xh.sh.. 

Agjërimi është një sakrificë e përkohshme , por mesazhi është 
fare i prekshëm edhe për ata që kanë fare pak shkollë të kohës së 
sotme. Myslimani duhet të jetë i ndjeshëm. Duhet të jemi më 
solidarë. duhet të jemi më pak egoistë. Duhet të bëjmë më shumë 
si shoqëri për të papunët, të varfrit, invalidët, skamnorët, sëmurët, 
jetimët etj. Lusim Allahun që nga ky muaj të dalim fitues dhe 
shumë më të fortë shpirtërisht e më të skalitur për t'u ballafaquar 
me sfidat dhe të papriturat që na i servon jeta e përditshme. 


S ë pari, lexues të dashur dhe të nderuar, më lejoni që t'ju uroj 


Mr. Rexhep Suma 

Fetë urdhërojnë dhe mësojnë për 


paqen universale” 


Mr. Naim Tërnava (Myftiu i Kosovës) 


Bashkësia Islame e Kosovës në vazhdimësi ka qenë pjesë e dialogut me bashkësitë e tjera fetare, 
në kërkim të paqes, në kërkim të urave të mirëkuptimit e mirëbesimit. 


nderuar ministër Hoxhaj, Të nderuar 
ambasadorë, Të nderuar përfaqësues 
të komuniteteve fetare, I nderuari peshkop 
Teodosije, I nderuari ipeshkv Dodë Gjergji, 
I nderuari reis i Bashkësisë Fetare Islame të 
Maqedonisë, z. Sulejman Rexhepi, Të nderuar 
organizatorë, I nderuari kryetar i Pejës Ali 
Berisha, Të nderuar përfaqësues të institucioneve 
vendore e ndërkombëtare, Të nderuar mysafirë e 
të pranishëmi 
Kam nderin dhe respektin e veçantë që sonte 
në këtë qytet të bukur rrëzë Alpeve Shqiptare, 
të gjendem në mesin tuaj, tju përshëndes dhe 
t'ju uroj mirëseardhje në emër të Bashkësisë 
Islame të Republikës së Kosovës (BIK) duke iu 
dëshiruar qëndrim të këndshëm. Një qytet ky i 
cili edhe praktikisht, përmes Xhamive, Kishave 
katolike, atyre ortodokse, flet për bashkëjetesën 
e besimeve dhe tolerancën në mes besimeve dhe 
besimtarëve për shekuj me radhë. Për Kosovën, 
po edhe për vetë Bashkësinë Islame është një 
nder i madh që njerëz të këtij kalibri, njerëz të 
cilët po i japin shumë bashkëpunimit, respektit, 
paqes, pajtimit e tolerancës fetare nëpër botë, 
të jenë mysafirë të Kosovës. BIK konsideron 
të domosdoshme dhe të vetmen alternativë 
vazhdimin e dialogut reciprok në mes feve 
edhe në nivel botëror, me qëllim që të rritet 
mirëkuptimi i ndërsjellë. Popujt, pavarësisht 
nga dallimet etnike ose kufijtë politikë, kanë 
më shumë gjëra të përbashkëta në krahasim me 
ç'pandehin se kanë të tilla që i ndajnë. Ne si BIK, 
tash e 15 vjet, bashkë me Ipeshkvin e Kosovës, 
kemi vizituar shumë qendra të botës, po edhe 


Greca. Presidente, znj. Jahjaga, I 


në Kosovë, për të promovuar vlerat e tolerancës 
fetare dhe mirëkuptimin në mes njerëzve. 
Vetëm 6 ditë para granatimit të NATO-së më 
1999, ne u takuam në Vjenë me përfaqësuesit 

e Kishës Ortodokse nga Serbia dhe Kosova, 
organizuar nga “Fondacioni apeli i ndërgjegjës” 
me seli në Nju- Jork, të cilën e drejtonte senatori 
Shnajer. BIK dhe Ipeshkvia Katolike e Kosovës, 
pavarësisht nga rrethanat tepër të vështira, 

kur vendi ynë digjej, gjetëm forcë për të dhënë 
shembullin për paqe dhe tolerancë. Zoti na 
mëson: “Sikur të kishte dashur Zoti yt, do t'i 
besonin ç'ka në Tokë, që të gjithë. A ti do t'i 
detyrosh njerëzit të bëhen besimtarë” (Junus,99). 
Zoti u shpalli të gjithë pejgamberëve se Ai është 
Një dhe i Vetëm dhe se nuk ekziston askush 
tjetër që meriton të adhurohet nga njerëzit. 
Mesazhi hyjnor i përcjellë tek njerëzit nga Zoti 
përmes të dërguarve, u është komunikuar 
njerëzve qysh nga krijimi i njeriut të parë - 
Ademit, babait të njerëzimit. Përmes dialogut 
dhe tolerancës, pranojmë tërësinë dhe unitetin 
thelbësor të fesë, që është një urdhër i mëshirës 
së Zotit, dhe universalitetin e besimit në Zotin. 
Prandaj feja ngërthen në vete bindjet, nëpërmjet 
të cilave njeriu arrin qëllimin final të ardhjes së 
tij në këtë botë, një rrugë që të gjithë bashkërisht 
i sjell në vëllazëri. Urrejtja, ekstremizmi, 
jotoleranca e të gjitha besimeve, në vazhdimësi 
inkurajojnë të keqen dhe Tokën e kthejnë në një 
vend ferri, nëse të tillë njerëz do të kenë rastin të 
sundojnë botën. Prandaj, dhurata më e madhe që 
gjeneratat e sotme mund t'u dhurojnë fëmijëve, 
nipërve e mbesave të tyre, është toleranca dhe 
pajtimi, që do të shërojë shumë shoqëri anë e 

kënd botës, sepse ky është edhe virtyti më i 
lartë hyjnor i feve, duke e ditur se nuk janë fetë 
ato që përçajnë, po janë politikat jo të drejta që 
armiqësojnë njerëzit në mes tyre. 

Të nderuar të pranishëmi Tragjedia dhe 
peripecitë nëpër të cilat kaloi Kosova dhe 
populli i saj gjatë shekullit që lamë pas, janë të 
njohura për të gjithë ne. Mohimi i të drejtave 
elementare fetare, kombëtare e gjuhësore, 
spastrime me karakter etnik dhe fetar deri në 
gjenocid, vrasje, masakra e shpërngulje me 
dhunë, - veprime këto që nuk i do Zoti, nuki 
preferuan pejgamberët, nuk na i mësuan librat 
e shenjtë. Mirëpo, të shtyrë nga egoja e ndjenja 
e të fortit, e dominimit, të shtyrë nga urrejtja e 
mosdurimi, në vend që të promovojmë paqe, 

e të jetojmë në fqinjësi të mirë u përballëm me 
luftëra e katrahura të shumta, - veprime këto 

që sollën shumë viktima të pafajshme, shumë 
shkatërrime e shumë dhimbje. Duke pasur 
parasysh se këtu në këtë sallë ka dijetarë e 
hulumtues të fushave të ndryshme nga shtete 
të shumta, që njohin problemet globale nëpër 
botë, që me njohuritë dhe kontributet e tyre 
ndikuan në jetësimin e tolerancës, paqes e 
pajtimit në mes popujve të shumtë të globit, 

kjo për bashkësitë fetare, dhe në veçanti për 

tri bashkësitë tradicionale, do të jetë edhe një 
shtytje më e madhe për të dhënë kontribut edhe 
më të madh në afrimin e popujve në mes veti. 
Populli shqiptar është nga popujt e rrallë në 
botë që janë dalluar për tolerancën, pajtimin 
dhe respektin e ndërsjellë fetar. Fetë urdhërojnë 
dhe mësojnë për paqen universale, mësojnë për 
sjellje të barabartë në mes njerëzve pa dallim 

në mes tyre, duke respektuar divergjencat në të 
gjitha fushat. Shqiptarët i karakterizon toleranca 


ET 
pe aa A 


e gjerë fetare dhe respektimi i mendimit dhe 
besimit ndryshe. Kombi shqiptar, për sa i 
përket tolerancës dhe respektit ndërfetar, është 
shembull që duhet ndjekur edhe nga shtetet 

e mëdha dhe ato me një traditë të madhe në 
fusha të ndryshme të jetës. Historia nuk shënon 
asnjëherë incident e jo më luftë ndërfetare te 
shqiptarët. Prania dhe bashkekzistenca e tri 
besimeve të popullit shqiptar - myslimanë, 
ortodoksë e katolikë, ka bërë që toleranca 
ndërfetare të jetë një domosdoshmëri historike, 
edhe në raport me të tjerët. Po ashtu duhet 
thënë se BIK në vazhdimësi ka qenë pjesë e 
dialogut me bashkësitë e tjera fetare, në kërkim 
të paqes, në kërkim të urave të mirëkuptimit 

e mirëbesimit. Një numër i madh problemesh 
akute të botës së sotme zanafillën e tyre e kanë 
edhe në mosmarrëveshjet fetare ose edhe në 
keqinterpretimin dhe instrumentalizimin e fesë 
për qëllime politike, ekonomike e të ngjashme. 
Andaj, studimi i këtyre problemeve edhe 

në aspektin fetar, mund të na ndihmojë në 
eliminimin e disa keqkuptimeve, të cilat kohë 
pas kohe shfaqen jo vetëm në rajonin e Ballkanit 
e në opinionin kosovar, por edhe më gjerë, për 
shkak të mosnjohjes së rolit dhe misionit që 
duhet të luajnë fetë në shoqërinë njerëzore. 

Të nderuar të pranishëmi Burimi i Islamit 
është Kur'ani, i cili mbështet konceptet e moralit, 
dashurisë, mëshirës, përkushtimit, sakrificës, 
tolerancës dhe paqes. Një mysliman që i zbaton 
Si duhet në jetën e tij këto parime, është një njeri 
i sjellshëm, i drejtë, i devotshëm dhe shumë 
tolerant e bashkëpunues. Ai përhap dashuri, 
respekt e harmoni dhe kënaqësi tek të gjithë ata 
që jetojnë pranë tij. Allahu thotë: “Thuaju (oi 
dërguar): “O pasuesit e librit (Tevrat e Inxhil), 

ejani (të bashkohemi) te një fjalë që është e 
përbashkët (e drejtë) në mes nesh dhe jush: Të 
mos adhurojmë, përveç Allahut, të mos I bëjmë 
Atij asnjë send shok, të mos e konsiderojmë 

njëri - tjetrin zot përveç Allahut”...(Ali Imran, 
64). Fatkeqësisht, autorët e mostolerancës dhe 
mosrespektimit në mes besimeve i gjejmë në 
mesin e identiteteve të krishtera, islame a çifute. 
Dhe bëhen shkak që disa prej tyre të hedhin 
mendime e pretendime të cilat nuk kanë të bëjnë 
fare me mësimet e feve. Jemi dëshmitarë të 
akteve të shumta të dhunës e terrorit nëpër botë. 
E vërteta është se edhe nëse terroristët i përkasin 
identitetit mysliman, terrori e dhuna e ushtruar 
prej tyre nuk mund të quhet si “terror islamik”, 
ashtu si nuk mund të quhet “terror hebrej”, 

nëse ushtruesit e tyre janë çifutë, apo “terrori 
krishterë”, nëse autorët janë të krishterë. Allahu 
thotë: “Oju njerëz, vërtet Ne ju krijuam ju prej 
një mashkulli dhe një femre, ju bëmë popuj e fise 
që të njiheni ndërmjet jush, e s'ka dyshim se tek 
Allahu më i ndershmi ndër ju është ai që është 
ruajtur më shumë (nga të këqijat), e All-llahu 
është shumë i dijshëm dhe hollësisht i njohur 
për çdo gjë”. (El Huxhurat,13). Zoti na e bën të 
ditur në Kur'an se qëllimi i krijimit të fiseve e 
popujve të ndryshëm është që ata të njihen në 
mes veti. Kombet dhe popujt e ndryshëm duhet 
të njohin njëri-tjetrin, kjo do të thotë të mësojmë 
për kulturat e ndryshme, për gjuhët, besimet, 
traditat dhe veçoritë e njëri-tjetrit. Thënë shkurt, 
një nga qëllimet e krijimit të racave e kombeve 
të ndryshme nuk është konflikti dhe lufta, por 
pasuria kulturore. Një llojllojshmëri e tillë është 
shprehje e Zotit. Unë kam bindjen e thellë se, 
pavarësisht nga gjendja nëpër të cilën po kalon 
shoqëria njerëzore, njerëzit do të arrijnë të jetojnë 


në paqe, pavarësisht nga raca a feja së cilës i 
përkasin. Ngase Islami nuk lejon që njerëzit 

të gjykohen vetëm për shkak të përkatësisë së 
tyre në një racë, komb a fe të caktuar. Islami 
është feja që u garanton dhe siguron liri ideve 
dhe besimeve, dhe mendimit të jetës dhe 
organizimit të saj.Nuk mjafton të flasim vetëm 
për bashkëjetesën fetare, pajtimin dhe dialogun 
ndërfetar. Mendoj se duhet kaluar nga toleranca 
në bashkëpunim, nga marrëveshjet në jetësimin 
a implementimin e tyre. Mendoj se shekulli 

XXI do të jetë shekulli i një dinamike të re 
gjithevropiane, që do të ringjallë vlera morale të 
natyrshme, e të ngulitura thellë në ndërgjegjen e 
njeriut, të harruara prej kohësh nga padrejtësi të 
shumta në raport me natyrshmërinë e krijimit të 
njeriut nga i Madhi Zot. Shekullin në të cilin do 
të sundojnë toleranca, mirëkuptimi ndërnjerëzor, 
duke u mbështetur në dialogun ndërkulturor e 
ndërfetar dhe qasjen e vlerave të përbashkëta, e 
shohim si rrugë që duhet ndjekur. 

Me këtë rast dëshiroj që, në emër të BIK-së, të 
falënderoj ata që ndihmuan për organizimin e 
kësaj konference, të cilën e vlerësoj si shumë të 
rëndësishme për krijimin e klimës së mirëbesimit 
e mirëkuptimit në vendin tonë. Jam këtu që 
të shpreh gatishmërinë e BIK-së dhe të të 
gjitha institucioneve të saj, që të mbështes pa 
alternativë, të angazhohemi pa ndërprerë në 
kultivimin e paqes, mirëkuptimit, mirëbesimit, 
faljes dhe respektit të vlerave hyjnore-universale, 
humane e qytetëruese. 

Ju falemnderiti 


“ Fjala e Myftiu të Kosovës Naim Tërnava, në konferencën 
ndërkombëtare “Feja dhe pajtimi: Cila është e ardhmja e 
dialogut ndërfetar7”, mbajtur në Pejë më 24 maj 2013 

Ramazani muaj i adhurimit dhe i 


shpërblimit 


Prof. Asoc. dr. Fahrush Rexhepi 


Duhet ditur se vlera e muajit të bekuar të Ramazanit është shumë e madhe, kurse dobitë e 
agjërimit të tij janë të panumërta. E themi këtë duke u mbështetur në ajetet kuranore dhe në një 
numër të konsiderueshëm të transmetimeve të haditheve që flasin lidhur me agjërimin e këtij 
muaji dhe të mirat që sjell me vete Ramazani i bekuar. 


llahu i Lartmadhëruar në librin 
A: Tij fisnik thotë: “Oju që keni 

besuarl Agjërimi është bërë obligim 
për ju sikur ka qenë obligim edhe për ata që 
ishin para jush, që të jeni më të devotshëm (më 
të përkushtuar)”. (El Bekare, 183) Në ajetin 
tjetër Allahu xh.sh. në Kur'an thotë: “Muaji i 
Ramazanit në të cilin filloi të shpallej Kur'ani, 
që është udhërrëfyes për njerëz dhe sqarues i 
rrugës së drejtë dhe dallues (i së vërtetës nga 
gënjeshtra). E kush e përjeton prej jush këtë 
muaj, le të agjërojë”. (El Bekare, 185) Ky ajet 
kuranor,sipas shumicës së dijetarëve islamë, 
e bën të detyrueshëm agjërimin e muajit të 
Ramazanit. Ndërsa nga hadithet e shumta kemi 
edhe këtë thënie të Pejgamberit a.s.: “Islami 
ngrihet mbi pesë (shtylla) në të dëshmuarit se 
nuk ka zot përveç Allahut dhe se Muhamedi 
është i dërguari i Zotit, kryerjen e namazit, në 
dhënien e zekatit, në të vizituarin e Qabes dhe 
në agjërimin e ramazanit”'. Agjërimi i këtij muaji 
mundëson pastrimin shpirtëror dhe faljen e 
gabimeve të vogla duke marrë parasysh edhe 
hadithin tjetër të Pejgamberit a.s., në të cilin 
thuhet : “Pesë kohët e namazit, Xhumaja deri 
në Xhuma dhe Ramazani deri në Ramazan, 
nëse respektohen, i shlyejnë mëkatet e vogla 
në mes tyre”. Prandaj Allahu xh.sh. i ka dhënë 
njeriut rastin ideal që ai të pastrohet nga mëkatet 
me namaz pesë herë në ditë, pastaj atë javor 
në ditën e Xhumas dhe, në fund, atë vjetor 
me agjërim. Zakonisht në prag të fillimit të 
muajit të Ramazanit, Pejgamberi a.s. u drejtohej 
besimtarëve me këtë këshillë: “O njerëz, ju e keni 
aq afër muajin e madhërishëm të mëshirës, të 


shpresës e të përparimit, muajin në të cilinë është 
nata e Kadrit, e cila është më e vlefshme se një 
mijë muaji Allahu ju ka urdhëruar që të agjëroni 
Ramazanin (ditën), ndërsa netët e ramazanit t'i 
kaloni në ibadet (lutje) vullnetar. Kush fal nafile 
gjatë ramazanit, i njihet sikur të ketë kryer farzin 
në ndonjë muaj tjetër, e kush e ka kryer farzin në 
ramazan, i njihet sikur të ketë kryer shtatëdhjetë 
farze jashtë ramazanit. Ramazani është muaji 
durimit, ndërsa shpërblimi për durimin është 
xhen-neti. Ky është muaji i ndihmës dhe i 
solidaritetit të ndërsjellë në mes të myslimanëve, 
muaj në të cilin shtohen begatitë dhe pasuria 

për besimtarët e përkushtuar. Kush i shtron 

iftar një agjëruesi, për këtë do të ketë shpërblim 
Sikur të kishte liruar një rob e do t'i falen të 
gjitha mëkatet e vogla”. Ky fjalim i Pejgamberit 
a.s. drejtuar ashabëve të tij në prag të muajit të 
Ramazanit, kishte qëllim urimin, përgëzimin dhe 
mirëseardhjen për këtë muaj të bekuar. Prandaj, 
nuk ka dyshim që muajin e madhërueshëm të 
Ramazanit, Allahu xh.sh. e ka zgjedhur dhe e ka 
dalluar nga të gjithë muajt e tjerë, sepse në këtë 
muaj ka filluar edhe zbritja e Kur anit famëlartë 
nga Allahu xh.sh., që është udhërrëfyes për 
njerëzit dhe dallues në mes së mirës dhe të ligës. 
Pra, arritja e muajit të Ramazanit për myslimanët 
sjell shpresë për fitore të reja si dhe shton imanin 
tek besimtarët, forcon lidhjet e solidaritetin. Për 
këtë arsye myslimanët duhet t'i gëzohen ardhjes 
së muajit të Ramazanit dhe duhet të përgatiten 
që ta shënojnë e ta presin në gjendjen më të mirë 
e më të gëzueshme. Prandaj nuk duhet lëshuar 
rasti për të shfrytëzuar begatitë e të mirat e 
shumta që sjell ky muaj. 


Si t'i japim vlerë këtij muaji 

Para se t'i përgjigjemi kësaj pyetjeje, secili 
duhet t'i bëjë vetes një pyetje: Nëse kemi një 
shok shumë të dashur a një të afërm ose një mik 
a dashamir që të ka munguar për njëmbëdhjetë 
muaj pa u çmallur asnjëherë me të, cila do të 
ishte knaqësia dhe mikpritja për të, nëse ai do 
të rikthehej tek ju pas njëmbëdhjetë muajsh 
mungesel Me siguri, gëzimi, mikpritja dhe 
knaqësia do të ishte e papërshkruar. Prandaj 
këtu shtrohet pyetja - si duhet të gëzohemi dhe 
si duhet ta respektojmë në rast se mysafiri i 
rikthyer pas njëmbëdhjetë muajsh është muaji 
i madhërishëm i Ramazaniti Sigurisht që 
ardhja e këtij mysafiri të nderuar duhet të jetë 
një gëzim i madh dhe një sihariq i mirë për të 
gjithë myslimanët. Madje këtij muaji i gëzohen 
edhe të rinjtë, për të cilët nuk është detyrim 
ende agjërimi i këtij muaji. Këtë muaj nuke 
begatojnë ata që injorojnë ramazanin duke 
shprehur shqetësimin e tyre për arritjen e këtij 
muaji, siç ndodh jo rrallël Muaji i Ramazanit 
është i nënti me radhë nga dymbëdhjetë muaj 
sipas kalendarit hënor. All-llahu xh.sh. në 
Kur'an thotë: “Tek Allahu numri i muajve 
është dymbëdhjetë (sipas Hënës), ashtu sikur 
është në librin e Allahut prej ditës kur krijoi 
qiejt dhe Tokën. Prej tyre katër janë të shenjtë. 
Kjo është fe e drejtë. Pra, mos e ngarkoni (me 
mëkat) veten tuaj në ata (katër muaj)” (Et tevbe, 
36). Sipas këtij ajeti kuranor, kuptojmë se katër 
nga dymbëdhjetë muajt e vitit janë të shenjtë. 
Në mesin e tyre është edhe muaji i Ramazanit. 
Nëpërmjet këtij ajeti kuranor, All-llahu xh.sh. 
na e tërheq vërejtjen që të mos e ngarkojmë 
veten me mëkate sidomos gjatë këtyre muajve. 
Myslimanët duhet të ruhen nga mëkatet sidomos 
në muajin e Ramazanit, sepse nuk është qëllimi 
kryesor i këtij muaji vetëm agjërimi i tij, duke 
hequr dorë nga ngrënia e pirja, por Ramazani 
ka për synim që të bëhemi të kujdesshëm 
edhe për gjuhën tonë, që ajo të mos e thotë të 
pavërtetën, për syrin tonë, që ai të mos shikojë të 
ndaluarën, për duart, këmbët dhe veshët tanë - 
këto gjymtyrë të jenë larg veprimeve të liga dhe 
të këqija. Ai që e pret Ramazanin me gjuhën e 
tij përplot me përgojime dhe bartje fjalësh, ai që 
nuk i respekton prindërit, nuk i përfill raportet 
familjare, nuk u flet vëllezërve të vet, - aie ka 
shumë vështirë të përfitojë nga begatitë e këtij 
muaji fisnik. 


Vlera e agjërimit 

Vepra që begaton më së shumti muajin e 
Ramazanit, është agjërimi i këtij muaji, i cili ishte 
detyrim edhe tek popujt e tjerë para nesh. Nga 
lashtësia e këtij ibadeti nënkuptohet vetvetiu 
vlera e lartë e tij, si lutje a adhurim specifik që 
shpie nga vlerat e larta të moralit e të sakrificës 
në rrugën e All-llahut të Madhërishëm. All-llahu 
xh.sh. në Kur'an thotë: “Unë nuk i krijova xhinët 

dhe njerëzit për asgjë tjetër përveç që të më 
adhurojnë”. (Edh-Dhariat, 56) Agjërimi i muajit 
të Ramazanit është bërë farz për myslimanët 
nga fundi i muajit Sh aban, në vitin e dytë të 
hixhretit, për t'i pastruar shpirtrat dhe zemrat 

e tyre për çdo vit. Ebu Hurejre r.a. transmeton 
se Muhamedi a.s. ka thënë: “Po vjen një muaj 

i bekuar, në të cilin Allahu ju ka bërë detyrim 
agjërimin. Gjatë këtij muaji hapen dyert e 
parajsës, mbyllen dyert e ferrit dhe shejtanët 
lidhen me zinxhirë. Në të është një natë më e 
mirë se një mijë muaj. Kush privohet nga ajo, 
do të jetë i privuar nga diçka e madhe”.” Nga 
transmetimi i Ebu Umames tregohet se ai kishte 
shkuar tek i Dërguari i Allahut dhe i kishte 
thënë që ta urdhëronte për një punë që do ta 
çonte në Xhen-net. Pejgamberi a.s. kishte thënë: 
“ Agjëro, se ai është i pakrahasueshëm”. Pastaj 
shkon përsëri tek Pejgamberi a.s. dhe i bën të 
njejtën pyetje. Pejgamberi a.s. i përgjigjet prapë: 
“Agjëro” (do të hysh në Xhen-net)”“.Në një 
hadithë tjetër, të cilin e transmeton Ebu Seid El 
Hudri, Pejgamberi a.s. ka thënë: “Kush e agjëron 
muajin e Ramazanit duke iu bindur Allahut 
dhe duke iu larguar haramit, do të pastrohet 
nga gabimet që ka bërë më parë”. ” Pejgamberi 
a.s. na tregon se muaji i Ramazanit është muaj 

i lutjes dhe i faljes. Në hadithin vijues ka thënë: 
“Tre personave nuk u refuzohet lutja: agjëruesit 
derisa të hyjë koha e iftarit, imamit të drejtë, 
dhe atij që i është bërë padrejtësi”. Ndërsa, në 
lidhje me lënien e agjërimit pa ndonjë shkak të 
justifikueshëm të mbështetur në ligjin e Sheriatit 
islam, në një hadith, të cilin e transmeton Ebu 
Hurejre, Muhamedi a.s. ka thënë: “Nëse dikush 
ndërpret agjërimin gjatë muajit të ramazanit, pa 
pasur ndonjë arsye për të cilën do ta falë Allahu, 
nuk do të mund ta zëvendësojë atë ditë, edhe 
nëse agjëron gjithë jetën e tij””. Mund të themi 
se ky është vetëm një prej shumë haditheve që 
flasin për pasojat e mosagjërimit të muajit të 
Ramazanit. 


Ramazani muaj i leximit dhe i diturisë 

Muajin e Ramazanit besimtarët mund ta 
begatojnë edhe më shumë duke falur namazet 
farze, duke falur synetet, namazin e teravisë, 
duke dhënë sadaka dhe ndihma të tjera solidare. 
Veçanërisht këtë muaj e begatojmë duke lexuar 
Kur'an, sepse pikërisht në këtë muaj ka filluar 
zbritja e tij. Allahu xh.sh. në muajin e Ramazanit 
e ka dekoruar umetin islam me dhuratën më 
të madhe duke ua zbritur librin madhështor 
Kur'anin famëlartë, në natën më madhështore 
- Natën e Kadrit, për umetin më të zgjedhur- 
umetin islam, dhe për Pejgamberin më të 
madh-Muhamedin a.s., vulën e pejgamberisë 
dhe udhëzuesin e dritës hyjnore, i cili solli 
shpresë në zemrat e thyera e të dëshpëruara të 
idhujtarëve kurejshitë dhe të mbarë njerëzve në 
botë. Duke pasur parasysh se muaji i Ramazanit 

është muaj i Kur'anit, muaj i diturisë, muaj i 
leximit dhe i qytetërimit, besimtarët islamë 
duhet ta respektojnë këtë muaj duke lexuar 
Kur'an dhe duke i nxitur edhe familjet e tyre që 
të mobilizohen për kryerje të veprave të mira, 
sepse kështu vepronin Pejgamberi a.s. dhe 
gjithë myslimanët e mirë gjatë këtij muaji. Në 
një hadith, të cilin e transmeton Abdullah Ibn 
Amër, i Dërguari i Allahut ka thënë: “Agjërimi 
dhe Kur'ani janë dy ndërmjetësues të robit tek 
Allahu Ditën e Gjykimit. Agjërimi do të thotë: 

o Zoti Unë e ndalova nga ushqimi dhe dëshirat 
e tij gjatë ditës. Më lejo të ndërmjetësoj për të. 
Kur'ani do të thotë: Unë e ndalova nga gjumi 

i natës. Më lejo të ndërmjetësoj për të. Kështu, 
ndërmjetësimi i tyre do të pranohet”. Nga 
Kur'ani besimtarët përfitojnë shpërblime të 
shumta. Ata shpërblehen për leximin e Kur'anit, 
për ndëgjimin e tij, shpërblehen për mësimin 
dhe studjimin e Kur'anit dhe për praktikimin 
dhe për programimin e jetës së tyre konform 
me udhëzimet e Kur'anit. Muhamedi a.s., në një 
hadith tjetër, ka thënë: “Kush flet me Kur'an - e 
flet të vërtetën, kush punon sipas tij - do të jetë 
i shpërblyer. Kush gjykon sipas tij, gjykon drejt. 
Kush thërret për të besuar, ai është i udhëzuar 


në rrugë të drejtë”. Ndërsa për këtë shpallje 
(libër) Allahu xh.sh. ka thënë: “Ky libër, në 

të cilin nuk ka dyshim aspak, është udhëzim 

për të devotshmit”. (El Bekare, 2). Kurani, pra 
është fjalë e Allahut xh.sh. mrekulli dhe libër i 
përjetshëm, materje e islamit, bazë dhe sistem i 
jetës. Myslimanët e parë kështu e kishin kuptuar 
librin e Allahut dhe duke pasur konsideratë 

të lartë për të, e kishin pranuar si udhërrëfyes 

të përhershëm në jetën e tyre. Kur'ani arrin t'i 
çlirojë mendjet e tyre dhe të avancojë idetë e 
tyre si dhe të plotësojë moralin e tyre. Përveç 

me agjërim dhe lexim të Kur'anit, besimtarët 
islamë muajin e Ramazanit e begatojnë dhe e 
respektojnë edhe me faljen e namazeve farze 

me xhemat, me faljen e namazit të teravive 

me imam, si dhe të nafileve. Pejgamberi a.s. 

në hadithin tjetër vijues thotë: “Allahu ju ka 
urdhëruar që të agjëroni ramazanin (ditën) 
ndërsa netët e ramazanit t'i kaloni në ibadet 
vullnetar. Kush fal nafile gjatë Ramazanit, i njihet 
Sikur të ketë kryer farzin në ndonjë muaj tjetër, e 
kush e ka kryer farzin në Ramazan, i njihet sikur 
të ketë kryer shtatëdhjetë farze jashtë ramazanit”. 
Nga ky hadith kuptojmë se fadileti i ibadeteve 
në muajin e Ramazanit ka rëndësi të veçantë 





dhe besimtari shpërblehet me shpërblime të 
shumëfishta në këtë muaj. Mirëpo, kjo nuk do 

të thotë se përkushtimi i myslimanit sidomos në 
çështjen e namazit, duhet të jetë vetëm në muajin 
e Ramazanit, sepse Allahu i muajit të Ramazanit 
është po Ai Allahu i muajve të tjerë. Duhet ditur 
se namazi është si shtyllë themelore e Islamit dhe 
pa të Islami as që mund të paramendohet.Në 
lidhje me temën e namazit, si njëri prej kushteve 
kryesore të fesë islame, Allahu xh.sh. në Kur'anin 
famëlartë thotë: “Me të vërtetë namazi largon 
nga të shëmtuarat dhe të irrituarat, e përmendja 
e Allahut është më e madhja (e adhurimeve)”. 
(El Ankebut, 45). Ndërsa në ajetin tjetër thuhet: 
“Kanë shpëtuar besimtarët që janë të përulur në 
namazet e tyre”. Nuk ka dyshim se namazi është 
vepra e parë për të cilën do të japë llogari çdo 
njeri. Transmetohet nga Pejgamberi a.s. ka thënë: 
“Vepra e parë për të cilën do të japë llagari njeriu 
ditën e Gjykimit, është namazi. Nëse llogaria e 
kësaj vepre del mirë, atëherë edhe pjesa tjetër 

do të jetë mirë. Dhe, nëse në namaz llogaria nuk 
është e mirë, atëherë edhe veprat e tjera të tij do 
të jenë të këqija”. Rëndësia e namazit është aq 

e madhe, saqë ai nuk lejohet të lëshohet as në 
ramazan e as jashtë ramazanit, as në shtëpi eas 

në udhëtim, as kur është i sigurt e as kur nuk 
është i sigurt. Po ashtu namazi është këshilla e 
fundit që Pejgamberi a.s. e la për Ymetin e tij si 
porosi (mesazh) në momentin e ndarjes së tij nga 
kjo botë. Ai, para se të vdiste, kishte lënë këtë 
porosi: “Të keni kujdes namazin, namazin dhe 
ajo çka posedoni (robërit). 


Zekatul Fitri 

Obligimet e besimtarit islam në muajin e 
Ramazanit përmbyllen me kryerjen e Zekatul 
Fitrit, i cili duhet të paguhet në fund të muajit të 
Ramazanit. Zekatul Fitri u bë obligim në muajin 
Shaban të vitit të dytë hixhri. Nërpërmjet kësaj 
takse fetare, synohet pastrimi i agjëruesit nga 
veprat dhe fjalët e pahijshme dhe njëkohësishtë 
të ndihmohet i varfri dhe nevojtari, të cilët 
mund të jenë në gjendje të rëndë ekonomike. 
Agjërimi i muajit të Ramazanit duhet të përcillet 
gjithsesi me dhënien e Zekatul Fitrit, sepse pa 
dhënien e kësaj sadakaje, pranimi i agjërimit 
mbetet pezull në mes qiellit dhe tokës-në mes 
pranimit dhe mospranimit tek Allahu xh.sh.. 
Në lidhje me këtë, Pejgamberi a.s. ka thënë: 
“Agjërimi i agjëruesit mbetet pezull në mes 
qiellit e Tokës dhe nuk ngrihet tek Allahu i 
Lartmadhruar përveçse me dhënien e Zekatul 
Fitrit”. Në përfundim, duke pasur parasysh 
rëndësinë dhe vlerat shumëdimensionale të 
muajit të Ramazanit si stinë e mëshirës hyjnore 
dhe e shumëfishimit të shpërblimeve, buron 
edhe kjo porosi: “Që ditët e sidomos netët e 
muajit të Ramazanit të mos i shndërrojmë në ditë 
dhe net të shejtanit duke e humbur kohën në 
haram-nëpër klube dhe kafiteri të ndryshme, në 
alkool, në prostitucion, në bilardo, në internet, 
në koncerte, pranë ekraneve televizive duke 
ndjekur programe të ndaluara (haram)”. Në 
vend të kësaj duhet t'i udhëzojmë fëmijët dhe 
rininë tonë për punë dhe vepra të dobishme 
si: “Mësimi i parimeve të fesë, mësim-leximi i 
Kur'anit, agjërimi i Ramazanit, falja e namazeve 
të rregullta farz, falja e syneteve, falja e teravisë 
me xhemat, falja e namazeve vullnetare gjatë 
netëve të Ramazanit, ndjekja e ligjëratave fetare, 
pjesëmarrja në garat e diturisë, pjesëmarrja në 
tribunat e ndryshme fetare si dhe në aktivitete 
të tjera islame. Vetëm kështu ditët dhe netët e 
Ramazanit kanë vlerë të vërtetë dhe shpërblim 
të sigurt nga Krijuesi i gjithësisë”. Allahu na 
shpërbleftë me të mirat e Tij të pakufishmel 
(Amin). 


(1) Sejid Sabik, Fik-hus-sunneh, Bejrut, 1985. (2) Abdurrahman 
Isa, El-hutubat ed-Dinije fi ed-dave el-islamije, Damask, 1405 
h.. (3) Hadithin e transmeton Ahmedi, Nesaiu dhe Bejhakiu. 
(4) Ngjarja transmetohet nga Ahmedi, Nesaiu dhe Hakimi 

i cili e konsideron të vërtet. (5) Hadithi transmetohet nga 
Ahmedi dhe Bejhakiu. (6) Ibën Maxhe 1752. (7) Hadithin 

e transmeton Ebu Davudi, Ibn Maxhe dhe Tirmidhiu. (8) 
Hadithi transmetohet nga Ahmedi. (9) Hadithin e transmeton 
Termidhiu. (10) Tabaraniu. 

Ramazani dhe ndihma e Allahut 


Mr. Orhan Bislimaj 


“Ne patjetër do t'i ndihmojmë të dërguarit tanë dhe ata që besuan, edhe në këtë botë, edhe në 


ditën e prezentimit të dëshmive”. (Gafir, 51). 


llahu i Lartësuar është Qenia Absolute, 
A: Vetëmjaftueshëm, dhe i Panevojshëm 

për asgjë. Ndërsa njeriu është qenie e 
dobët dhe është i nevojshëm për Allahun. Këtë 
nevojë të njeriut, ne, e vërtetojmë për çdo ditë. Të 
përmendim vetëm nevojën tonë për ajrin, si një 
element jetik për jetën e njeriut. E, Krijues i ajrit 
dhe i çdo gjëje është Allahu i Lartësuar. 


Agjërimi sebep për ndihmën e Allahut 

Më ka rastisur të dëgjoj prej besimtarëve 
islamë të vendit tonë, tek thonë: “Vallahi, bre, 
nuk po e marr vesh agjërimin”. Këto fjalë i 
kemi dëgjuar nga agjëruesit, në kohën kur 
koha e agjërimit është më shumë se 17 orë, 

e temperaturat deri në 38 gradë. Bëhet fjalë 

për muajt korrik e gusht, kur bëhet vapë e 
madhe. Njëkohësisht është dhe kohë punësh 

të ndryshme. Por ç'e do që besimtarët e vërtetë 
edhe agjërojnë, po edhe punojnë, sepse janë të 
detyruar të mbajnë vendin e punës. Me të vërtetë 
një sakrificë serioze. Kjo vërteton se dashuria 
për Allahun është dashuri mbi dashuritë dhe 
besimtarët e devotshëm tejkalojnë mundësitë. 
Besimtarin e vërtetë nuk mund ta pengojë asgjë 
nga kjo dashuri. Pra, asgjë nuk mund ta ndalë 
nga agjërimi i Muajit të Ramazanit, nga shijimi 
i mirësive të tij, për të cilin Pejgamberi a.s. i ka 
thënë ymetit të vet: “Juve ju ka ardhur një muaj 
me plot begati”. 

Pavarësisht nga vështirësitë që sjellin 
temperaturat e larta dhe koha e gjatë e agjërimit, 
besimtari e përballon me shumë lehtësi 
agjërimin. Sigurisht këtu ka një urtësi, që duhet 
ta zgjojë interesimin tonë. Pa dyshim, kjo urtësi 


qëndron e skalitur thellë në ndihmën e Allahut 
dhe përkrahjen e Tij. Ndryshe nuk mund të 
shpjegohet kjo. Këtë e vërteton vetë agjëruesi, i 
cili, sa kohë që ndihet rehat me agjërimin e tij, në 
vlugun e vështirësive të këndshme të agjërimit, 
me kënaqësi thotë: “Vall-llahi, interesant, 
vetëm Allahi po na ndihmon”. Pra, në mënyrë 
krejtësisht besimore, po edhe në bazë të intuitës, 
deklaron ndihmën e Allahut. 

Është shumë e vërtetë se vetëm me ndihmën 
e Allahut, njeriu mund ta përballojë agjërimin e 
këtyre ditëve të nxehta. Për më shumë, t'i kalojë 
ato në gëzim dhe lumturi. Sepse, të jemi të qartë, 
nuk bëhet fjalë për një ditë të vetme, që njeriu 
do të mblidhte fuqitë për t'ia dale, veçse bëhet 
fjalë për tridhjetë ditë të tëra. Këtë, mund ta bëjë 
vetëm ai që ka moral të fortë dhe qëllim në jetën 
e tij. Besimtari që beson Allahun, është I bindur 
se ndihma e Allahut është me njeriun që është në 
rrugën e Tij. Vetëm besimtari thellësisht i bindur 
nuk i ndahet rrugës së xhamisë, fal namazin, 
respekton urdhëresat dhe ndalesat e Allahut, 
agjëron me vullnet muajin e Ramazanit. 

Besimtari, duke agjëruar, në të vërtetë ka bërë 
një ibadet, që është sebep për ta fituar ndihmën 
e Allahut. Sepse, nuk mund të jenë të barabartë 
tek Allahu, si ai që e ka pastruar veten e tij dhe u 
përmbahet urdhëresave të Allahut, si ai që nuk 
e ndjek rrugën e Tij dhe e lë agjërimin pa arsye. 
Allahu i Lartësuar, në kaptinën Rrum, ajeti 47, 
ndërsa thotë se i ka ndëshkuar të gjithë ata që e 
kanë kundërshtuar thirrjen e pejgamberëve, në 
fund të ajetit thotë edhe këtë: “... Obligim yni 
ishte të ndihmojmë besimtarët”. Këtë fjalë po e 
thotë Allahu, e kur Allahu premton, ajo është 


punë e kryer. Por, nuk është vetëm ky ajet, janë 
edhe dhjetëra ajete të tjera. Në një tjetër Allahu 
thotë: (shih: Muhamed, 11). 


Agjërimi dhe ndihma e Allahut në këtë botë 

Shpesh krijohet bindja se ndihma e Allahut 
ndaj besimtarëve do të ndodhë vetëm në Botën 
tjetër. Është e vërtetë se Allahu do t'i ndihmojë 
besimtarët e sinqertë në Botën e amshuar, 
atëherë kur nuk do të ketë ndihmë tjetër përveç 
ndihmës së Allahut. Por, po ashtu është e vërtetë 
se Allahu do t'i ndihmojë besimtarët e tij edhe në 
këtë botë. Ajeti në vijim sqaron më së miri atë që 
dëshirojmë të themi. 

Ky ajet është mjaft domethënës. Ndonëse ka 
ardhur në kuadër të një konteksti përmbajtjesor, 
që i referohet pejgamberit Musa a.s., megjithatë 
komentatorët e Kur'anit thonë se përmbajtja e 
ajetit është e përgjithshme dhe ka të bëjë me 
ndihmën ndaj pejgamberëve dhe besimtarëve 
në përgjithësi. Ajeti reflekton dy çështje të 
rëndësishme: 

1) Folja “nensuru” — “do t'i ndihmojmë”, 
që ka ardhur në fillim të ajetit, ka ardhur në 
kohën e tashme të vazhdueshme (el-mudariu). 
Domethënë, ndihma e Allahut është aktuale dhe 
e vazhdueshme. Edhe më shumë, kjo folje ka 
ardhur edhe me “lam” përforcues “le-nensuru” 
— “do t'i ndihmojmë patjetër”, dhe ky lam” 
përforcon domethënien e ajetit në kuptimin 
pozitiv. Pra, Allahu ka mundur të thotë: “in-na 
nensuru — ne do t'i ndihmojmë”. Por, jo, Allahu 
këtë po e thotë me përforcim shtesë: “in-na 
lenensuru - ne do t'i ndihmojmë patjetër ...”. 

2) Ndihma e Allahut në këtë botë dhe në 
botën tjetër. Edhe kjo tregon qartë se Allahu i 
ndihmon të dashurit e tij prej pejgamberëve dhe 
myslimanëve, në këtë botë, po edhe në ditën kur 
do të jepen dëshmitë. 

Imam Rraziu, duke e komentuar këtë ajet, 
thotë se ndihma e Allahut vjen në shumë 
aspekte: 

a) Ndihma ndaj një njeriu duke i dhënë fuqi 
në argumentim. Allahu argumentin e ka quajtur 
mbret — sulltan (El Kehf, 15). Sa bukur e ka 
emërtuar Allahu argumentin me emrin mbret. 
Mirëpo, edhe në këtë ka dallim, sepse mbretëria, 
në kuptim të sundimit, ndodh të zhduket, ajo 
pëson ngritje e rënie, dhe mund të vijnë periudha 
të vështira të varfërisë, kurse mbretëria që arrihet 
nëpërmjet forcës së argumentit, nuk zhduket 
kurrë, domethënë është më e fortë: 

b) Ndihma me të lavdëruar dhe respektim. 
Njeriun që është i dashur i Allahut, e lavdërojnë 
dhe e respektojnë njerëzit. Armiqtë e Allahut, 
mund të mbysin një besimtar të devotshëm, por 
nuk mund t'i ndalojnë njerëzit për ta respektuar 
dhe lavdëruar atë: 

c) Ndihma nëpërmjet aftësisë në të kuptuar. 
Kjo ndodh, ngase zemra e tij është e mbushur 
me dritën e argumenteve të Allahut dhe fuqinë 

e imanit. Një njeri i tillë, me ndihmën e Allahut, 
arrin t'i shohë intrigat e kundërshtarëve dhe të 
injorantëve, sikurse melaiket e qiellit arrijnë t'i 
shohin hollësitë e gjërave, etj....' 

Këto janë vetëm disa aspekte të ndihmës së 
Allahut ndaj të devotshmëve dhe të gjitha këto 
aspekte i posedon agjëruesi. Ai është i lavdëruar 
dhe i respektuar para njerëzve dhe para Allahut. 
Është ballëhapur para të gjithëve, sepse agjërimi 
i tij është argument i Allahut. Ky besimtar, edhe 
nëse nuk flet me gojën e tij, për të dëshmon 
agjërimi dhe kjo u mjafton të gjithëve. Është 
mendjendritur, sepse posedon forcën e besimit 
dhe dritën e Kur'anit dhe Synetit, nëpërmjet 
të cilëve arrin ta shohë rrugën e drejtë dhe të 
dallojë të vërtetën nga e pavërteta. 

Aspektet e ndihmës së Allahut ndaj 
besimtarëve, e në këtë rast ndaj agjëruesit, nuk 
kufizohen në këto që u përmendën më lart. Jo, 
ato me të vërtetë janë të shumëllojshme, janë 
shpirtërore dhe fizike, të fshehta dhe të hapëta, të 
drejtpërdrejta dhe të tërthorta... Njeriu që është 
në rrugën e Allahut, ai vazhdimisht është nën 
mbrojtjen e Tij, sepse Allahu ka thënë: “Allahu 
është mbrojtës i besimtarëve të devotshëm”. (El- 
Xhathijeh, 19). Agjëruesi, gjatë gjithë kohës së 
agjërimit është në gjendje të ibadetit, adhurimit 
të vazhdueshëm ndaj Allahut, domethënë është 
në lidhje me Krijuesin. Ai ruhet nga ato që 
prishin agjërimin dhe nga të gjitha të tjerat që e 
dobësojnë atë. Kjo disiplinë e agjërimit, forcon 
shpirtin e besimtarit, në mënyrë që ai të jetë i aftë 
për komunikim me Allahun gjatë kohës sa është 
agjërueshën. Njeriu, respektivisht agjëruesi, 
këtë ndjesi sikur nuk e vëren, porse ky është një 
realitet. Ky hatër i agjërimit, pa dyshim është i 
madh tek Allahu, dhe Allahu nuk mund të mos e 
nderojë dhe shpërblejë gatishmërinë e agjëruesit 
për gjithë sakrificën që bën me trupin e tij. 

E, nderimi i Allahut ndaj besimtarit të 
devotshëm është ndihma dhe përkrahja e Tij. 
Kur Allahu e merr në mbrojtje besimtarin, çdo 
gjë për të është mirësi nga Allahu. Edhe atëherë 
kur ai sprovohet me ndonjë të keqe, edhe ajo 
është e dobishme për atë, po kjo mbase fshihet në 
urtësinë e Allahut. Për shembull, kur sëmuremi, 
këtë shpeshherë e shohim si një të keqe që na 
godet. Kurse harrojmë se Pejgamberi a.s., kur 
kishte vizituar një të sëmurë, për gjendjen e tij 
kishte thënë: “Kjo sëmundje, nëse do Allahu, 
është pastrim prej mëkateve”. Dua të them, edhe 
sëmundja që është krejtësisht e padëshirueshme, 
ka të mirën e vet, por ajo është në dëshirën e 
Allahut, dhe dikujt i vjen si mirësi e dikujt si 
dënim. 

Mjafton që besimtari të gëzojë kënaqësinë e 
Allahut, nuk ka mbrojtës dhe ndihmëtar më të 
mirë dhe më të madh sesa Allahu. Çdo gjë që 
ndodh në këtë gjithësi, ndodh me caktimin e 
Allahut.(Shih:El En'am, 59). Prandaj, gjithçka që 
zhvillohet në raport me agjëruesin e sinqertë, 

nuk është e rastit. Çdo gjë ndodh brenda caktimit 
të Allahut dhe me lejen e Tij. Besimtari e ka 
vështirë derisa të fitojë ndihmën e Allahut e, kur 
ta fitojë atë, për të nuk ka frikë nga vështirësitë e 
kësaj bote dhe të Ahiretit, e as pikëllim për asgjë. 
Për këtë arsye, besimtari duhet t'i lutet Allahut 
për ndihmë, gjatë gjithë kohës, jo vetëm në çaste 
të vështira. 

Agjërimi është një argument që tek Allahu 
shndërrohet në një “gurthemel” të përkrahjes 
së Allahut, sepse i Lartmadhërishmi agjërimin 
e ka konsideruar si një ibadet të veçantë nga 
të veçantat, prandaj edhe hatri i tij tek Allahu 
është i madh. Në Ditën e Gjykimit, për nder të 
agjëruesve, është e caktuar një derë e veçantë 
në Xhennet që quhet “rej-jan”, në të cilën do të 
hyjnë ekskluzivisht vetëm agjëruesit. Nderimi 


ndaj agjëruesve është i madh në këtë botë dhe 
në Botën tjetër. Shumë mirësi sjell ky muaji 
bekuar, por njeriu ato nuk i vëren, ngase nuk 
është në aftësinë e tij. Ku ta dimë, ndoshta 
shumë të këqija do të na vinin po të mos 
agjëronimi” Por, për hir të agjërimit, Allahu 
dhuron të mira dhe i largon të këqijat. Fundja, 
Ramazani është muaj i begative. Njeriu do të 
mund t'i kuptojë të gjitha këto vetëm atëherë 
kur është i bindur se çdo gjë lëviz sipas dëshirës 
së Allahut, edhe e mira që na vjen neve, po edhe 
e keqja që na godet. Ai që nuk beson në këtë 
parim fundamental, nuk beson as në mirësitë e 
muajit të Ramazanit dhe as në hatrin e agjërimit 
tek Allahu. Mirëpo, besimtari duhet të qëndrojë 
larg këtyre bindjeve të mbrapshta. Në të vërtetë, 
këto janë cytje të shejtanit, i cili i kundërvihet 
njeriut. 


Ndihma e Allahut në Bedër në muajin e 
Ramazanit 

Në kohën e Pejgamberit a.s. pati ndodhur 
lufta e Bedrit. Ajo luftë ishte quajtur “gazvetul- 
furkan”- lufta që ndau të vërtetën nga e 
pavërteta, sepse u dëshmua drejtpërdrejt se 
kush e ka ndihmën e Krijuesit - dhe është në 
rrugën e drejtë dhe kush nuk e ka ndihmën e Tij 
- dhe është në rrugën e gabuar. Në fushëbetejë, 
kur ushtria armike politeiste ishte trefish më e 
madhe, pësoi disfatë të thellë, dhe kjo ndodhi 
në muajin e shenjtë të Ramazanit. Allahu, në 
ndihmë të besimtarëve dërgoi melaike mu në 
kohën e luftimeve, të cilat ishin të ashpra dhe 
tmerruese për armikun. Besimtarët nuk i panë 
melaiket, po pala armike i shihte. Ashabët 
tregojnë se si kishin parë kundërshtarët e tyre tek 
binin përtokë, pa i goditur kush, në të vërtetë ata 
goditeshin nga melaiket. Për këtë luftë Allahu 
flet në Kur'an. 

Qëllimisht e mora shembull luftën e Bedrit, 
jo vetëm sepse ka ndodhur në Ramazan, po 
edhe për faktin se Allahu u ka dhënë ndihmë 
të drejtpërdrejtë myslimanëve. Prandaj, këtë 
ndihmë të Allahut nevojitet ta analizojmë me 
vëmendje. Shikoni se çfarë thotë Allahu në 
Kur'an: (Shih:El Enfal, 12). 

Musai a.s. vazhdoi fuqishëm, sepse Allahu 
i tha: “Ne jemi meju...” dhe e fitoi luftën me 
Faraonin. Shtrohet pyetja -Përse2 Sepse e kishte 
ndihmën e Allahut. 

Fare në fund, agjëruesi ka ndihmën e Allahut 
dhe përkrahjen e Tij. Le të shpresojmë që këtë 
përkrahje Allahu do t'ia thotë secilit agjërues 
të devotshëm e të sinqertë. Kjo është fitorja 
më e madhe për besimtarin. E lusim Allahun e 
Lartësuar që agjërimin ta bëjë sebep për ta fituar 
ndihmën e Tij në këtë botë dhe në Botën tjetër. 
Amini 


(1) Er-Rrazi, Tefsirul mefatihil gajbi, et-tefsiru1-Kebir, 
komentimi i ajetit Gafir, 51. 

Fshehtësitë e agjërimit 


Mr. Vedat Shabani 


Është bërë një traditë që, gjatë ramazanit, të ruhen dhe të përgatiten ushqimet më të mira, sa 
ndoshta madje as gjatë tërë vitit nuk hahen ato lloje ushqimesh. E, sikur është e ditur, qëllimii 
agjërimit është braktisja e ushqimit, në mënyrë që të forcohet ana shpirtërore dhe të zvogëlohet 


ndikimi i shejtanit. 


1. Vlera e agjërimit: 

llahu xh.sh. i ka favorizuar robërit e tij 
Ai i largoi prej tyre kurthet e shejtanit 

dhe kuri bëri ato të dështuara duke 
e bërë agjërimin fortifikatë dhe mburojë për 
myslimanët. Pejgamberi a.s. ka thënë: (Agjërimi 
është gjysma e durimit-sabrit). Ndërsa Allahu 
xh.sh. në Kur'an thotë: “...ndërsa të durueshmëve 
u jepet shpërblimi i tyre pa masë” (Ez-Zumer, 
10). Në bazë të këtij ajeti kuranor, shpërblimi i 
agjërimit ka tejkaluar ligjin e përcaktimit dhe 
llogaritjes së shpërblimit. Për ta treguar edhe më 
tej vlerën e agjërimit, po përmendim hadithin e 
Pejgamberit a.s.: Pasha Atë, në dorën e të Cilit 
është shpirti im, era e gojës së agjëruesit është 
më e këndshme te Zoti sesa era e myshkut, 
Allahu xh.sh. thotë: “Për arsye se ai i braktis 
epshet dhe ushqimin për hatër Timin, andaj 
agjërimi është Imi dhe Unë jap shpërblimin 
për te”. Agjëruesi gjithashtu ka premtimin për 
takimin me Zotin, si shpërblim për agjërimin e 
tij: (Agjëruesi ka dy gëzime: njërin gëzim kur të 
bëjë iftar, dhe tjetrin kur të takohet me Zotin e 
tij). Në komentimin e ajetit kuranor: “Pra, për ata 
që kanë vepruar nuk di askush për atë kënaqësi 
(të zemrës e shpirtit) që u është caktuar atyre si 
shpërblim”. (Es-Sexhde,1 7) thuhet se veprimi 
i tyre ka qenë agjërimi, sepse Allahu xh.sh. ka 
thënë: (Shih: EZ-Zumer, 10). Parimisht, të gjitha 
veprat shpërblehen nga Zoti dhe të gjitha bëhen 
për hatër të Tij, mirëpo Allahu xh.sh. e ka veçuar 
agjërimin, ndër të tjera, për dy arsye: 

E para: agjërimi në vete ngërthen përmbajtje e 

largim dhe gjithashtu është një sekret, sepse nuk 
vërehet. Ndryshe nga veprat e tjera që shfaqen 


dhe vërehen nga njerëzit, agjërimin nuk e sheh 
askush tjetër përveç Zotit xh.sh., sepse ai është 
një veprim i brendshëm, i cili realizohet thjesht 
përmes durimit. 

E dyta: agjërimi është nënshtrim-gjunjëzim 
i armikut të Zotit, sepse mjeti a rruga përmes 
të cilës depërton shejtani, janë epshet, të cilat 
përforcohen përmes ushqimit dhe pijes. Përmes 
frenimit dhe shtypjes së armikut të Zotit, njeriu 
ndihmon (fenë) e Zotit dhe ai personi cili e 
ndihmon (fenë) e Zotit, ndihma e Zotit nuk 
mungon asnjëherë ndaj tij. Allahu xh.sh. thotë: 
(Shih: Muhamed, 7). Nga ky aspekt, agjërimi 
është bërë mburojë dhe fortifikatë për besimtarin. 


2. Kushtet e agjërimit: 

Shtylla e agjërimit, sipas mendimit të të gjithë 
juristëve, është: braktisja e çështjeve që prishin 
agjërimin nga agimi i vërtetë deri në perëndimin 
e diellit. Si argument për këtë, juristët përmendin 
ajetin kuranor, ku Allahu xh.sh. thotë (Shih: El 
Bekare, 187) dhe këtu nuk ka për qëllim penjtë, 
po ata i ka përmendur në mënyrë alegorike, 
përndryshe qëllimi është që prej fillimi të agimit 
(fillimit të zbardhjes së ditës) deri në perëndim 
(në fillimin e errësirës së natës). 


Ndërkaq, kushtet për pranimin e agjërimit 
janë: 

e Nijeti, me nijetin ibadeti dallon nga zakoni, 
sepse nijeti është vendim i fortë i zemrës për të 
agjëruar. Sipas medh'hebit tonë (Ebu Hanifes), 
nijeti është i obliguar për çdo ditë të ramazanit, 
ndërsa te Zuferi, nxënësi i Ebu Hanifes, lejohet 
një nijet për gjithë muajin. Vetë ngrënia e syfyrit 

në ramazan, është nijet. Koha e nijetit është prej 
fillimi të natës së ditës që do ta agjërojë besimtari 
e deri në mesin e ditës, afërsisht një orë pas 
kohës së namazit të drekës. 

e Të mos ekzistojë diçka që është në 
kundërshtim me agjërimin, si hajdi dhe nifasi. 
Femrat që janë me hajd (menstruacion) ose 
me nifas (lehona), gjatë ramazanit nuk duhet 
të agjërojnë, dhe nëse agjërojnë, agjërimi i tyre 
nuk pranohet. Ato duhet t'i kompensojnë ditët 
sa kanë qenë me hajd a nifas pas përfundimit të 
ramazanit ditë për ditë. 

e Të mos ndodhë diçka që e prish agjërimin. 


3. Gjërat e preferuara gjatë agjërimit: 

e Shtyrja e syfyrit, d.m.th. të shfrytëzohet koha 
para syfyrit deri në momentin e fundit para 
agimit. 

g Shpejtimi i iftarit, d.m.th. sapo të perëndojë 
dielli të bëhet iftar. Pejgamberi a.s. thotë: (Ende 
vazhdon të ketë mirësi në mesin e ummetit tim 
përderisa ata vonojnë syfyrin dhe e shpejtojnë 
iftarin). 

t Bërja iftar me hurma ose me një gotë ujë. 

t Bujaria gjatë muajit të Ramazanit, dhënia e 
lëmoshës (sadakasë) dhe ndihmesa e të varfërve 
dhe skamnorëve. 

e Leximii Kur'anit. 

e I'tikafi gjatë dhjetë ditëve të fundit të 
Ramazanit. I'tikaf në aspektin terminologjik 
d.m.th.: “Qëndrimi me qëllim ibadeti në xhami, 
në të cilën kryhen me xhematë të pesë namazet 
ditore”. Femrat qëndrojnë në i'tikaf në shtëpitë 


e tyre. 


4. Llojet e agjërimit dhe gradat e tij: 

Agjërimin mund ta ndajmë në tri lloje: agjërimi 
i përgjithshëm, agjërimi i veçantë dhe agjërimi 
shumë i veçantë. 

e Agjërimi i përgjithshëm nënkupton 
mosngrënien, mospirjen dhe braktisjen e 


marrëdhënieve intime gjatë ditëve të muajit të 
Ramazanit. 

t Agjërimi i veçantë nënkupton: largimin e 
dëgjimit, shikimit, gjuhës, dorës, këmbës dhe të 
gjitha gjymtyrëve nga mëkatet dhe gjynahet. 

t Agjërimi shumë i veçantë nënkupton: 
agjërimin e zemrës ndaj brengave dhe 
mendimeve të kësaj bote dhe përqendrimin e saj 
vetëm në kujtimin e Krijuesit të saj, Zotit xh.sh.. 


5. Fshehtësitë e agjërimit dhe kushtet e 
brendshme të tij: 

e Ruajtja e shikimit (syrit) dhe largimi i 
shikimit të çdo gjëje të ndaluar e të urryer dhe 
çdo gjëje që e largon njeriun nga kujtimi i Zotit. 

t Ruajtja e gjuhës nga thashethemet, 
gënjeshtra, bartja e fjalëve, fjalët e ndyta, fyerjet, 
kacafytjet dhe çdo gjëje që bie ndesh me parimet 
dhe etikën islame. 

e Ndalimi i të dëgjuarit të çdo gjëje të ndaluar 
dhe të urryer, sepse çdo gjë e ndaluar për t'u 
thënë, është e ndaluar edhe për t'u dëgjuar. Për 
këtë arsye Allahu xh.sh. i ka bërë të njëjtë ata 
që dëgjojnë gjëra të ndaluara dhe ata që hanë 
haramin (ryshfetin), (Shih: El Maide, 42). 

e Ndalimi i gjymtyrëve të tjera, siç janë dora e 
këmba nga mëkatet dhe gjërat e urryera, pastaj 
pasja kujdes se çfarë ha njeriu në iftar, sepse 
nuk ka kuptim që të agjërohet ndaj gjërave të 
lejuara dhe të bëhet iftar me gjëra të ndaluara 
(haram). Shembulli i personit të tillë është sikur 
shembulli i një personi i cili ndërton në pallat, po 
shkatërron një qytet, e Pejgamberi a.s. ka thënë 
(Sa e sa agjërues janë që nuk përfitojnë asgjë nga 
agjërimi i tyre përveç urisë dhe etjes). 

e Të mos e teprojë me ngrënien e ushqimit 
hallall gjatë iftarit. Sepse nuk ka enë që mbushet 
dhe të urrehet nga Zoti sikurse është barku 
i mbushur me ushqim. Gjithashtu njëri prej 
qëllimeve të agjërimit është edhe dobësimi i 
ndikimit të shejtanit. E pra, si mund të dobësohet 
ky ndikim nëse njeriu gjatë iftarit e rikthen 
tërë atë çfarë ka humbur gjatë ditës, sa ishte 
agjërueshëm. Është bërë një traditë e keqe që, 
gjatë ramazanit, të ruhen dhe të përgatiten 
ushqimet më të mira, sa ndoshta madje as gjatë 
tërë vitit nuk hahen ato lloje ushqimesh. E, sikur 
është e ditur, qëllimi i agjërimit është braktisja 
e ushqimit, në mënyrë që të forcohet ana 
shpirtërore dhe të zvogëlohet ndikimi i shejtanit. 

e Pas ngrënies së iftarit, zemra e myslimanit 
duhet të jetë e shqetësuar dhe të jetë në një 
gjendje në mes frikës dhe shpresës, sepse ai 
nuk e di a do t'i pranohet agjërimi apo do t'i 
refuzohet. 


(1) Kur'ani, përkthim me komentimnë gjuhën shqipe. H. 
Sherif Ahmeti. (2) Sahihu i Buhariut: Muslimit, kitabus-sevm. 
(3) Mevidhatul rumunin min ihjai ulumid-din. (4) Muhamed 
xhemalud-din El Kasini, botimi i 8, Bejrut 1994. (5) Fikhu 
Hanefi, Abdulhamid Mahmud Tuhmaz, Libri i Parë (Ibadat), 
Gjilan, 2006. (6) El Mevsua el fikhije versioni elektronik. 


Ramazani - mua 


Fatmir Hadri 

ii shpëtimit 


Ramazani është epiqendër për përforcimin e fuqive shpirtërore, psikike e morale në jetën e 
popullit apo të individit. Ky na rikujton të vërtetën e qiejve dhe të Tokës, na armatos me fuqi 
ngadhënjyese dhe na nxit ta duam lirinë, prej së cilës varet nderi i njerëzimit. 


ijetarët për muajin Rexhep dhe Shaban 
Dë thënë: “Muaji Rexhep dhe muaji 

Shaban janë muaj të mbjelljes dhe ujitjes, 
ndërsa muaji Ramazan është muaj i korrjes. Për 
këtë arsye ne duhet të mundohemi të korrim 
sa më shumë në këtë muaj të shpëtimit. Edhe i 
derguari i Allahut, Pejgamberi a.s., kur vinte muaji 
i Ramazanit u drejtohej besimtareve: ”O njerëzi Ju 
ka ardhur muaji i Allahut të Madhërishëm, muaji 
i begative, mëshirës dhe faljes, muaji më i lartë tek 
Allahu. Ditët e këtij muaji janë më të vlefshmet e 
ditëve, netët e këtij muaji janë më të mirat e netëve, 
orët e këtij muaji janë më të bekuarat e orëve. Është 
muaji në të cilin jeni të ftuar tek Allahu si miqtë më 
të respektuar të Tij. Është muaji në të cilin shikimi 
është lartësim i Allahut dhe gjumi është adhurim, 
është muaji kur pranohet lutja dhe shumëfishohet 
shpërblimi për veprat. Kërkoni pra, me zemër të 
pastër dhe qëllim të sinqertë, bekimet e Allahut për 
mbajtjen e agjërimit gjatë këtij muaji, dhe lexoni 
Kuran për hir të Tij. Njeriu të cilit i mohohet falja 
e mëkateve në këtë muaj, është njeriu më i pafat. 
Uria dhe etja e këtij muaji le t'ju sjellë ndërmend 
urinë dhe etjen e Ditës së Kiametit. Jepni lëmoshë 
për të varfrit dhe të vobektët, nderoni të moshuarit 
dhe silluni me ëmbëlsi ndaj fëmijëve, forconi 
lidhjet farefisnore, ruajeni gjuhën, uleni shikimin 
dhe ruajeni dëgjimin nga ajo që është e ndaluar, 
tregohuni të mëshirshëm me jetimët, që të tjerët të 
tregohen të mëshirshëm me ju. Kthehuni tek All- 
llahu, të penduar sinqerisht, dhe ngrijini duart në 
lutjet tuaja dhe në namaz për të kërkuar begatitë 
dhe mëshirën e Tij. Ramazani është epiqendër për 
përforcimin e fuqive shpirtërore, psikike e morale 
në jetën e popullit apo të individit. Ky na rikujton 


të vërtetën e qiejve dhe të Tokës, na armatos me 
fuqi ngadhënjyese dhe na nxit ta duam lirinë, prej 
së cilës varet nderi i njerëzimit. Pra, Ramazani na 
dhuron të vërtetën, fuqinë dhe lirinë gjatë ditëve të 
urisë dhe etjes. 


Njeriu pengi veprave 

O njerëzi Shpirtrat tuaja janë peng i veprave 
tuaja. Shpengojini ata duke kërkuar falje. Supetju 
rëndojnë nga mëkatet. Çlirojini duke u përgjunjur 
me ballin në tokë. Allahu ka premtuar që nuk do 
të dënojë dhe as të frikësojë ata që janë lutur dhe 
përgjunjur përpara Tij. O njerëzi Nëse nderoni një 
agjërues duke e ushqyer me një vakt, Allahu do 
tju japë shpërblim sikur keni çliruar një skllav dhe 
do t'ju falë mëkatet”. Kur e dëgjoi këtë, një prej 
shokëve të Pejgamberit u ngrit e tha: “Oi Dërguar 
i Allahut, jo të gjithë prej nesh kanë mundësi të 
ushqejnë një agjërues siç thua ti”. Kësaj Pejgamberi 
iu përgjigj: “Ruajeni veten nga e keqja e zjarrit qoftë 
edhe me një copë hurmë”. 

“O populli imi Nëse njëri prej jush ndreq 
karakterin e tij gjatë këtij muaji, Allahu do ta 
ndihmojë që ai të kalojë urën e Siratit (urë në mes 
zjarrit dhe kopshtit) me hapa të sigurt, në një kohë 
kur të tjerëve do t'u dridhen këmbët. Allahu do 
ta zbutë gjykimin ndaj njerëzve që tregojnë butësi 
gjatë këtij muaji kundrejt atyre që kanë nën vartësi. 
Allahu do ta largojë zemërimin kur të takohet në 
Ditën e Gjykimit me një prej robërve të Tij, i cili 
është larguar nga mëkatet gjatë këtij muaji. Allahu 
do ta ndërpresë mëshirën e Tij për ata njerëz që 
i prishin lidhjet e gjakut gjatë këtij muaji. Allahu 
do t'i mbajë larg zjarrit ata njerëz që, me dëshirën 
e tyre, falen më shumë se ç'u është bërë obligim, 

kurse shpërblimi për faljet e obliguara këtë muaj 
është 70 herë më i madh se në muajt e tjerë. Shtimi 

i faljeve në këtë muaj do të rëndojë shumë në 
peshoren e Ditës së Gjykimit. Shpërblimi i atij 
njeriu që lexon vetëm një varg të Kuranit këtë muaj, 
është i njëjtë me shpërblimin që ka sikur të ketë 
lexuar tërë Kuranin në ndonjë muaj tjetër.O njerëzi 
Gjatë këtij muaji hapen dyert e Xhenetit. Lutjuni 
Allahut që të mos i mbyllë ato dyer përpara jush. 
Gjatë këtij muaji mbyllen dyert e zjarrit, ndaj lutjuni 
Allahut që të mos i hapë ato dyer përpara jush. 
Shejtanët janë të lidhur, prandaj lutjuni Allahut që 
të mos kenë ndikim mbi ju”. Pasi dëgjoi tërë këtë, 
Ali ibn Ebi Talib u ngrit në këmbë dhe pyeti: “Cila 
është vepra më e shpërblyer gjatë këtij muaji”2 
Pejgamberi a.s. u përgjigj: “Vepra më me vlerë dhe 
me shpërblimin më të madh gjatë këtij muaji është 
të qenët i kujdesshëm ndaj gjërave që All-llahu i ka 
ndaluar”. 

Prandaj një muaj të tillë duhet ta mirëpresim me 
lumturinë dhe gëzimin më të madh. Sepse, siç u 
vërejt edhe nga fjalët e Pejgamberit a.s., Allahu e 
ka bërë këtë muaj një kohë për adhurim dhe për 
garë me njëri-tjetrin në të mira. Prandaj duhet t'i 
shpeshtojmë lutjet tona dhe të shpenzojmë kohën 
me bamirësi. Duhet ta shpeshtojmë leximin e 
Kuranit famëlartë, të nxitojmë që t'i ndihmojmë 
të varfrit, nevojtarët dhe jetimët. Në këtë muaj 
me vlera të larta, duhet të kryejmë agjërimin dhe 
namazin, po dhe siç u tha edhe me herët, duhet të 
konkurrojmë (garojmë) në vepra të mira. 

Ne, këtë muaj duhet ta agjërojmë, sepse Allahu 
me ajetin kuranor. (Shih: El Bekare, 183), na bën të 
qartë se na është urdhëruar agjërimi, në mënyrë 
që të na pastrojë nga njollat e të gjitha mëkateve që 
janë bërë gjatë vitit. Kështu, sipas Fjalës së Allahut, 
agjërimin e këtij muaji e ka obligim çdo person 
që ka hyrë në moshën madhore. Duhet të kemi 
parasysh se agjërimi na jep shumë dobi dhe është 
përplot urtësi. Pastron dhe forcon zemrat tona. Na 
shpëton e çliron nga prirjet tona të ulëta, si: pasuria 
e tepërt, mburrja, dhe koprracia. Përforcon cilësitë 
tona të mira, si: qëndresa, mëshira dhe bujaria. 

Na ndihmon në luftën tonë të brendshme, që të 
kënaqim Allahun dhe të arrijmë afërsinë tek Ai. 

Si rrjedhojë, duhet të them se agjërimi është një 
adhurim i jashtëzakonshëm, ngase është veprim i 
fshehtë, është një çështje që i është besuar njeriut, 
askush tjetër nuk di nëse është duke agjëruar apo 
jo. Në anën tjetër, agjërimi është një adhurim që 
nuk ka kurrfarë përkrahjeje nga jashtë: agjëruesit 
nuk i duartroket askush. Përderisa për haxhiun 
njerëzit thonë: “ky është haxhi”, atij që jep sadaka 
i thonë “bujar”, atij që falet, i thonë “namazxhi” 
etj., edhe pse këto thënie nuk duhet të peshojnë 
tek vepruesit, prapëseprapë ata kanë njëfarë 
përkrahjeje, kanë njëfarë shtytjeje ndaj atij personi, 
ndërsa tek agjëruesi mbretëron vetëm bindja e tij 
se është duke e përcjellë Zoti dhe vetëm ajo bindje 
e mban të fortë e të qëndrueshëm në vendosjen e 
tij për të agjëruar. Ndoshta për këtë arsye agjërimi 


është vlerësuar aq lart, siç thuhet në një hadith 
kudsij: “Çdo vepër e njeriut ka shpërblim, vepra e 
mirë shpërblehet me dhjetëfish e deri në shtatëqind 
fish, me përjashtim të agjërimit, sepse ai bëhet 
vetëm për hirin Tim, pra do ta shpërblej Unë Vetë 
“. E dihet se shpërblimi nga Vetë Zoti është më 

i madh se shumëfishet e përmendura.Prandaj 

dhe Muhamedi a.s., kur ligjëroi në ditën e fundit 

të muajit Shaban, tha kështu: “Oju njerëz, është 
afruar muaji famëlartë dhe i begatshëm, në të cilin 
është nata që vlerësohet më tepër se një mijë muaj, 
në të cilin obligohen agjërimi dhe lutja (namazi) 
vullnetare natën (nafile), kush vepron pak, fiton 
shumë, dhe ai që kryen një farz në të, sikur ka kryer 
shtatëdhjetë farze në një kohë tjetër, ky është muaji 
i durimit, kurse durimi shpërblehet me Xhenet, ky 
është muaji i barazisë dhe i shtimit të furnizimit 
(riskut) të besimtarit. 

Siç u tha dhe në hadithin kudsij, në këtë muaj 
është edhe një natë e cila është më e mirë se një 
mijë muaj. Atë natë kishte filluar të zbriste Kurani 
famëlartë. Prandaj kushdo që mohon mirësinë dhe 
begatinë e kësaj nate, vërtet është i humbur. Allahu, 
në lidhje me këtë natë, në Kuran ka thënë: “Nata e 
Kadrit është më e vlefshme sesa një mijë muaj”1 (El 
Kader, 3). 

Si përfundim, ne si besimtarë nuk duhet të jemi 
të privuar nga begatitë dhe dhuntitë e pakufishme 
të këtij muajit të madh. Sepse, po u privuam, do 
të jemi të humbur dhe do të fitojmë mallkimin e 
Allahut Lavdiplotë. 

Duhet ta lusim Allahun për falje në këtë muaj 
dhe të bëjmë të gjitha ato që mund t'i bëjmë që 
të përfitojmë nga kjo kohë e çmuar. Duhet t'i 
largohemi ndonjë keqbërjeje kundër agjërimit, që 
do të na asgjësojë të mirat e tij dhe të shkaktojë 
hidhërimin e Zotit, Zoti na ruajttël Prandaj, nuk 
duhet të jemi mospërfillës ndaj lutjeve tona ose të 
bëjmë ndonjë koprraci në zekatin tonë.Nuk duhet 
të shpenzojmë pjesën e pasurisë së jetimëve, t'ua 
grabisim pasurinë atyre, ta shtypim dikë, ose të 
mos i respektojmë prindërit tanë. Nuk duhet t'i 
shkëputim lidhjet farefisnore. Duhet t'u shmangemi 
thashethemeve, përgojimeve, gënjeshtrave dhe 
ideve të gabuara. Duhet t'u shmangemi betimeve 
dhe pretendimeve të rrejshme. Këto mëkate janë 
të ndaluara edhe gjatë tërë vitit, po në ramazan ato 
bile janë edhe më të ndaluara dhe më të mëdha. 
Duhet t'i frikësohemi Allahut dhe t'i shmangemi 
asaj që Allahu dhe i dërguari i Tij na e ka ndaluar. 
Duhet të jemi të drejtë në bindjen tonë në muajin 
Ramazan dhe gjatë pjesës tjetër të vitit. Duhet t'i 
bëjmë thirrje njëri-tjetrit për këtë mirësi, kështu 
që të arrijmë suksesin dhe shpëtimin që ky muaj 
na premton, dhe nuk duhet harruar se fillimi i 
këtij muaji është mëshirë, mesi falje, kurse fundi 
shpëtim nga zjarri. Prandaj: “Kush agjëron muajin 
e Ramazanit, duke qenë i bindur në besimin tek 
Allahu dhe duke llogaritur shpërblimin e Allahut, 
do t'i falen gabimet e tij të mëparshme”. (Buhariu 
dhe Muslimi) 

Mysafiri më i mirë që na viziton 


Mustafë Ahmeti 


Agjërimi është për Mua dhe Unë shpërblej për të. 


Disa veçori që e dallojnë prej musafirëve të 
tjerë: 

1.Nuk e dëshiron shumë ushqimin 

2.Vjen veç për të mirën tonë 

3.Na sjell shumë dhurata të çmuara 

4.Vjen vetëm një herë në vit dhe qëndron 29-30 
ditë 


Nëse e nderojmë këtë mysafir, a e dini kush na 
nderon ne, kush na shpërblen2 

Allahu i Madhëruar, në një hadith kudsij, 
ka thënë: ” Agjërimi është për Mua dhe Unë 
shpërblej për të”. (Buhariu). Ndërsa në Kur'an, 
Allahu i Madhërishëm urdhëron e thotë: “Oju 
që besuat, agjërimi ju është bërë obligim sikurse 
u ishte bërë obligim edhe atyre që ishin para 
jush, kështu që të bëheni të devotshëm. (Jeni të 
obliguar për) Ditë të caktuara”.(El Bekare, 183- 
185). Iransmetohet nga Abdullah ibn Umeri të 
ketë thënë se ka dëgjuar të Dërguarin e Allahut 
që ka thënë: “Islami është ngritur mbi pesë 
shtylla (baza): Të dëshmosh se nuk ka zot tjetër 
përveç Allahut dhe se Muhamedi është i dërguar 
i Allahut, ta kryesh namazin, ta japësh zekatin, 
ta agjërosh Ramazanin, ta vizitosh Qabenë, nëse 
ke mundësi ta bësh këtë. Lidhur me citatin e 
lartpërmendur: “O ju që besuat”, Hasan el Basriu 
r.a. thotë: “Kur dëgjon Allahun e Madhërishëm 
që thotë: “Oju që besuat”, dëgjimi yt të jetë 
i kujdesshëm, sepse kjo thuhet me qëllim të 
urdhrit për të vepruar sipas Tij, ose ndalesës për 
t'u ndaluar në një gjë. Agjërimi (es-sevm) është 
ndalim nga ushqimi, pija, marrëdhënia seksuale, 
Si dhe shmangia nga të gjitha mëkatet e tjera. 
Allahu i Madhërishëm thotë: “Sikurse ishte i 


obliguar edhe për popujt para jush”, d.m.th. që 
nga Ademi a.s. Disa kanë thënë se Ramazani 
është njëri prej emrave të Allahut, prandaj 
Pejgamberi a.s.. ka thënë: “Mos thoni Ramazan, 
por quajeni ashtu siç e ka quajtur Allahu i 
Madhërishëm në Kur'an Shehru Ramadan (Muaji 
i Ramazanit)”. Disa nga dijetarët kanë thënë se 
Ramadan rrjedh nga fjala remed, që do të thotë 
'shiu i vjeshtës”, sepse ky muaj pastron trupin 
dhe zemrën. 


Falje për atë që kërkon falje 

“Allahu i Madhërishëm në çdo natë të muajit të 
Ramazanit thotë tri herë: “A ka ndokush që lutet 
që t'ia plotësoj lutjen, a ka pendues që t'ia pranoj 
pendimin, a ka ndokush që kërkon falje, që ta 
fal 2 Allahu do t'u falë gabimet, përveç katër 
personave: “alkoolistit kronik (mudmin hamr), 
atij që është i padëgjueshëm ndaj prindërve të tij, 
atij që ndërpret lidhjet familjare (katirahm), dhe 
atij që është përplot mëri (mushahin). Ashabët 
pyetën: “Kush është ai që është përplot mëri””, 
dhe ai tha: “Ai që është në armiqësi me të gjithë”. 
Nga Abdullah ibn Ebi Evfaa r.a. transmetohet 
që Pejgamberi a.s. ka thënë: “Gjumi i agjëruesit 
është ibadet, heshtja e tij, tesbihu, lutja e tij 
e pranuar dhe vepra e tij e dyfishuar”.Do të 
thotë se ai që agjëron muajin e Ramazanit, arrin 
kënaqësinë e Zotit. Zoti e mëshiron. Mëkatarët 
paraqiten në këtë muaj para Zotit duke kërkuar 
falje dhe Ai i fal, i siguron për falje, afrohet afër 
atyre që kërkojnë falje, që luten, dhe u jep dritë 
në jetën e tyre. 

Muaji i Ramazanit në mes muajve të tjerë 
është sikurse zemra në trupin e njeriut, sikurse 

pejgamberët ndaj njerëzve të tjerë, sikurse 
Haremi i Qabesë ndaj vendeve të tjera. Muaji 

i Ramazanit është ndërmjetësues (shefat) për 
agjëruesit. Pejgamberi a.s. ka thënë: “Ummeti 
im nuk do të turpërohet përderisa ta mbajnë (si 
duhet) muajin e Ramazanit”. 

Një njeri i tha: “O i Dërguari i Allahut, si do 
të poshtërohen ata që nuk e mbajnë muajin e 
Ramazanit si duhet”2, ai tha: “Ai që dëmton 
shenjtërinë e tij, bën vepra të këqija, konsumon 
alkool, ose bën prostitucion, Ramazani nga 
ai nuk pranohet, do ta mallkojë All-llahu, 
melekët dhe banorët e qiellit tërë vitin, deri në 
Ramazanin tjetër, dhe, nëse vdes, tek All-llahu 
nuk do të ketë asnjë vepër të mirë. 

Është thënë: Sejjid (zotëri) i njerëzve është 
Muhamedi a.s., Sejjid i persianëve është Selmani 
r.a., Sejjid i bizantinëve është Suhejbi, sejjid i 
abisinasve është Bilali, sejjid i qyteteve është 
Mekka, sejjid i ditëve është Xhumaja, sejjid i 
netëve është Lejletul Kadr, sejjid i librave është 
Kur'ani, sejjdi i Kur'anit është el Bekare, sejjid i 
el Bekares është Ajetul Kursijj, sejjid i burimeve 
është Zem-Zemi, ndërsa sejjid i muajve është 
Ramazani. 

Muaji i Ramazanit është muaj i pastërtisë 
(safa), muaj i besnikërisë (vefa), muaji 
përmendjes së All-llahut (dhakirin), muaj i 
të durueshmëve (sabirin), muaj i njerëzve të 
sinqertë (sadikin). Prandaj, nëse nuk arrin të 
përmirësojë gjendjen tënde ky muaj, kur mund 
të shpresosh për sukses2 Zgjohu nga gjumi i 
indiferencës, o i mjerë, shfrytëzoje këtë muaj për 
pendim të sinqertë, për bindje, ndoshta do të të 
përfshijë mëshira e Allahut. Merr shembull, vajto 
për nefsin tënd, se koha kalon. 

Sa ka të atillë që ndoshta agjërojnë për herë 
të fundit”2 Sa ka që falen e ndoshta është hera e 
fundit2 Punëtorit i jepet paga pasi të kryejë punën 
e tij, e ne ende s'e kemi kryer punën. O sa lumturi 
do të ishte sikur agjërimi ynë, Ramazani dhe 
veprat tona të jenë të pranuaral Sa do të ishim të 
gëzuar sikur të dinim që ndonjërit prej nesh t'i 
jenë të pranuar agjërimi dhe Ramazani, dhe t'ia 
uronim nga zemra, ndërsa ata të cilëve nuk u 
është pranuar, t'i ngushëllonim.Kjo ishte koha e 
shpalljeve të të gjitha diturive në mënyrë koncize. 
Kjo është quajtur mendja kuranore, e cila udhëzon 
njeriun në rrugën e vërtetë. Në muajin e Ramazanit 
zbulohet realiteti i gjërave. Nefsi gjatë agjërimit 
edukohet dhe qetësohet (nefsi mutmeinne). 

Tek personi që agjëron me plot kuptimin 
e fjalës, manifestohen këto cilësi: bujaria, 
mbështetja e fuqishme tek All-llahu, rritja e 
ibadetit, nderimi i obligimeve fetare, falënderimi 
ndaj Allahut, kënaqësia e kryerjes së urdhëresave 
të All-llahut dhe sinqeritet i plotë ndaj Allahut. 


Më i mirë se sa një mijë muaj 
Melekët përshëndetin me selam ata që janë të 
bindur, pranim (kabul) dhe mirësi (ihsan), nëse 





je në gjumë. Selam me kënaqësi (ridvan), nëse 
nukje aq i bindur, selam me falje (bil-gufran) 
për ata në varre dhe selam me lehtësim dhe 
aromë. Xhibrili a.s. i përshëndet me selam ata 

që janë ulur, melekët e tjerë i përshëndesin ata 
që janë në gjumë, ndërsa All-llahu, i Lavdëruari 
dhe i Lartësuari xh.sh., u jep selam robërve që 
qëndrojnë në namaz.Nuk mbetet asnjë pëllëmbë 
duke u lutur për besimtarët dhe besimtaret. 
Transmetohet se, kur zbret Xhibrili a.s., në natën 
e Kadrit, nuk lë asnjë besimtar pa e përshëndetur 
dhe, duke ia kapur dorën, e shenjë e kësaj është 
se lëkura rrëqethet, zemra i zbutet dhe sytë i 
lotojnë. Prandaj, në këtë natë zbret meleku më i 
ndershëm për të vizituar robërit e devotshëm të 
Zotit. Një prej të veçantave, një prej mirësive të 
Ramazanit është nata e Kadrit. Zoti për këtë natë 
thotë:” Nata e Kadrit është më e rëndësishme 

se një mijë muaj”. (El Kadr,3) Një mijë muaj 
bëjnë 83 vjet. Subhanallah, çfarë vlere i ka dhënë 
Allahu xh.sh. jetës së myslimanit. 

Prandaj, mos e anashkalo dhe mos e asgjëso 
muajin e Ramazanit. Ai vjen vetëm për të mirën 
tënde. Ky Ramazan që do të vijë, me lejen e 
Allahut, E lus Allahun të na japë jetë ta presim. 
Ky më nuk kthehet kurrë në këtë jetë. Me këtë 
Ramazan do të takohesh me Allahun xh.sh. 
ose do të jesh krenar, i gëzuar, ose do të jesh i 
mërzitur, në varësi prej veprave që kë. 

Tregohet një tregim në librin Delilu Sailin 
(Argumenti i pyetësve), se si një njëri ka qenë duke 


agjëruar në një ditë që kishte qenë shumë e nxehtë, 
dhe të tjerët e kishin pyetur: A je agjërushëm” Ai 
është përgjigjur: Po. I kanë thënë: Si po agjëron 

në këtë ditë shumë të nxehtë2 Ai është përgjigjur: 
Dynjaja ka qenë edhe para meje, unë nuk kam qenë 
fare, unë do të shkoj nga kjo dynja dhe dynjaja do 
të mbetet, prandaj nuk dëshiroj të humbas asnjë 
ditë prej ditëve të jetës sime. Kujdesu për ditët e 
jetës sate, në veçanti për ditët e muajit Ramazan, 
sepse ato ditë sjellin shumë të mira, shumë 
shpërblime, shumë dhurata. 


Disa shpërblime të muajit Ramazan janë: 

1. Na gëzon dy herë. Pejgamberi a.s. ka thënë: 
“Agjëruesi ka dy gëzime: gëzohet kur bën 
iftar, dhe gëzohet kur do ta takojë Zotin e vet”. 
(Muslimi). 

2. Për ne ndërmjetëson. Pejgamberi a.s. 
ka thënë: “Agjërimi dhe Kur'ani do të 
ndërmjetësojnë për njeriun në ditën e Kiametit”. 
(Ahmedi). 

3. Për nder të Ramazanit hapen dyert e 
Xhennetit. Pejgamberi a.s. ka thënë: “Në Xhennet 
ka një derë, e cila quhet Rejan. Në këtë derë do 
të hyjnë vetëm agjëruesit në ditën e Kiametit, 
dhe nga kjo derë nuk do të hyjë askush tjetër”. 
(Buhariu, Muslimi). 

4. Mbyllen dyert e Xhehennemit. Pejgamberi 
a.s.ka thënë: “Agjërimi është mburojë dhe 
fortifikatë nga zjarri i Xhehenemit”. (Ahmedi). 
Në muajin e Ramazanit hapen dyert e Xhennetit 
dhe mbyllen dyert e Xhehennemit. 

5. Prangoset armiku ynë i përbetuar, shejtani. 
6. Na bën më të devotshëm etj. etj.. 
Muhamed Mustafaja a.s. ka thënë: 

“Agjëro sepse agjërimi nuk ka shok”. 


Selam alejke, o muaj i agjërimiti 

Selam alejke, o muaj i namazit 

Selam alejke, o muaj i imaniti 

Selam alejke, o muaj i Kuranit 

Selam alejke, o muaj i shkëlqimiti 

Selam alejke, o muaj i faljesi 

Selam alejke, o muaj i shkallëve dhe shpëtimiti 
Selam alejke, o muaj i pendimit dhe ibadetiti 
Selam alejke, 0 muaj i dijetarëve të vërtetë (arifin)1 
Selam alejke, o muaj i muxhtehidinëvel 

Selam alejke, o muaj i sigurisël 


Për të padëgjuarit dhe të pabindurit je larg, ndërsa 
për muttekitë je rahati dhe qetësi. 

Selam mbi kandilat dhe dritat vezulluese, në 
sytë që janë zgjuar, në sytë që lotojnë, në mihrabet 
me aromë, në shpjegimet që përhapen dhe qufojnë, 
në ofshamat që ndriçohen nga zemrat e flakta të 
besimtarit. 

O Allah, na prano agjërimin dhe namazet, na bëj 
prej atyre që veprat e këqija u ke zëvendësuar me të 
mira, me mëshirën Tënde na fut në Xhennetin Tënd, 
o Mëshirues mbi mëshiruesit. Amini 


(1) Kurani me përkthim shqip nga Sherif Ahmeti. (2) Hadithet 
imam Neveviu. (3) Libri Delilu Saailiin autor enes ismail ebu 
davud 1416 hixhri.(4) Libri Durusul-mesxhid fi Ramadan. (5) 
“Ihja Ulum ed-din” Immam El Gazali 

Vlera dhe rëndësia e dhjetë ditëve të 
fundit të Ramazanit 


Mr. Fitim Gashi 


Dhuntitë dhe begatitë e Allahut të Lartësuar ndaj robërve të Tij janë të shumta dhe të 
llojllojshme. Koha, në esencë është një nga begatitë më të mëdha për njerëzimin mbarë. 
Nëpërmes shfrytëzimit të saj në mënyrën e duhur, njëriu arrin synimet dhe aspiratat e tij. 


lera e madhe e saj vërehet në faktin se 
t j Allahu i Lartësuar më së shumti është 

betuar në kohën, madje një sure e tërë 
është emërtuar El-asr-Koha. E dihet mirëfilli se 
Allahu i Lartësuar nuk betohet në ndonjë send 
dhe nuk i jep përkatësi të Veten, përveçse gjërave 
që janë ekskluzive dhe të një rëndësie të veçantë. 
Allahu i Madhërishëm nga kohët veçoi disa 
muaj, ditë dhe net, i begatoi ato në mënyrë që t'u 
mundësojë robërve të Tij që, duke i shfrytëzuar 
ato, të marrin shpërblim të shumëfishtë dhe të 
jenë sa më afër mëshirës dhe rahmetit të Allahut. 
Muaji i bekuar i Ramazanit është i dalluar dhe 
veçohet nga muajt e tjerë, agjërimi në këtë muaj 
është farz dhe me të praktikohet një nga pesë 
shtyllat e Islamit. Vlera dhe rëndësia e muajit 
të Ramazanit në përgjithësi, është shumë e 
madhe, ndërsa dhjetë ditët e fundit të tij kanë 
një vlerë të veçantë. Këto ditë në të vërtetë janë 
pjesa e zgjedhur dhe më madhështore e muajit 
të Ramazanit, janë yndyra dhe fryti i tij, si 
dhe përbëjnë kurorën e tij. “Zoti yt krijon ç'të 
dojë dhe zgjedh kë të dojë, atyre nuk u takon 
zgjedhja”. (El Kasas, 68). Pejgamberi a.s. në 
këto dhjetë ditë përpiqej dhe angazhohej më 
shumë në vepra të mira sesa në ditët e tjera, 
për se na njofton Aishja r.a., e cila thotë: “I 
Dërguari i Allahut angazhohej me adhurim në 
dhjetëditëshin e fundit, me një angazhim që nuk 
e bënte jashtë tij” (Muslimi). Po ashtu Aishja r.a. 
transmeton: “I Dërguari i Allahut e përziente 
natën e njëzetë me namaz dhe gjumë, por, 
kur fillonte dhjetëditëshi i fundit, angazhohej 
maksimalisht dhe i përkushtohej adhurimit”. 
(Buhariu dhe Muslimi). Këto dhe të tjera hadithe 


tregojnë për vlerën e dhjetëditëshit të fundit të 
Ramazanit dhe kujdesin e shtuar të Pejgamberit 
a.s. për t'i shfrytëzuar dhe për t'u angazhuar 
me adhurime llojesh të ndryshme. Pejgamberi 
a.s. shtonte adhurimin këto dhjetë ditë dhe 
angazhohej me adhurim me një përkushtim 

të tillë, saqë mezi e jemi të nevojshëm më 
shumë, ne të cilët gabojmë dhe kemi mangësi, 
që ta marrim atë për shembull, ashtu që t'ua 
dimë vlerën këtyre ditëve dhe të angazhohemi 
sa më shumë në ato ditë, ndoshta Allahu i 
Madhërishëm na përfshin me mëshirën dhe 
rahmetin e Tij dhe na begaton me dhuntitë e Tij. 


Veçoritë e dhjetë ditëve të fundit të Ramazanit 
Namazi i Natës 

S'ka dyshim që namazi i natës ka një vlerë 
të veçantë, është një adhurim përmes të cilit 
krijohet një lidhje e fortë në mes robit dhe 
Zotit të tij. Namazi i natës është prej ibadeteve 
më të dashura tek Allahu i Lartësuar dhe që 
shpërblehen dhe kanë vlerë më së shumti. 
Muhamedi a.s. ka thënë: “Namazi më i vlefshëm 
pas farzeve, është namazi i natës”. (Muslimi). 
Namazi i natës është i vlefshëm për shumë arsye, 
nga të cilat veçojmë: 

- Përmes namazit të natës njeriu pastron 
zemrën e tij, sepse adhurimi i Allahut mbetet 
synimi i vetëm. 

- Fitimi i kënaqësisë së Allahut të Lartësuar. 
Kur myslimani fal namaz nate, me këtë bëhet i 
veçantë, sepse ata që falin namaz nate, nuk janë 
të shumtë. Me të falur natën myslimani I afrohet 
Allahut të Madhërishëm dhe fiton kënaqësinë e 
Tij. 


- Falja natën është cilësi e besimtarëve të 
devotshëm, Allahu i Lartësuar i ka veçuar për 
të mirë ata që ngrihen natën për adhurim, duke 
i quajtur robër të Mëshiruesit. Në Kur'anin 
famëlartë thuhet: ”E robërit e Zotit janë ata që 
ecin nëpër tokë të qetë, e kur atyre u drejtohen 
injorantët me fjalë, ata thonë:” Paqe”. Dhe që, për 
hir të Zotit të tyre, natën e kalojnë duke i bërë 
sexhde dhe duke qëndruar në këmbë (falen)”. (El 
Furkan, 63-64). 

- Namazi i natës i jep pozitë të lavdëruar 
falësit. Allahu i Madhërishëm thotë:” Dhe në 
një pjesë të natës zgjohu me të (me Kur'anin- 
namazin), është e sigurt se Zoti yt do të të ngrejë 
ty në një vend të lavdishëm”. (El Isra 79). Nga 
kjo që u përmend, e kuptojmë se vlera e namazit 
të natës është shumë e madhe në të gjitha kohët, 
ndërsa në muajin e Ramazanit, dhe në veçanti 
në dhjetëditëshin e fundit të tij, namazi i natës 
ka një vlerë të veçantë. Pejgamberi a.s. thotë: 
“Kush ngrihet të falet natën (në Ramazan) 
me bindje dhe përpikmëri, i falen mëkatet e 
tij të mëparshme”. (Buhariu dhe Muslimi). 
Po ashtu Aishja r.a. tregon: “Pejgamberi a.s., 
kur vinte dhjetëditëshi i fundit i Ramazanit, i 
ngjallte netët (me ibadet), zgjonte prej gjumi 
familjen e tij, përpiqej (për ibadet të shumtë) 
dhe shtrëngohej (për adhurim) si dhe largohej 
nga marrëdhëniet seksuale me gratë (e veta)”. 
(Muslimi). Muhamedi a.s. angazhohej me namaz 
nate përgjatë këtyre dhjetë ditëve më shumë sesa 
herëve të tjera, e zgjonte familjen e tij dhe largohej 
nga gratë e tij për t'iu përkushtuar namazit dhe 
adhurimit, në mënyrë që të arrinte mirësinë e 
këtyre ditëve, dhe ishte në kërkim të natës së 
Kadrit, e cila është më e vlefshme se një mijë 
muaj'. Prandaj edhe ne duhet të përpiqemi sa më 
shumë dhe të ndjekim shembullin e Muhamedit 
a.s. për t'u angazhuar dhe për të bërë namaz 
nate gjatë këtyre ditëve të begatshme, në mënyrë 
që të fitojmë mëshirën dhe begatinë e Allahut 
Fuqiplotë. Falja e namazit të natës lejohet në 
cilëndo kohë prej pas namazit të jacisë e deri 
në fillimin e kohës së namazit të sabahut, por 
preferohet vonimi i tij në pjesën e tretë të natës. 


Nata e Kadrit 

Ajo që e bën të veçantë më së shumti 
dhjetëditëshin e fundit të Ramazanit, është se në 
të gjendet nata e Kadrit, e cila konsiderohet si një 
nga dhuntitë më të mëdha për Ymetin mysliman. 
Muhamedi a.s. ka thënë: “Kërkojeni natën e 
Kadrit në dhjetëditëshin e fundit të Ramazanit”. 
(Buhariu dhe Muslimi). Vlera e kësaj nate është 
shumë e madhe, ndërsa begatia më e madhe e 
saj është se në të ka zbritur Kur'ani famëlartë. 
Allahu i Lartësuar ka treguar se në këtë natë 
caktohet e ndahet çdo çështje në mënyrë të prerë, 
pra caktohet çdo gjë që do të ndodhë për një vit 
të tërë, shkruhen në të të gjallët dhe të vdekurit, 
të shpëtuarit dhe të humburit, të lumturit dhe 

të mjerët, krenari dhe i poshtëruari etj., nga 

ato që Allahu dëshiron të ndodhin për atë vit. 
Allahu i Madhërishëm në Kur'anin famëlartë 
thotë: “Ne e zbritëm atë në një natë të bekuar (në 
natën e begatshme të Kadrit). Ne dëshiruam t'u 
tërheqim vërejtjen, e njerëzit të jenë të gatshëm. 
Në atë (natë) zgjidhet çdo çështje në mënyrë 

të prerë”. (Ed-Duhan, 3 - 4). Po ashtu Allahu i 
Madhërishëm, për këtë natë të begatë ,thotë: “Ne 
e zbritëm atë (Kur'anin) në natën e Kadrit. E ç'të 
bëri ty të dish se ç'është nata e Kadrit2 Nata e 
Kadrit është më e rëndësishme se një mijë muaji 
Me lejen e Zotit të tyre në të (atë natë) zbresin 
engjëjt dhe shpirti (Xhibrili) për secilën çështje. 
Ajo (që përcakton Zoti), është paqe deri në agim 
të mëngjesit”. (El Kadr, 1 - 5). 

Vlerat e kësaj nate janë të shumta, nga të cilat 
veçojmë: 

- Allahu i Lartësuar në këtë natë të begatë ka 
zbritur Kur'anin i cili është udhëzimi i njerëzve 
dhe është shkak për lumturinë e tyre, si në këtë 
botë, ashtu edhe në botën tjetër. 

- Vlerësimin që Allahu i Madhërishëm i ka bërë 
kësaj nate, e ka shprehur në ajetin e Kur'anit në 
mënyrë pyetëse: “E ç'të bëri ty të dish se ç'është 
nata e Kadrit2”. -Kjo natë është më e vlefshme se 
një mijë muaj, do të thotë, është më e vlefshme se 
tetëdhjetë e tre vjet. 

- Në këtë natë zbresin Engjëjt (Melaiket), dhe 
zbritja e tyre është e shoqëruar me shumë të 
mira, me begatinë dhe mëshirën e Allahut. -Ajo 
është shpëtim, për vlerat që i ka dhënë Allahu 
i Madhërishëm kësaj nate, që të na shpëtojë 
nga dënimi dhe nga vuajtjet me anë të namazit, 
lutjeve të shumta dhe adhurimit që bëhet gjatë 
kësaj nate të begatshme. 

- Allahu i Lartësuar ka zbritur në Kur'an një 
kaptinë (sure) të plotë, që flet mbi vlerat dhe 
begatitë e kësaj nate dhe që lexohet deri në Ditën 
e Gjykimit. 

Vlera e madhe e kësaj nate vërehet edhe nga 
ajo që ka përmendur Muhammedi a.s. në një 
hadith: “Kush falet natën e Kadrit me iman 
(besim të plotë) dhe me bindje se do shpërblehet 
nga Allahu i Madhërishëm, do t'i falen atij 
të gjitha mëkatet që ka bërë”. (Buhariu dhe 
Muslimi). Allahu i Madhërishëm nga Mëshira 
e Tij bëri që njerëzit të mos e dinë saktësisht 
se kur është Nata e Kadrit, me qëllim që ata të 
angazhohen sa më shumë në kërkim të saj, duke 
shtuar adhurimin dhe veprat e mira në këto ditë 
të vlefshme e të begatshme. 

Prandaj na takon neve që ta kujtojmë e ta 
lusim Allahun sa më shumë, sidomos me lutjen 
që Profeti a.s. i mësoi Aishes r.a., e cila e kishte 
pyetur se çfarë të thoshte, nëse do ta kuptonte se 
mund të ishte nata e Kadrit. Muhamedi a.s. tha: 
Thuaj: “Allahumme in-neke Afuvun tuhib-bul 
afve feafu an-nij” që do të thotë: “O Allah, me të 
vërtetë Ti je Falës (i mëkateve) dhe e do faljen, 
m'i fal mua mëkatet e mia” (Tirmidhiu)”. 

Y'tikafi 

Prej veçorive të dhjetëditëshit të fundit të 
Ramazanit është edhe I'tikafi. IT'tikaf do të 
thotë: Qëndrimi në xhami me qëllim veçimi me 
respekt dhe adhurim ndaj Allahut të Lartësuar. 
I'tikafi është prej syneteve të pohuara me librin 
e Allahut dhe synetin e të Dërguarit të TIij. 
Allahu i Lartësuar thotë: “E kur të jeni të izoluar 
(në i'tikaf) në xhami, të mos u afroheni atyre 
(grave për marrëdhënie intime)”. (El Bekare, 
187). Aishja r.a. transmeton: “Pejgamberi a.s. 
qëndronte në I'tikaf gjatë dhjetë ditëve të fundit 
të Ramazanit derisa ia mori shpirtin Allahu, 
ndërsa, pas vdekjes së tij, gratë e tij qëndronin 
në I'tikaf” (Buhariu dhe Muslimi). I'tikafi njihet 
qysh nga kohët e lashta dhe ishte pjesë edhe e 
legjislacioneve të mëhershme. “Ibrahimin dhe 
Ismailin i urdhëruam: ju të dy pastroni shtëpinë 
Time për vizituesit, për ata që qëndrojnë aty dhe 
për ata që falen aty”. (El Bekare, 125). Qëllimi i 
T'tikafit është largimi i njeriut nga njerëzit për 
t'iu përkushtuar adhurimit të Allahut dhe për 
t'u angazhuar për arritjen e shpërblimit dhe për 
arritjen e natës së Kadrit. Për këtë arsye, ai që 
qëndron në I'tikaf, duhet të përkushtohet sa më 
shumë për adhurim dhe në lutje ndaj Allahut të 


Lartësuar e të largohet nga ajo që nuk i hyn në 
punë nga gjërat e kësaj bote. Atij që qëndron në 
T'tikaf, i ndalohen marrëdhëniet intime dhe çdo 
gjë që u paraprin atyre. Po ashtu i ndalohet dalja 
nga xhamia, përveç në raste të domosdoshme, 
Siç janë: nevojat fiziologjike, marrja e abdesit të 
obliguar, marrja e gusllit nga xhunubllëku, si 
dhe ushqimit dhe pijes, nëse nuk ka kush t'ia 
sjellë në xhami. E, ndërkaq, dalja e tij nga xhamia 
për ndonjë vizitë, shitblerje e të ngjashme me to, 
është e ndaluar dhe nuk lejohet”. 

E lusim Allahun e Madhëruar që të na 
mundësojë të bëjmë sa më shumë vepra të 
mira në këto ditë të vlefshme të begatshme. O 
Allah, na e shto begatinë Tënde në veprat tona 
e në kohën tonë, dhe na ndihmo ne të shtojmë 
ibadetin dhe veprat e miral O Zoti ynë, na i fal 
gjynahet tona dhe na mëshiro, na e fal dhe na e 
mbulo çdo gabim, dhe na mba në këtë besim deri 
në ditën kur të takohemil 


IL) Erbeune dersen limen edreke Ramadan, Abdulmelik el 
Kasim £.131-132. Darul kasim. Rijad. Pa vit të botimit. (2) Shih:Es- 
sevm Fikhuhu ve Esraruhu, Mahjud-din Mitu f.128-130. Darul 
kalem. Dimeshk-Bejrut. Bot. 4. 1979, dhe Erbeune dersen limen 
edreke Ramadan, Abdulmelik el Kasim f.126-128. (3) Shih: Es- 
sevm Fikhuhu ve Esraruhu, Mahjud-din Mitu f.122-124. 

Rregulla të veçanta për agjërimin e 


femrave 


Fehime Gashi-Jusufi 


Allahu xh.sh. është Krijuesi i çdo krijese dhe është Ligjvënësi i çdo gjëje në gjithësi...Zoti i 
Madhëruar e krijoi femrën, një ndër krijesat më të bukura që i ngjan rrezes së bukur të guacës, 
një diamant më i shtrenjtë i kësaj bote me bukurinë trupore dhe shpirtërore. E nuk ka dyshim 
që Islami i ka kushtuar kujdes të veqantë femrës dhe në shoqërinë monoteiste islame femra ka 


dinjitetin dhe identitetin e saj. 


ë fenë islame, gruaja është një entitet 
N: pavarur dhe, sipas kësaj, një qenie 

njerëzore plotësisht përgjegjëse. Islami 
asaj i drejtohet në mënyrë të drejtpërdrejtë dhe 
nuk i qaset me ndërmjetësimin e meshkujve.' 
Nëse përqafimi i Islamit nga një femër është 
çështje krejtësisht personale në traditën islame 
dhe nuk mund të bëhet përmes dikujt tjetër, 
të tilla janë edhe obligimet dhe detyrat, të cilat 
Islami ia cakton asaj përkrah mashkullit. Askush 
tjetër nuk mund t'i bëjë ato në emër të saj. Ajo i 
kryen aktet e saj të adhurimit thjesht në bazë të 
qëllimit dhe në përputhje me konstruktin fizik të 
saj, dhe si të tilla ato në Islam trajtohen si arritje 
të saj personale, sepse Zoti ka proklamuar: 
(Shih, En-Nahl, 97) Megjithatë, ekzistojnë disa 
rregulla të kufizuara sekondare, në të cilat është 
treguar dallimi në mes dy gjinive. Mirëpo, këto 
janë paraparë vetëm për t'u mundësuar që të 
dy gjinitë të shprehin fenë në mënyrë të çiltër 
dhe në përputhje me natyrën e tyre përkatëse 
njerëzore. Allahu xh.sh. na obligon me ibadete 
të gjithë njësoj pa dallim, por natyra e femrës 
dhe konstrukti i saj psikofizik dallon nga disa 
gjëra, prandaj në vazhdim dëshiroj të trajtoj si 
manifestohet agjërimi tek femrat në raste specifike 
dhe si duhet të veprojë femra në ato rrethana. 
Meqenëse jemi në prag të këtij ibadeti, të ndalemi 
pak t'i trajtojmë më detajisht disa çështje të lidhura 
ngushtë me këtë adhurim dhe si manifestohet 
kryerja e këtij obligimi tek femrat në përgjithësi. 


Njoftim i shkurtër rreth ciklit menstrual tek femrat 
Zoti e krijoi natyrën e femrës në atë mënyrë që, 
si shenjë për hyrjen e saj në moshën madhore, 


të jetë shfaqja e ciklit mestrual, që nuk ka moshë 
të caktuar prej 9 vjeç e më shumë pavarësisht 
nga krijimi i saj. Kjo dukuri shfaqet një herë 
brenda çdo muaji. Për ditët e ciklit Pejgamberi 
a.s. ka thënë: “Menstruacion konsiderohet prej 

3 ditëve deri në 10 ditë, e më shumë ose më 

pak konsiderohet istihada (çrregullim). Duke 
marrë parasysh natyrën e femrës dhe veçantitë 

e krijesës së saj, Islami ka bërë për të disa lehtësi 
dhe përjashtime gjatë kryerjes së ritualeve fetare. 


Këto janë: 

Namazi, agjërimi, hyrja në xhami, bërja tavaf, 
prekja ose leximi i Kuranit. 

Të gjitha këto veprime ndalohen gjatë 
periudhës së menstruacionit. 

1. Femra me menstruacion (hajz) dhe istihada 
gjatë agjërimit 

Femra, së cilës i shfaqet cikli mestrual gjatë 
ditëve të ramazanit, duhet ta ndërpresë (anulojë) 
menjëherë agjërimin, sepse Allahu ka ndaluar 
agjërimin në këtë gjendje dhe e ka mëshiruar 
femrën, ngase ajo dobësohet fizikisht e mund 
të ketë edhe dhimbje, kështu që nuk është në 
gjendje për adhurim, edhe në qoftë se agjëron, 
ai agjërim nuk vlen dhe pas Ramazanit duhet 
të kompensojë aq ditë sa nuk ka agjëruar. Nëse 
madje vetëm pak çaste para iftarit, asaj i prishet 
agjërimi. Kohëzgjatja e ciklit mestrual nuk është 
e njëjtë te të gjitha femrat, p.sh., nëse një femër 
ka menstruacionet gjithnjë 8 ditë po vetëm në 
ramazan i zgjat më shumë, 10-12 ditë, ajo duhet 
ta marrë për bazë 8-ditëshin, e ato që i shtohen 
janë istihada, që do të thotë-çrregullim. Nëse 
ndërpriten menstruacionet gjatë natës, qoftë 

edhe pak çaste para sabahut, atëherë femra e ka 
të detyruar agjërimin edhe nëse bën banjë pasi të 
ketë aguar dita. 

Sot jetojmë në kohën kur mjekësia ka shënuar 
një zhvillim të jashtëzakonshëm dhe ka mundësi 
për përdorimin e tabletave që parandalojnë 
menstruacionet. Mirëpo, a lejohet të përdoren 
apojo”2 Për këtë, kemi mendime të dijetarëve, siç 
janë Ibni Tejmie e disa të tjerë, që thonë: “Nuk 
ka problem marrja e pilulave për të parandaluar 
ardhjen e menstruacionit në muajin e Ramazanit, 
me kusht që specialistët e mjekësisë të dalin 
me qëndrimin se përdorimi i tyre nuk dëmton 
shëndetin e femrës dhe nuk sjell efekte anësore 
tek ajo”. Ndërsa dijetari Ibn Xhibrin thotë: 

“Me përdorimin e tyre, synohet thjesht agjërimi 
bashkë me të tjerët, duke shmangur vështirësitë 
e kryerjes së tij veçmas, atëherë unë gjykoj për 
mospërdorimin e këtyre pilulave. Sepse Allahu 
e ka caktuar këtë gjë për të gjitha bijat e Ademit, 
prandaj ajo duhet të kënaqet me atë që i ka 
ndodhur, dhe të bëjë durim ndaj caktimit të 
Allahut e ta dijë se çdo njeri shpërblehet sipas 
nijetit (qëllimit)”.” Nëse pastrohet brenda ditës, 
nuk i pranohet agjërimi i pjesës së ditës së 
mbetur, kurse obligohet ta agjërojë pjesën tjetër 
të ditës së mbetur. Për këtë ka kundërshtime në 
mes dijetarëve:” 

1.Duhet të agjëroj pjesën tjetër të ditës, 
në shenjë respekti për kohën, dhe duhet ta 
kompensojë më vonë. Ky është mendim i Imam 
Ahmedit. 

2. Nuk duhet agjëruar pjesa tjetër e ditës 
për arsye se një gjë e tillë lejohet (për arsye të 
justifikueshme) ky është medhhebi i Imam 
Malikut dhe Shafi 'iut.5 


2.Gratë kur janë me Nifas-(Lehonat) 
Nifasi është një periudhë e gruas. Ajo pas 
lindjes së fëmijës ka gjakrrjedhje më së shumti 


mund të ketë 40 ditë dhe, nëse është më gjatë, 
është istihada (çrregullim) e më së paku mund 
të mos ketë fare gjakrrjedhje (d.m.th. nuk 

është i caktuar). Nëse pastrohet para 40 ditësh, 
duhet të fillojë të agjërojë, falet etj., kështu që 
rregullat janë të njëjta me atë që është me (hajz)- 
menstruacion dhe duhet të ndërpresë agjërimin, 
e t'i kompensojë më vonë ditë për ditë. Nëse 
ndonjë grua shtatzënë aborton spontanisht 

kur foshnja ka filluar të krijohet, atëherë 
konsiderohet lehonë dhe nuk duhet të agjërojë. 
Në qoftë se nuk ka filluar të krijohet foshnja, 
atëherë gjakrrjedhja nuk konsiderohet lehoni 
dhe, nëse mundet, duhet të fillojë agjërimin.” 


3.Gratë shtatzëna (me barrë) dhe gjidhënëset 
Femrat myslimane, nëse gjatë muajit Ramazan 
janë shtatzëna apo kanë fëmijë në gji, atëherë 
Allahu lejon që ato të ushqehen, nëse frikësohen 
për ndonjë pasojë negative në shëndetin e 
fëmijëve të tyre, si p.sh. pakësimi i ushqimit 
me të cilin ushqehet foshnja në barkun e nënës 
së vet, ose pakësimi i qumështit të gjirit. Nëse 
çështja është kështu, atëherë ato kanë të drejtë ta 
prishin agjërimin dhe duhet t'i shlyejnë këto ditë 
në një kohë tjetër dhe, krahas kësaj, të ushqejnë 
një të varfër.” Ndërsa, nëse frikësohen për 
vetveten, kur nuk mund të agjërojnë, atëherë ato 
janë të lira që të mos agjërojnë, dhe t'i agjërojnë 
ato ditë në një kohë tjetër e nuk detyrohen të 
ushqejnë (të varfër). Pra, kjo na bën të kuptojmë 
se feja islame është fe e tolerancës, dhe se 
Sheriati islam kujdeset prej embrionit të njeriut 
d.m.th, që i lejohet nënës të hajë gjatë Ramazanit 
për hir të fëmijës ende pa lindur. Po ashtu 
kujdeset për fëmijën e porsalindur derisa ai varet 
nga qumështi i nënës.” Gjithashtu transmetohet 
nga një njeri i Beni Abdil ibn Ka'ëb ibn Malikut, 
i quajtur Enes ibn Malik, se Muhamedi a.s. 
ka thënë :“Zoti i Madhëruar ia ka shkurtuar 
namazin udhëtarit dhe ia ka lejuar prishjen 
e agjërimit. Ai gjithashtu ia ka mundësuar 
gruas që ijep gji fëmijës dhe asaj që është me 
barrë, për shkak të mëshirës ndaj fëmijëve të 
saj”. (Përmbledhësit e suneneve).5 E të gjithë 
personat që me arsye objektive janë të penguar 
të agjërojnë ditët e Ramazanit, natyrisht duhet 
të shmangin ngrënien publikisht, në mënyrë që 
të mos u japin shkas personave të tjerë që nuk e 
dinë arsyen,për të menduar se ata nuk agjërojnë 
fare.“ 


(1) Dr.Hasan Turbai, Gruaja në Islam, Shkup 1995, Logos, 

f.9 2) Ibid, £.15 j3) Dr.Hasan Turbai, Gruaja në Islam, Shkup 
1995, Logos, £.17 (4) Shejh Salih Feuzan, Fetva rreth çështjeve 
mjekësore të Ramazanit, Gjilan, 2008, f.20. 15) Seri fetvash për 
femrën muslimane, Agjërimi dhe Haxhi, Nektari esxh, f.11 

Io) Ibid, £.12 (7) Shejhu Thejmin, Mexhalisu Shehru Ramadan, 
f.56 (8) Ibid, £.52 19) 70 ështje Rreth Agjërimit, Gjurma, £.35 (10) 
Agjërimi dhe Haxhi, £.16-17 (11) Agjërimi dhe Haxhi, £.17 (12) 
Mr.Zekerija Bajrami, Agjërimi Pse dhe Si,Shkup 11999, £.103 
II3) Mustafa Sibai, Rregullat e Agjërimit dhe filozofia e tij, 
Shkup, 1999, £.12 (14) Bilal Hasanoviç, Ilmudini, £.111-112 

Ramazani një shans i mirë për ne të 


rinjtë 


Fejsal Spahiu 


Personaliteti i të riut mysliman duhet të jetë simbol i sinqeritetit dhe besnikërisë, ndërsa tradhtia 
duhet të jetë fjalë e panjohur për fjalorin e tij. Tradhtia është tipar i shëmtuar për çdo person, 

në veçanti për të riun, dhe kjo në asnjë mënyrë nuk përputhet me besimin, që është themel i 
personalitetit të shëndoshë dhe karakterit të fortë të të riut mysliman 


farë i nevojitet më së shumti një të riu 

në këtë moment” Një edukim i mirë2 

Një punë e mirë2 Një karrierë2 Paratë2 
Çdefindivid përcakton qëllimet që janë të 
rëndësishme për të, disa prej të cilave janë 
afatshkurtra, kurse disa të tjera kanë karakter 
më afatgjatë. Megjithatë, asnjë nga këto nevoja 
nuk është aq e rëndësishme sa mirësia me të 
cilën jemi të bekuar në çdo moment, e ajo është 
frymëmarrja. Kanë kaluar afërsisht 40 sekonda 
që prej se ti lexues i dashur ke filluar të lexosh 
këtë artikull dhe, nëse ju nuk do të ishit në 
gjendje të merrnit frymë për këto 40 sekonda, 
me siguri do të kishit dhënë gjithçka që zotëroni 
nga pasuria juaj, që edhe një herë të ishit në 
gjendje për të marrë frymë, po të vazhdonte 
kjo gjendje dhe për 1 minutë të vetme do të 
humbnit vetëdijen, kurse vdekja e trurit tuaj do 
të pasonte në vetëm 2 ose 3 minutat e ardhshme. 
Deri tani keni marrë frymë afërsisht rreth 16 
herë e derisa të përfundoni leximin tuaj, do të 
merrni frymë edhe 200 herë të tjera, e nga kjo 
pa dyshim që vërehet mrekullia e Allahut xh.sh. 
që të ka dhuruar ty, oi ri, një trup të shëndoshë 
me frymëmarrje të fortë. Prandaj shtrohet 
pyetja: A nuk meriton falënderim kjo dhuratë e 
çmueshme2 Dhe, më trego, lexues i dashur, ku 
ka falënderim më të mirë se kryerja e obligimeve 
të tua fetare dhe ibadeteve ndaj dhuruesit të 
pakufishëm të të gjitha atyre që ti posedon. E një 
nga format me të cilat ne falënderojmë Krijuesin 
për të mirat që na ka dhuruar, pa dyshim 
është edhe agjërimi i muajit të Ramazanit, ku 
gërshetohet falënderimi me përfitimin që merr 
individi. Çdo sjellje tjetër, e kundërt me këtë, do 


të konsiderohej si tradhti ndaj atij që të pajisi me 
këto të mira. 

Personaliteti i të riut mysliman duhet të jetë 
simbol i sinqeritetit dhe besnikërisë, ndërsa 
tradhtia duhet të jetë fjalë e panjohur për fjalorin e 
tij. Tradhtia është tipar i shëmtuar për çdo person, 
në veçanti për të riun, dhe kjo në asnjë mënyrë 
nuk përputhet me besimin, që është themel i 
personalitetit të shëndoshë dhe karakterit të fortë 
të të riut mysliman.Allahu xh.sh. në Kur 'anin 
famëlartë na rrëfen për shumë shembuj të të rinjve 
besnikë, të cilët nuk e kanë njollosur karakterin 
e vet me njollat e tradhtisë, e ne do ta veçonim 
rastin e Jusufit a.s., i cili i qëndroi besnik Zotit 
dhe fesë dhe nuk i tradhtoi idealet fetare duke iu 
dhënë amoralitetit. 


Objektiva duhet të çojnë në ndryshime pozitive 
në jetën e myslimanit 

Me fjalë të tjera, Kur'ani famëlartë rrëfen 
se Jusufi a.s. në moshën e rinisë u gjend para 
një sprove të madhe të moralit, gjegjësisht iu 
krijuan të gjitha kushtet materiale të bënte 
zina - prostitucion, bile femra që e thërriste 
për këtë vepër të shëmtuar, iu vërsul atij për ta 
detyruar të kryente këtë vepër të turpshme, por 
ai, nën mbrojtjen e Zotit, në asnjë mënyrë nuk 
pranoi të tradhtonte besimin dhe karakterin 
e pastër e të fortë që posedonte. Po ashtu, me 
këtë qëndrim ai dha shembull se si nuk duhet 
të tradhtohet as personi që të bën një të mirë, 
sepse gruaja që e thërriste për atë vepër, ishte 
gruaja e ministrit të atëhershëm egjiptas, i cili 
edhe e kishte nderuar Jusufin duke e marrë në 
shtëpi të vet, dhe kjo nuk i jepte atij të drejtë 

as në këtë aspekt që ta tradhtonte moralisht 
zotërinë që e kishte nderuar.Pa dyshim që 
agjërimi është forcim i moralit të të riut në këtë 
aspekt, si dhe është falënderim për të mirat që 

të ka dhuruar Allahu ty.Ramazani është muaji 

i ndryshimit, ngase me agjërim myslimani 
ndryshon rutinën e përditshme të ushqimit ditor. 
Njeriu ha dy a tri herë në ditë, kurse në muajin 

e Ramazanit agjëron, gjegjësisht këtë rutinë të 
ushqimit e ndryshon me sytfyrin dhe iftarin. 

Ky ndryshim i rutinës ditore është prolog për 
gatishmërinë e ndryshimeve të mëdha që duhet 
ndryshimi duhet bërë në emër të Allahut, në 
përputhje me udhëzimet e Tij dhe duke synuar 
kënaqësinë e Tij. Kjo, sepse në hadith kudsij 
qëndron se Allahu i Madhërishëm, për agjëruesit 
e sinqertë, thotë: ”E lë hajen dhe pijen për hir 
Timin”. Kjo qasje ndaj agjërimit konsiston në 
faktin se myslimani duhet të ketë objektiva 
madhorë në jetën e tij, dhe këta objektiva 

duhet të çojnë në ndryshime pozitive në jetën 

e myslimanit, që të jetë një personalitet vërtet i 
respektuar dhe me peshë në shoqëri.Ndryshimi 
për të cilin bën thirrje muaji i Ramazanit, nuk 
ndalet vetëm në nivel individual, por shkon 
përtej tij dhe përfshin edhe shoqërinë dhe mbarë 
gjininë njerëzore. Kjo, sepse Ramazani e kthen 
njeriun të mendojë seriozisht rreth sjelljes së tij 
në këtë botë, siç e paraqet këtë vetë Kur'ani, kur 
Allahu i Madhërishëm ua shpalosi meleqëve këtë 





qenie të dalluar dhe rolin e tij, duke thënë: ”Unë 
po krijoj (po përcaktoj) në Tokë një zëvendës”I Ata 
thanë: “A do të vësh në të atë që bën çrregullime 
dhe që derdh gjakrat, e ne Të adhurojmë Ty me 
lavdërimin Tënd dhe plotësisht të adhurojmë” Ai 
tha: “Unë di atë që ju nuk e dini”1 (El-Bekare,30). 
Të qenët zëvendës në tokë, nënkupton veprimin e 
përhershëm për ndryshime drejt së mirës në gjithë 
botën, e këtu demonstrohet karakteri universal i 
mesazhit islam dhe i mesazhit të Ramazanit - për 
ndryshime. Vëlla i dashur, nuk kam për qëllim 

që këshilla ime të jetë akuzë për ty, kur them se 
duhet ta fillosh këtë muaj të shenjtë nga pendimi, 
pasi pendimi është fillimi dhe mbarimi i rrugës. 
Pendimi është një gradë e lartë, për të cilën ka 
nevojë çdo njeri që është nisur në rrugën drejt 
Allahut. Pendimi, pra, nuk qenka vetëm për ata që 
bëjnë mëkate, siç mendojnë shumica e njerëzve. I 
Dërguari i Allahut, që është zotëria i adhuruesve, 
thotë: “Oju njerëz, pendohuni tek Allahu, sepse 
unë pendohem tek Allahu në ditë më shumë se 
100 herë”. (Muslimi) 


Pendimi është ndalesë, vendosmëri, pengim 
nga mëkatet dhe gabimet 

Kur Allahu i thirri robërit e Tij që të 
pendoheshin, i thirri me emrin e imanit dhe tha: 
“Pendohuni të gjithë tek Allahu, o besimtarë, 
në mënyrë që të gjeni shpëtim”. (Nur, 31) Ne 
të gjithë jemi me mëkate dhe gabime, kush prej 
nesh nuk gabon, kush prej nesh nuk bën mëkat, 


kush prej nesh nuk bën gjynah ndaj Allahut” 

Allahu është Ai Që i fal mëkatet, shtrin dorën 
e Tij natën - që t'ia pranojë pendimin mëkatarit 
ditën dhe shtrin dorën e Tij ditën - që t'ia pranojë 
pendimin mëkatarit natën, gëzohet për pendimin 
e tyre dhe gëzohet që njerëzit pendohen për 
veprat e tyre të këqija. Për këtë qëllim, Allahu 
ka hapur derën e pendimit për mëkatarët dhe 
nuk e mbyll gjersa të lindë dielli nga perëndimi, 
Siç thuhet në hadithet e të Dërguarit të Allahut. 
Vëlla i dashuri Pendimi është një çështje e lehtë, 
nuk është diçka e vështirë dhe nuk ka lodhje në 
të. Pendimi është ndalesë, vendosmëri, pengim 
nga mëkatet dhe gabimet, pendim për mëkatet 
që ke vepruar më herët, vendosmëri që të mos 
kthehesh në atë mëkat në të ardhmen. Rëndësia e 
kohës dhe e shfrytëzimit të saj ka një domethënie 
të madhe gjatë këtij muaji. Nëse bëhesh pishman 
për atë që ka kaluar, i lë gabimet dhe mëkatet 
në të ardhmen, je i obliguar të kujdesesh për 
moshën tënde, që të rregullosh kohën që ke para 
vetes. Nëse ti e humb moshën tënde, ke humbur 
lumturinë tënde dhe shpëtimin tënd, mirëpo, 
nëse kujdesesh për të me ato që cekëm më herët, 
ke shpëtuar dhe ke fituar një kënaqësi dhe një 
begati. Imam Ibnu El-Xhevziu ka thënë: “Shumica 
e njerëzve, nëse nata është e gjatë, e kalojnë atë me 
biseda të padobishme, ose në leximin e librave që 
nuk sjellin dobi. Nëse dita është e gjatë, e kalojnë 
atë me gjumë, nëpër bregdete apo nëpër tregje. Të 
paktë janë ata që e kanë kuptuar ekzistimin e tyre. 
Ata që e kanë kuptuar këtë, janë në një përgatitje 
të madhe për udhëtim. Shpejtoni në sezonet e 
punës para se të kalojnë” 

Kështu, pra, edhe ne, në vend që ta presim 
syfyrin duke luajtur lojëra të ndryshme apo në 
gjumë, ta shfrytëzojmë këtë kohë maksimalisht 
në adhurimin e Allahut dhe meditim për të 
ardhmen tonë.Gjithashtu ai ka thënë: “Duhet 
që njeriu ta dijë vlerën e kohës së tij, që të mos 
humbë asnjë moment në diçka që nuk të afron 
tek Allahu, t'i japë përparësi asaj që është më e 
vlefshme dhe fjalëve e veprave të mira. Nijeti i 
tij le të jetë gjithmonë i pranishëm në ato vepra 
të cilat ka mundësi t'i kryejë trupi. Shumë prej 
myslimanëve shfrytëzonin edhe momentet më 
të vogla. Është transmetuar nga Amir b. Abdu 
Kajsi, se një njeri i kishte thënë atij: “Ndalu pak 
të bisedojmë diçka”. Ai i tha: “Ndale diellin, 
ndalem edhe unë”. Kishin shkuar tek njëri prej 
të parëve tanë të mirë në momentet e vdekjes, 
ndërsa ai falej. E qortuan për këtë. Atëherë u 
tha: “Tani do të mbyllet faqja ime”. Nëse njeriu 
e kupton seriozisht se me të vërtetë vdekja e 
ndërpret nga puna, punon aso veprash nga të 
cilat pason shpërblimi pas vdekjes së tij”. 

Vëlla i nderuar, këta janë disa shembuj të 
ndritshëm, të cilët na tregojnë për përpjekjet 
në adhurimin e Allahut, Këto mund t'i marrim 
si shembuj gjatë këtij muaji të bekuar dhe t'i 
praktikojmë në jetën tonë të përditshme. Nëse i 

shikon, ndoshta do të shtohet ambicia jote për 
adhurimin e Allahut. I Dërguari i Allahut falej 
derisa i ënjteshin këmbët. E pyetën për këtë 

dhe ai tha: “A të mos jem rob falënderues”2 
(Muttefekun alejhi)Ebu Bekri ishte prej atyre 

që qanin shumë, e në veçanti gjatë namazit 

dhe leximit të Kuranit.Në fytyrën e Omerit 
gjendeshin dy vija të zeza nga të qarët e shumtë. 
Aliu qante në mihrabin e tij, gjersa i lagej mjekra 
nga lotët, dhe thoshte: “Ti, oj dynja, mashtro 
dikë tjetër, sepse unë të kam shkurorëzuar tri 
herë”. Katadeja e përfundonte Kur'anin çdo javë, 
ndërsa në Ramazan e përfundonte çdo tri ditë, 
ndërsa në dhjetë netët e fundit e përfundonte së 
lexuari Kur'anin çdo natë. Tregtarët e kësaj bote 
nuk lënë pa bërë asnjë përpjekje dhe nuk lënë pa 
ndjekur asnjë rrugë e formë që i çon në fitim dhe, 
gjithashtu, nuk lënë t'u ikë asnjë shans për të 
fituar. Ti, vëlla i dashur, përse nuk bën tregti me 
Allahun, përse nuk garon me vepra të mira, që 
të fitosh një shpërblim të madh prej Allahut, të 
fitosh një çmim të lartë nga ana e Allahut” 

Vëlla i nderuar, Ramazani është një prej 
shanseve më të mëdha, në të cilin të devotshmit 
duhet të përgatiten dhe nuk duhet të jenë të 
pakujdesshëm në gjuetinë e këtij shansi. Ky është 
muaj i faljes, muaji i fitimit të Xhenetit, muaji i 
lirimit nga zjarri për atë që ka zemër të shëndosh 
dhe i drejton gjymtyrët e tij, për atë që nuk e 
humb kohën e tij me atë që i bën dëm apo me atë 
që nuk i sjell dobi. 

Agjërimi, mburojë e besimtarit 


Sedat Islami 


Jemi në muajin e Ramazanit, muajit të madh, muajit të shpërblimeve, muajit, rëndësia e të cilit 
është jetike për besimtarin. Në këtë hutbe, do të doja të përkujtoja veçoritë, rëndësinë dhe vlerën 


e këtij muaji madhështor. 


1. Allahu e ka veçuar muajin e Ramazanit nga 
muajt e tjerë me cilësi, veçori dhe begati të 
shumta, prej të cilave janë: 

t Era e gojës se agjëruesit tek Allahu është më e 
këndshme sesa aroma e myshkut (parfumit), 

e Melaiket kërkojnë falje për agjëruesit derisa të 
bëjnë iftar, 

e Allahu çdo ditë zbukuron Xhenetin dhe thotë: 
Ka gjasa që robërit e Mi të devotshëm, të largohen 
prej të këqijave dhe të vijnë tek til, 

t Lidhen shejtanët, 

s Hapen dyert e Xhennetit e mbyllen ato të 
Xhehenenit, 

e Në këtë muaj është Nata e Kadrit, e cila është 
më e mirë se 1000 muaj, 

t Në natën e fundit të Ramazanit, agjëruesve u 
falen mëkatet, 

t Allahu liron njerëz nga Xhehenemi, madje për 
çdo natë. 

Më thoni, si ta presim muajin me cilësi dhe 
begati të tillal Ta presim të preokupuar nga epshe, 
marrëzira e humbje kohe21 Apo ardhja e tij të 
na stërmadhohet dhe të ndihemi keq prej tij”21 
Allahu na ruajttë, besimtarit nuk i takon kurrsesi 
të mendojë kështu, madje ai duhet ta presë 
Ramazanin me pendim, sinqeritet dhe vendosmëri 
për ta shfrytëzuar këtë muaj për vepra të hajrit. 


2. Veprat e mira që obligohen dhe 
rekomandohen në këtë muaj 

2.1. Agjërimi 

Thotë Muhamedi a.s. në një hadith kudsijj: “Çdo 
vepër e njeriut është për të, një e mirë (shpërblehet) 
me dhjetë e deri në shtatëqind sosh. Thotë 
Allahu: Përveç agjërimit, ai Më takon Mua dhe 


Unë shpërblej për të, (sepse) ai (njeriu) e braktisi 
dëshirën (seksuale), ushqimin dhe pijet e tij vetëm 
për Mua. Për agjëruesin ka dy shpërblime: një në 
iftarin e tij, dhe (tjetrin) kur ta takojë Zotin e vet. 
Era e gojës së agjëruesit është më e këndshme tek 
Allahu sesa era e myshkut (parfumit)”.1 

Po kështu thotë Muhamedi a.s. në një hadith 
tjetër: “Kush e agjëron Ramazanin me besim dhe 
vetëllogari, i falen mëkatet e mëparshme” 7 Nuk 
ka dyshim se ky shpërblim marramendës nuk 
është vetëm për atë që ka lënë ushqimin dhe pijet, 
por edhe për ata që braktisin fjalët e këqija, ngase 
Muhamedi a.s. ka thënë: “Kush nuk i braktis fjalët 
e këqija, veprimin sipas tyre dhe injorancën, (nuk 
ka fituar asgjë nga agjërimi), sepse Allahu nuk ka 
nevojë që njeriu t'i braktisë ushqimin dhe pijet e 
tij” Në një transmetim tjetër qëndron: “Agjërimi 
është mburojë, e kur dikush të agjërojë, le të mosi 
afrohet gruas(gjatë ditës për marrëdhënie intime), 
të mos i nëpërkëmbë dispozitat e Allahut, të mos 
shkaktojë grindje dhe të mos bëjë injorancë. Nëse 
ndokush e shan, le t'i thotë: Unë me të vërtetë jam 
agjërues”.' Vëllezëri Nëse agjëroni, le të agjërojnë 
së bashku me ju edhe dëgjimi, shikimi, gjuha dhe 
të gjitha gjymtyrët e trupiti Le të mos jetë për ju 
dita e agjërimit e ngjashme me ditët e tjera. 

2.2. Falja e namazit 

Thotë Muhamedi a.s. “Kush falet në Ramazan 
me besim dhe vetëllogari, i falen mëkatet e 
mëparshme”. 

Kjo është një vërejtje me rëndësi, që namazin e 
taravive ta falësh me xhemat në xhami, në mënyrë 
që të shkruhesh prej atyre që kanë falur namazin. 
Thotë Pejgamberi a.s.: “Kush falet me imamin 
e tij derisa të largohet (të kryejë namazin), atij i 


shkruhet (shpërblimi) sikurse të jetë falur tërë 
natën”.5 

2.3. Sadakaja ose lëmosha 

Muhamedi a.s. ishte gjithmonë bujar, porse 
gjatë muajit të Ramazanit ishte edhe më bujar. 

Mu për këtë, kishte nxitur për bujari dhe kishte 
thënë: “Lëmosha më e mirë është në Ramazan”.7 
Sadakaja ka forma dhe mënyra të ndryshme: 

2.3.1. Thotë Allahu i Madhëruar (Shih El Insan, 
8-12) 

Të parët tanë ishin të gatshëm për të dhënë bukë, 
madje, këtë si vepër të mirë, e favorizonin më 
shumë se disa lloje adhurimi. Kjo nuk përkufizohej 
vetëm në ushqimin e fukarasë, porse edhe në 
shtrimin e sofrës për miq, shokë, dashamirës, 
vëllezër e të tjerë. Prej të parëve tanë kishte njerëz 
që, edhe pse ishin vetë agjërueshëm, të tjerëve 
u shtronin bukë dhe u shërbenin. Prej tyre ishte 
edhe Hasan b. Mubareku. Ebu Sevar El Adeviu 
rrëfen: “Kam takuar njerëz nga fisi Beni Adijj, të 
cilët faleshin në këtë xhami dhe asnjëri prej tyre 
nuk hante vetëm, nëse gjente ndokënd, hanin 
së bashku, në të kundërtën, e sillte ushqimin në 
xhami dhe e hante me njerëzit”. Nga dhënia e 
bukës përfitojmë të mira të shumta, prej të cilave: 
dashuria dhe respekti i ndërsjellë me vëllezërit, 
të cilëve u ke dhënë bukë. Madje, kjo është edhe 
shkak për të hyrë në Xhenet. Thotë Muhamedi a.s. 
“Nuk do të hyni në Xhenet derisa të besoni, dhe 
nuk do të besoni derisa të duheni”. 

2.3.2. Dhënia iftar agjëruesve. Thotë Muhamedi 
a.s. “Kush i shtron iftar agjëruesit, ka shpërblimin 
sikurse të tij (agjëruesit) duke mos iu cunguar këtij 
të fundit asgjë nga shpërblimi tij”. 3 

2.4. Leximi i Kuranit 

Çdoherë të jemi kureshtarë për leximin e Kuranit 
me sinqeritet dhe meditim. Tek të parët tanë, 
Kurani ndikonte shumë. Bejhekiu transmeton nga 
Ebu Hurejre se, pasi kishte zbritur ajeti: “A prej 
këtij ligjërimi (Kur'ani) po çuditeni” E po qeshni 
dhe nuk po qani”21 (En-Nexhm, 59-60), qanë 
banorët e tendës (mistikët) derisa lotët u rridhnin 
nëpër faqe. Kur Muhamedi a.s. e dëgjoi të qarët e 
tyre, qau me ta, e nga të qarët e tij, qamë edhe ne. 
Atëbotë tha Muhamedi a.s. “Nuk do të hyjë në 
zjarre ai që qan nga droja e Allahut të Madhëruar”. 

2.5. Qëndrimi në xhami pas namazit të sabahut, 
derisa të lindë dielli 

Muslimi transmeton se Muhamedi a.s. rrinte 
në xhami derisa lindte dielli. Ndërsa Tirmidhiu 
transmeton nga Enesi se Muhamedi a.s. ka thënë: 
“Kush fal sabahun me xhemat, pastaj ulet dhe e 
kujton Allahun derisa të lindë dielli, pastaj fal dy 
rekate, ka shpërblimin sikur të ketë kryer një haxh 
dhe umre të plotë, të plotë, të plotë”. Vëllezër, ky 
shpërblim vlen për çdo ditë të zakonshme, ndërsa 
në ditët e Ramazanit ka vlerë të veçantë. 

2.6. T'tikafi ose qëndrimi në xhami 

Buhariu transmeton se Muhamedi a.s. bënte 
Ttikaf në Ramazan 10 ditë, ndërsa në vitin kur vdiq 
qëndroi 20 ditë”. 

2.7. Umreja në Ramazan 

Është vërtetuar se Muhamedi a.s. ka thënë: 
“Umreja në Ramazan krahasohet me një haxh (për 
shpërblim)”. 

2.8. Të kërkuarit e Natës së Kadrit 

Thotë Allahu(Shih: El Kadr, 1-3) Ndërsa 
Muhamedi a.s. ka thënë: “Kush falet në Natën e 
Kadrit me besim dhe vetëllogari, i falen mëkatet 
e mëparshme”. (10)Muhamedi a.s. e kërkonte 
Natën e Kadrit dhe i urdhëronte ashabët që ta 
kërkonin atë, ndërsa në dhjetë netët e fundit e 
zgjonte familjen e tij për t'u falur dhe shpresonte 
që ta arrinin dhe ta gjenin këtë natë të bekuar, e cila 
zakonisht vjen në dhjetëditëshin e fundit. 

2.9. Shpeshtimi i dhikrit, duave dhe istigfarit 
(kërkimit falje) 

Ditët dhe netët e Ramazanit janë kohë të bekuara 
dhe të begatshme, andaj t'i shfrytëzojmë duke 
shpeshtuar dhikrin (përmendjen dhe kujtimin e 
Allahut), sidomos në kohët kur duaja nuk kthehet 
mbrapa. Këto kohë janë: iftari, pjesa e tretë e natës, 
sytyri dhe çasti - momenti i ditës së Xhuma, kur 
pranohen duatë. 


3. Vërejtje të përgjithshme 

Gjatë Ramazanit duhet të largohemi prej këtyre 
gjërave: 

e Natën të mos e bëjmë ditë dhe anasjelltas, 

e Të mos flemë në mënyrë që të na ikin namazet 
e obliguara, 

e Të mos e teprojmë me ushqim dhe pije, 

e Të mos e humbim kohën pa nevojë, 

e Të mos e hamë syfyrin herët, 

e Të mos e braktisim namazin e teravive, por ta 
falim të plotë, 

e Të mos bashkohemi dhe tubohemi për të bërë 
gjynahe, 

e Të mos flasim fjalë të ndyta dhe të mos 
përgojojmë askënd. 


Të nderuar vëllezëri 

Për fund, do të doja t'i qasem një problemi të 
rëndësishëm. Dua të përmend edhe sinqeritetin 
dhe rëndësinë e tij, ngase zhveshja prej sinqeritetit 
bën që agjërimi të ngelë i pavlerë. Sa agjërues 
nuk fitojnë prej agjërimit të tyre përveç urisë dhe 
etjes” Sa prej tyre janë falur, prej namazit të tyre 
nuk kanë fituar përveç lodhjes dhe pagjumësisë2 
Ndoshta pyet se si ndodh kjo,e unë jua rikujtoj 
se agjërimi është kushtëzuar me sinqeritetin. 
A nuk përmendëm disa herë hadithet: “Kush 
agjëron Ramazanin me besim dhe sinqeritet..”., 
pastaj: “Kush falet në Ramazan me besim dhe 
sinqeritet..”.21Allahun E lus që mua dhe juve të na 
dhurojë sinqeritet në fjalë dhe vepral 


(1) Buhariu dhe Muslimi. (2) Buhariu dhe Muslimi. (3) 
Buhariu. J4) Buhariu dhe Muslimi. (5) Buhariu dhe Muslimi. 
I6) Ebu Davudi, Tirmidhiu, Ibni Maxheh dhe Nesaiu. (7) 
Tirmidhiu. (8) Ahmedi dhe Nesaiu, ndërsa Shejh Albani e 
ka cilësuar si të vërtetë, sahih. (9) Buhariu dhe Muslimi. (10) 
Buhariu dhe Muslimi. 

Leximi 1 Kuranit 


Tarik Ramadan 


Për zemrën dhe ndërgjegjen e myslimanit, Kur'ani është pasqyrë e universit. Libri i shpallur, 
teksti i shkruar, është i përbërë nga shenja, në të njëjtën mënyrë si universi, në imazhin e një 
teksti të shtrirë para syve tanë, është përplot me këto shenja. 


referimit, burimi dhe esenca e mesazhit të 

transmetuar për njerëzimin nga Krijuesi. 
Është i fundit i një serie të gjatë të shpalljeve 
drejtuar njerëzimit gjatë historisë. Kurani është 
Fjala e Zotit - po nuk është Zoti. Kur'ani bën të 
ditur Jgjëral, nxjerr në pah dhe udhëzon: është 
një dritë që i përgjigjet kërkimit për kuptim 
Idomethëniel. Kur'ani është përkujtim i të gjitha 
mesazheve të mëparshme, atyre të Nuhut dhe 
Ibrahimit, të Musait dhe Isait. Si ato, ai rikujton dhe 
udhëzon ndërgjegjen tonë: jeta ka kuptim, faktet 
janë shenja. Është libri i gjithë myslimanëve në të 
gjithë botën. Por, paradoksalisht, nuk është libri i 
parë që duhet lexuar për dikë që është duke dashur 
të njohë Islamin. (Leximi për jetën e Pejgamberit 
apo ndonjë libër që prezanton Islamin, do të ishte 
hyrja më e mirë.) Sepse, është edhe tejet i thjeshtë, 
po edhe thellësisht kompleks. Natyra e mësimeve 
shpirtërore, njerëzore, historike dhe sociale të 
nxjerra prej tij, mund të kuptohet në nivele të 
ndryshme. Teksti është një, por leximet e tij janë 
të shumta. Për gruan ose burrin, zemra e të cilit 
ka përvetësuar mesazhin e Islamit, Kurani flet në 
një mënyrë unike. Është edhe Zëri edhe Shtegu. 
Zoti i flet qenies së thellë të atij njeriu, ndërgjegjes 
së tij, zemrës së tij, dhe e udhëzon atë në rrugën 
që të çon në njohjen e Tij, në takimin me Të: “Ky 
është libri në të cilin nuk ka dyshim, udhëzues 
për ata që frikësohen (nga All-llahu)”. Më shumë 
se një tekst i thjeshtë, ky është një shoqërues 
udhëtimi, për t'u përsëritur, për t'u kënduar a për 
t'u dëgjuar. Në mbarë Botën Myslimane, nëpër 
xhami, në shtëpi dhe në rrugë, çdokush mund të 
dëgjojë zërat e mrekullueshëm tek recitojnë Fjalët 


P- myslimanët Kurani qëndron si leksti 


hyjnore. Këtu, nuk mund të bëhet dallim në mes të 
dijetarëve fetarë (ulema) dhe njerëzve të rëndomtë. 
Kurani flet për secilin në gjuhën e tij, qasshëm, 
sikur për t'iu përshtatur inteligjencës, zemrës, 
pyetjeve, gëzimit si dhe dhimbjes së tij. Kjo është 
ajo që ulemaja e kanë quajtur lexim apo dëgjim 

si adhurim. Kur e lexojnë ose dëgjojnë tekstin, 
myslimanët përpiqen të mbushin veten e tyre me 
dimensionin shpirtëror të mesazhit të tij: përtej 
kohës, përtej historisë dhe përtej miliona qenieve 
që popullojnë tokën, Perëndia i flet secilit prej tyre, 
duke i thirrur dhe duke përkujtuar secilin prej tyre, 
duke i ftuar, udhëzuar, këshilluar dhe urdhëruar. 
Zoti i përgjigjet asaj, atij, zemrës së secilit: pa 
ndërmjetës, në intimitetin më të thellë. 


Zhytje e plotë intelektuale 

Nuk ka nevojë për studime dhe diploma për 
master e mentor (udhëzues). Këtu, me të marrë 
hapat tanë të parë, Zoti na fton ne me thjeshtësinë 
e afërsisë së Tij. Kur'ani u takon të gjithëve, pa 
epërsi e hierarki. Zoti i përgjigjet kujtdo që vjen 
tek Fjala e Tij. Nuk është e rrallë të shohësh gratë 
dhe burrat, të varfër dhe të pasur, të shkolluar e 
sish pa shkollë, lindorë ose perëndimorë, duke 
rënë në heshtje, duke hedhur shikimin në një 
distancë, të humbur në mendime, tek kthehen 
përsëri, duke qarë. Të kërkuarit për domethënie, 
është takuar me të shenjtën, Zoti është afër: 
“Vërtet, unë jam afër. Unë i përgjigjem thirrjes së 
atij që më thërret kur aifajo thërret”. Por ne duhet 
të kemi parasysh gjithashtu kontekstin të cilit i 
referohen këto fakte: të gjithë komentuesit, pa 
dallim nga shkolla e jurisprudencës, bien dakord 
se disa vargje të Tekstit të shpallur (në veçanti, 


por jo vetëm ato që i referohen luftës) flasin për 
Situata të veçanta që kanë ndodhur në momentin 
e shpalljes së tyre. Pa marrë në konsideratë 
ndodhinë historike, është e pamundur për të 
marrë informacion të përgjithshëm për këtë apo 
atë aspekt të Islamit. Në raste të tilla, inteligjenca 
jonë është e ftuar për të vëzhguar faktet, për t'i 
studiuar ato në lidhje me një mjedis të veçantë 
dhe për të nxjerrë parime prej tyre. Kjo është një 
detyrë e vështirë, e cila kërkon studim, specializim, 
dhe kujdes ekstrem. Ose, thënë ndryshe, modesti 
intelektuale ekstreme. Niveli i dytë nuk është 

më pak kërkues. Teksti kuranor, para së gjithash, 
është shpallja e një mesazhi, përmbajtja e të cilit, 
mbi të gjitha, kishte një dimension moral. Në çdo 
faqe ne vërejmë etikën, bazamentet, vlerat dhe 
hierarkinë e formësimit të Islamit. Prej këtij këndi, 
një lexim linear me gjasë do të çorientojë lexuesin 
dhe do të sjellë inkoherencë, madje kontradiktë. 
Ajo që është e përshtatshme, në përpjekjet tona 
për të përcaktuar mesazhin moral të Islamit, t'i 
qasemi tekstit nga një kënd tjetër. Gjersa ngjarjet 
e Profetëve janë nxjerrë nga transmetime të 
përsëritura, studimi i kategorive etike kërkon nga 
ne, së pari, t'i qasemi mesazhit në kuptimin më 

të gjerë, pastaj të nxjerrim parimet dhe vlerat që 
përbëjnë rendin moral. Metodat që duhen aplikuar 
në këtë nivel të dytë, janë krejt të kundërta me 

ato të parat, por ato e plotësojnë atë, duke bërë 

të mundur që dijetarët fetarë të përparojnë nga 
transmetimi i një ngjarjeje profetike në kodifikimin 
e mësimit shpirtëror dhe etik të atij transmetimi. 


Një lexim i thjeshtë i Kuranit nuk mjafton 
Por mbetet një nivel i tretë, që kërkon zhytje të 
plotë intelektuale dhe shpirtërore në Tekstin dhe 
mesazhin e shpallur. Këtu, detyra është të nxjerrin 
urdhrat islame, që merren me çështjet e besimit, 
të praktikës fetare dhe të normave themelore 
islame. Në një kuptim më të gjerë, detyra është 
të përcaktojë ligjet dhe rregullat që do të bëjë të 
mundur për të gjithë myslimanët, që të kenë një 
kornizë referimi për obligimet, ndalesat, çështjet 
thelbësore dhe dytësore të praktikës fetare, si dhe 
ato të sferës sociale. Një lexim i thjeshtë i Kur'anit 
nuk mjafton: jo vetëm që studimi i shkencës së 
Kuranit është një domosdoshmëri, por njohja e 
segmenteve të traditës profetike është thelbësore. 
Një njeri, me një lexim të thjeshtë të Kur'anit, nuk 
mund të mësojë si të falet. Ne duhet të kthehemi 
në traditën autentike profetike, për të përcaktuar 
rregullat dhe lëvizjet trupore gjatë namazit. Siç 
mund të shohim, ky niveli tretë kërkon njohje të 
rrallë dhe kompetencë, që mund të arrihet vetëm 
me studim të gjerë, gjithëpërfshirës të teksteve, 
të mjedisit të tyre rrethues dhe, natyrisht, njohjes 
së thellë të traditës klasike dhe laike të shkencave 
islame. Nuk është thjesht e rrezikshme, po 
krejtësisht e gabuar për të përgjithësuar atë që 
myslimanët duhet dhe nuk duhet të bëjnë, duke 
u bazuar në një lexim të thjeshtë të Kur'anit. Disa 

myslimanë, duke marrë një qasje literaliste ose 
dogmatike, kanë rënë në interpretime krejtësisht të 
gabuara dhe të papranueshme të ajeteve kuranore, 
për të cilat ata nuk i posedojnë as mjetet, e në raste 
as inteligjencën, për të vendosur në perspektivën 

e mesazhit gjithëpërfshirës. Disa orientalistë, 
sociologë dhe komentues jomyslimanë ndjekin 
shembullin e tyre duke nxjerrë nga Kur'ani pjesë të 
caktuara, të cilat ata pastaj vazhdojnë t'i analizojnë 
me mospërfillje totale për mjetet metodologjike 

të përdorura nga ulematë (dijetarët). Përveç 

këtyre niveleve të veçanta të leximit, ne duhet të 
marrim parasysh interpretimet e ndryshme të 
dhëna nga tradita e madhe klasike islame. Është e 
vetëkuptueshme se të gjithë myslimanët Kur'anin 
e konsiderojnë të jetë shpallja e fundit hyjnore. 

Por kthimi në përvojën e drejtpërdrejtë të shokëve 
të Pejgamberit a.s., ajo që ka qenë gjithmonë e 
qartë, është se interpretimi i vargjeve të tij është 

i llojit pluralist, dhe se në mesin e myslimanëve 

ka ekzistuar gjithmonë një diversiteti pranuar i 
leximeve. Disa kanë deklaruar në mënyrë të gabuar 
se, për shkak se myslimanët besojnë se Kur'ani të 
jetë Fjala e Zotit, interpretimet dhe reformat janë 

të pamundura. Ky besim citohet pastaj si arsyeja 
pse një qasje historike dhe kritike nuk mund të 
aplikohet ndaj Tekstit të shpallur. Zhvillimi i 
shkencave të Kur'anit — mjetet metodologjike të 
formësuara dhe të përdorura nga ulematë dhe 
historia e komentimit kuranor - vërtetojnë një 
përfundim të këtillë si të pabazë. Qysh nga fillimi, 
tri nivelet e theksuara më sipër kanë çuar në një 
qasje të kujdesshme ndaj teksteve, qasje kjo që 
detyron çdonjërin që merr përsipër këtë detyrë, 

të jetë në harmoni me epokën e tij dhe për të 
ripërtërirë të kuptuarit e tij. Leximet dogmatike dhe 
shpesh shterpe, nuk reflektojnë qartazi mbi autorin 
e tekstit, po mbi inteligjencën dhe psikologjinë 

e personit që e lexon atë. Ashtu siç mund të 
lexojmë veprat e një autori njeri, nga Marksi deri 
tek Keynes, me mendje të mbyllura dhe lexime të 
ngurta, po ashtu mund t'i qasemi edhe Shpalljes 
hyjnore në të njëjtën mënyrë. Në vend të kësaj, ne 
duhet të jemi njëkohësisht kritikë, pa paragjykime 
dhe të mprehtë. Historia e qytetërimit islam na 
ofron prova të mjaftueshme për këtë. 

Për zemrën dhe ndërgjegjen e myslimanit, 
Kur'ani është pasqyrë e universit. Ajo që 
përkthyesit e parë perëndimorë, të ndikuar nga 
fjalori biblik, e kthyen si “strofë”, tekstualisht 
domethënë “shenjë” në arabisht. Libri i shpallur, 
teksti i shkruar, është i përbërë nga shenja, në të 
njëjtën mënyrë si universi, në imazhin e një teksti 
të shtrirë para syve tanë, është përplot me këto 
shenja. Kur inteligjenca e zemrës - dhe jo vetëm 
inteligjenca analitike si e vetme - lexon Kur'anin 
dhe botën, të dy flasin me njëri-tjetrin, jehojnë 
njëri-tjetrin, secili flet për tjetrin dhe për Atë që 
është Unik. Shenjat na kujtojnë për domethënie: 
të lindjes, të jetës, të ndjenjës, të mendimit, të 
vdekjes. Por jehona është edhe më e thellë, dhe 

thërret inteligjencën njerëzore për të kuptuar 
shpalljen, krijimtarinë dhe harmoninë e tyre. 
Ashtu sikur universi ka ligjet e veta themelore dhe 
radhën e saj ka rregulluar rendin - të cilin njerëzit, 
kudo qofshin, duhet ta respektojnë kur veprojnë 
në mjedisin e tyre - Kur'ani përcakton ligje, një 
kod moral dhe një sasi praktikash, që duhet t'i 
respektojnë myslimanët, çfarëdo qoftë epoka 

ose mjedisi i tyre. Këto janë të pandryshuarat e 
universit, dhe të Kuranit. Dijetarët fetarë përdorin 
termin kat'i (“definitivii prerë”, “nuk i nënshtrohen 
interpretimit”) kur u referohen ajeteve kuranore 
(ose traditës autentike profetike - haditheve), fjalë- 
formulimi i të cilave është i qartë dhe eksplicit 
dhe nuk ofron liri për interpretim figurativ. Në 
mënyrë të ngjashme, vetë krijimi qëndron mbi 
ligjet universale, të cilat nuk mund t'i injorojmë 
ne. Vetëdija e besimtarit i krahason pesë shtyllat 

e Islamit me ligjet e gravitacionit: ato përbëjnë 

një realitet tokësor përtej hapësirës dhe kohës. 

Si universi që është në lëvizje të vazhdueshme, 

i pasur në një larmi të pafundme të qenieve, 
specieve, civilizimeve, kulturave dhe shoqërive, - 
ashtu është edhe Kur'ani. 


Kur'ani është një libër edhe për zemrën edhe 
për mendjen. 

Midis universit dhe Kur'anit, në mes këtyre 
dy realiteteve, ndërmjet këtyre dy teksteve, 
inteligjenca e njeriut duhet të mësojë të dallojnë 
ligjet themelore dhe universale nga modelet 

rrethanore dhe historike. Kjo inteligjencë duhet 

të shfaqë përulje ndaj rendit, bukurisë dhe 
harmonisë së krijimit dhe të shpalljes. Në të njëjtën 
kohë ajo duhet të menaxhojë me përgjegjësi dhe 
kreativitet arritjet apo interpretimet e veta, të 

cilat janë burime të suksesit të jashtëzakonshëm, 
por edhe të padrejtësisë, luftës dhe çrregullimit. 
Midis tekstit dhe kontekstit, inteligjenca e 

zemrës dhe zotësia analitike përcaktojnë norma, 
miratojnë një strukturë etike, prodhojnë dije, 
ushqejnë ndërgjegjen dhe zhvillojnë ndërmarrje 
dhe kreativitet në të gjitha sferat e veprimtarisë 
njerëzore. Kur'ani është një libër edhe për zemrën 
edhe për mendjen. Në afërsinë ndaj saj, një grua a 
një burrë që ka një shkëndijë besimi, e di rrugën që 
duhet ndjekur, i di mangësitë e tij a të saj. Nuk ka 
nevojë për shejh, as për njeri të urtë, as për njeri të 
besueshëm. Në fund të fundit, zemra di. Kjo është 
ajo që Profeti u përgjigj, kur u pyet për ndjenjat 
morale. Në dritën e Librit, ai tha: “Pyeteni zemrën 
tuaj”. Dhe, nëse inteligjenca jonë ka humbur në 
kompleksitetin e niveleve të ndryshme të leximit, 
nga etika e aplikuar deri tek rregullat praktike, ne 
kurrë nuk duhet të harrojmë që të veshim veten me 
modesti intelektuale, që e vetme mund t'i zbulojë 
sekretet e tekstit. Sepse “nuk janë sytë që janë të 
verbër, por zemrat që janë brenda gjoksit”. Një 
zemër e tillë, e përulur dhe vigjilente, është mike 
besnike e Kuranit 


Përktheu: Arta Avdiu, vyvyyr.mytime.com)2008,01106 


Hadithi i Xhibrilit (2) 


Dr. Musa Vila 


Islami, Imani, Ihsani dhe shenjat e kiametit 


Dallimi ndërmjet Islamit dhe Imanit 

ocioni Islam në aspektin leksikor 
Nën — dorëzim dhe nënshtrim. Këtë 

e konfirmon ajeti që rrëfen ngjarjen e 
Ibrahimit a.s.: “Kur Zoti i tiji tha: “Nënshtrohul 
Dhe ai iu përgjigj: E kam nënshtruar veten 
time (si mysliman) ndaj Zotit të Gjithësisë.” (El 
Bekare, 131). Pra, Islami është nënshtrim dhe 
kryerje e detyrimeve të jashtme, pa dallim a 
kryhen me vullnet e bindje apo me imponim. 
Ndërsa nocioni “Iman” në aspektin leksikor 
është besim i prerë e i vendosur, pavarësisht se 
a pakësohet apo jo me veprim. Për sa u përket 
këto dy nocioneve (Islam dhe Iman) në aspektin 
terminologjik, kanë ardhur shumë tekste që 
tregojnë dallimin në mes tyre. Pra, Islami nuk 
është edhe Iman, dhe as anasjelltas. Këtë e 
dëshmon edhe hadithi bazë i Xhibrilit a.s.. 
Mirëpo, kemi edhe tekste që tregojnë se Imani 
dhe Islami janë një dhe secili prej tyre përdoret 
për tjetrin në kuptimin leksikor — gjuhësor. Siç 
është edhe ky hadith: “ A e dini se ç' është Imani 
— Besimi në Allahun: Ata (ashabët) Allahu dhe i 
Dërguari i Tij e dinë më së miri. (Pejgamberi a.s.) 
tha: Të dëshmosh se nuk ka të adhuruar tjetër 
që meriton, përveç Allahut, kryerja e namazit, 
dhënia e zekatit, agjërimi i ramazanit...”.” Këtu 
Imani është përkufizuar në kuptimin leksikor 
gjuhësor të Islamit. Disa hadithe tregojnë se 
Islami është një prej pjesëve të Imanit. Këtë e 
tregon edhe ky hadith: “Imani i ka shtatëdhjetë 
e ca apo gjashtëdhjetë e ca degë. Më e vlefshmja 
është thënia se nuk ka të adhuruar tjetër që 
meriton, përveç Allahut, ndërsa më e ulëta 
(e imanit) është evitimi i pengesës nga rruga. 


Hadlith 276 DITURIA ISLAME KORRIK 2013 


Ndërsa turpi është pjesë — degë e Besimit”.5 


Resulullahu a.s., në këtë hadith, evitimin e 
pengesës nga rruga, e ka konsideruar prej 
degëve të Imanit. Ndërsa në të vërtetë një gjë 

e tillë është prej veprimeve të gjymtyrëve, që i 
takon Islamit. Disa hadithe të tjera tregojnë se 
Imani është një prej pjesëve të Islamit: Kur një 
njeri e kishte pyetur Pejgamberin a.s. “Cila është 
më e mira e Islamit. (Ai) i qe përgjigjur: Imani — 
besimi në Allahun...”.” Me këtë hadith kuptimi i 
Islamit është në aspektin e plotë të domethënies 
së tij, d.m.th. në aspektin terminologjik, ndërsa 
kuptimi i Imanit është në aspektin gjuhësor, 
d.m.th. akideja — besimi është cilësia më e 
vlefshme e Islamit. E Kurani kishte bërë dallim 
ndërmjet Imanit dhe Islamit: “Beduinët e 
shkretëtirës thanë: “Ne kemi besuari Thuaj: Ju 
nuk besoni, por thoni: ne jemi dorëzuar”. (El 
Huxhurat, 14). Kjo thënie u drejtohej hipokritëve, 
përderisa ata faleshin, agjëronin, jepnin zekat, 
mirëpo në zemrat e tyre kishin mohim ndaj 
këtyre obligimeve. E kur ata pretendonin 
Imanin, Allahu xh.sh. u përgënjeshtroi 
pretendimin e tyre në besim — iman, për shkak 
se në zemra kishin mohimin. Në këtë kontekst 
Kur'ani thotë “... Allahu dëshmon se hipokritët 
janë me të vërtetë gënjeshtarë”. (El Munafikun, 
1) Ata pretendonin se e besonin mesazhin e 
Profetit a.s., por e mohonin me zemër. Apo 
gjuha e tyre nuk përputhej me zemrën.Po ashtu 
braktisja e ndalesave konsiderohet çështje e 
Islamit. Resulullahu a.s. thotë: “Prej Islamit të 
bukur të njeriut është braktisja e gjërave që nuk 
i interesojnë.”'9. Në këtë çështje mbizotëron 
mendimi se Islami dhe Imani në aspektin e 

definicionit në terminologji kanë një kuptim apo 
janë një. Dhe secili prej tyre përfshin bindjen, 
vërtetimin me gjuhë, veprimin me gjymtyrë, 
përveçse nëse ka fakt a tregues që e nxjerr 
kuptimin e fjalës nga kuptimi terminologjik 

në kuptimin e saj gjuhësor. Ashtu siç tregon 
edhe hadithi bazë i Xhibrilit, kur Resulullahu 
a.s. bëri në mënyrë të qartë dallimin ndërmjet 
Islamit dhe Imanit, kur u pyet për to, në këtë 
hadith kemi tregues të qartë që secili nocion 
prej tyre dallon nga tjetri në kuptimin e vërtetë 
të përkufizimit — terminologjisë, dhe secilin 

prej tyre e nxjerr nga konteksti terminologjik 

në kuptimin gjuhësor, metaforik.Nëse nuk ka 
tregues që nxjerr njëri-tjetrin nga konteksti 
terminologjik, atëherë secili prej tyre në kuptimi 
përshtaten njëri-tjetrit. Nëse themi: “Filani është 
mysliman”, ne nuk mohojmë tek ai besimin dhe 
bindjen. E nëse themi: “Filani është mu'min — 
besimtar”, ne nga ai nuk mohojmë të vepruarit 
e gjymtyrëve. Këtë e konfirmojnë edhe citatet 

e Kuranit: “Besimtarë janë vetëm ata, të cilëve, 
kur përmendet Allahu, u dridhen zemrat... Të 
cilët kryejnë faljet e namazit dhe që shpenzojnë 
(e japin zekatin) nga ato gjëra me të cilat Ne 

i kemi furnizuar. Mu këta janë besimtarët e 
vërtetë”. (El Enfal, 2-4). Në këto citate Allahu 
xh.sh. ka bashkuar veprimet ndërmjet zemrës 
dhe gjymtyrëve. Pra, Imani është baza e veprës, 
ndërsa vepra është degë e Imanit. Nuk ka 
dyshim se baza është më e rëndësishme se dega. 
Njeriu pa iman është pabesimtar, pavarësisht se 
çfarë vepre bën nga hipokrizia dhe formaliteti. 
Ndërkaq, njeriu besimtar e me lëshime në veprat 
e tij, nuk konsiderohet pabesimtar (kafir), por 
konsiderohet njeri i dalë udhe (fasik). Pra, besimi 
(akideja) është më i rëndësishëm se vepra. 


Ç'është Ihsani (Përsosmëria)2 

Me nocionin El-Ihsan nënkuptojmë: Që ta 
adhurosh Allahun sikur të jesh duke E parë, 
dhe, nëse ti nuk e sheh, atëherë adhuroje Atë, 
se Ai të sheh ty”. Kështu e definoi Resulullahu 
a.s. kur ia parashtroi pyetjen meleku Xhibril. 
Kjo është pozita kulmore, të ndiesh gjithnjë 
praninë e Krijuesit dhe vëzhgimin e Tij. Në këtë 
situatë djalli nuk mund të të lajthitë dhe të të 
devijojë asnjëherë. Ajo është pozita e të kujtuarit 
të vazhdueshëm të Allahut xh.sh., dhe në asnjë 
çast nuk të mungon nga vëmendja jote. Pasi ti në 
asnjë çast nuk mund t'i shmangesh shikimit dhe 
vëzhgimit të Krijuesit Fuqiplotë, atëherë a është 
e mundshme të mëkatosh ndaj Allahut, kur dihet 
fort mirë se ne E shohim dhe Ai na sheh ne, e, 
nëse ne në këtë botë nuk E shohim Allahun, s'ka 
dyshim se Ai na sheh, e kjo është e rëndësishme 
për ne. Pra, njeriu e bën mëkatin, kurse Allahu 
është Dëgjuesi, Shikuesi, I Gjithëdijshmi dhe 
Fuqiploti. Ndjenja e vëzhgimit dhe mbikëqyrjes 
së Allahut është çështje shumë e rëndësishme, që 
ndikon në kulturën, sjelljen dhe jetën e njeriut. 


Allahu i Lartësuar, jo rrallë, në Librin e Tij ka 
theksuar mbikëqyrjen: “Nuk ka bisedë të fshehtë 
të tre (vetave) veçse Ai është i katërti i tyre (me 
dijen e Tij), e as në mes pesë (vetave), veçse Ai 
është i gjashti i tyre (me Dijen e Tij), edhe as 

për më pak se aq, edhe as për më shumë se aq, 
veçse Ai është me ta (me Dijen e Tij) kudo që 

të ndodhen. Pastaj Ai do t'i njoftojë ata Ditën 

e Kijametit për atë që kanë punuar. Vërtet që 
Allahu është i Gjithëdijshëm për çdo gjë”. (El 
Muxhadele, 7). Prej metodave më të spikatura 
në udhëzimin e njeriut për t'i kryer detyrimet 
dhe për t'u tërhequr nga ndalesat, pa dyshim 

se është ndjeshmëria e mbikëqyrjes së Allahut 
xh.sh.. Kjo ka prodhuar efekt të jashtëzakonshëm 
që njeriu më tepër të nderojë dhe të respektojë 
ligjet hyjnore sesa ligjet njerëzore. Vlen të ceket 
se Allahu xh.sh. me disa ajete të shkurtra ka 
arritur të evitojë nga njerëzit pirjen e alkoolit 
dhe shoqërinë islame ta pastrojë nga dukuritë 
degjeneruese, sa kohë që Bota Perëndimore, 

me nxjerrjen e shumë ligjeve kundër dukurive 
negative, nuk ka arritur ta pastrojë shoqërinë, 
po, përkundrazi, dukuritë janë shtuar edhe më 
shumë. P.sh. pirja e alkoolit është e njëjtë me 
pirjen e ujit, madje martesat në mes personave të 
së njëjtës gjini - homoseksualizmi, pastaj droga, 
prostitucioni, kamata etj.. 

Në kryerjen e ibadeteve besimtari kalon nëpër 
tri shkallë: 

Shkalla e parë është kur i kryen ibadetet në 
atë formë që vlen për të shlyer detyrimin ndaj 
Allahut, duke i plotësuar të gjitha kushtet dhe 
rregullat. 

Shkalla e dytë është kur ibadeti kryhet në të 
njëjtën mënyrë sikurse në shkallën e parë, por 
duke u thelluar a zhytur në detin e zbulimit 
dhe dëshmimit, aq sa adhuruesit i duket sikur E 
sheh Allahun gjatë adhurimit. Kjo ishte grada e 
Resulullahut a.s., siç ka thënë: “Namazi më është 
bërë kënaqësi e syve të mi”. 

Shkalla e tretë është kur adhuruesi, gjatë 
ibadetit, më tepër e ndien se Allahu po e shikon 
atë, sesa sikur ai vetë po E sheh Allahun. Kjo 
shkallë quhet El-Murakabe (mbikëqyrja) e 
Allahut. Siç tha Resulullahu a.s.: “E nëse ti nuk 
E sheh Atë, të sheh Ai ty”, tregon një zbritje nga 
shkalla El-Mushahed në shkallën El-Murakabe.'” 
Në këtë kontekst Allahu xh.sh. thotë: “Dhe, kur 
robërit e mi të pyesin ty (o Muhamed) për Mua, 
atëherë (përgjigjju atyre).:Unë janë shumë afër 
(pranë tyre)”. (El Bekare, 186) Pra, Ihsani është 
shkaktar kryesor që njeriu t'i kryejë detyrimet në 
formën më të përsosur dhe më të sigurt, qoftë në 
raport me Zotin dhe qoftë me robin. Ihsani ishte 
shkaktar që e bëri vajzën të pengonte nënën e 
saj që qumështin të mos e përziente me ujë. Kjo 
ngjarje ka ndodhur në kohën e hilafetit të Omerit 
r.a., kur një nënë i kishte thënë vajzës së saj që 
qumështit t'i shtonte ujë, sepse: “Udhëheqësi 
i besimtarëve — Omeri nuk të sheh”. Vajza i qe 


përgjigjur s'ëmës se mashtrimi është i ndaluar. 
Dhe i thotë: Dhe, nëse Omeri nuk na sheh, Zoti 

i Omerit na sheh”.Këtë vajzë Omeri r.a. e kishte 
kërkuar për të birin. E nga loza e saj ka lindur 
Omer bin Abdul Aziz, që ishte njëri prej halifëve 
më të drejtë emevitë.5 


Kur do të ndodhë Ora — Çasti i fundit i kësaj 
bote2 

Ndër pyetjet që meleku Xhibril ia parashtroi 
Resulullahut a.s., ishte edhe pyetja: “Kur do 
të ndodhë Ora — Çasti i fundit të kësaj bote, 
Kiameti”2 


Nocioni Es-sa'ah — Ora, përfshin një pjesë 
të kohës, e cila nuk është e caktuar dhe ase 
kufizuar. Ajo është një pjesë e njëzet e katër 
orëve a një pjesë e kohës së natës dhe ditës. 
Ndërkaq, në terminologjinë fetare nënkupton 
ndodhinë e Kijametit (Katastrofës). Është quajtur 
— Es-sa'ah, ngase kohën e ndodhjes së saj nuk e 
di askush, as Resulullahu, as meleku Xhibril, as 
dijetarët, as ekspertët, as astronautët. Ajo është 
kompetencë e Dijes së Allahut xh.sh., prandaj ajo 
do të ndodhë në mënyrë të befasishme. Kur'ani 
thotë: “Ajo nuk ju vjen, përveçse befasisht”. 
(EL E'araf, 187). Me një të fryrë do të vdesin 
tërë krijesat. Çështja e Orës (Katastrofës) do 
të ndodhë shumë shpejt: ...Çështja e Orës 
(Katastrofës) është (në shpejtësi) vetëm sa hedh 
një shikim, ose ajo është edhe më afër...”. (En- 
Nahl, 77). Është një ditë e gjatë (Kiameti), por tek 
Allahu xh.sh. është sa një orë. Transmeton Ebi 
Seid El-Hudrij r.a., se Resulullahu a.s. ka thënë: 
“Në një ditë që sipas llogarisë është pesëdhjetë 
mijë vjet. (Ebi Seidi) I thashë: “Sa e gjatë është 
ajo”2 Atëherë Profeti s.a.v.s. tha: “Pasha Atë 
në dorën e të Cilit është shpirti im, ajo do t'i 
lehtësohet (shkurtohet) besimtarit saqë për të do 
të jetë më e lehtë se një namaz farz që ka falur në 
dynja”. Pra, Dita e Gjykimit do të jetë shumë e 
gjatë për jobesimtarët, ndërsa për besimtarët do 
të jetë më e lehtë sesa kryerja e një namazi farz në 
këtë botë. Disa dijetarë kanë thënë se kjo Ditë e 
Kiametit ka pesëdhjetë stacione, e secili zgjat nga 
një mijë vjet. Kjo pyetje ishte bërë, sepse njerëzit 
edhe në atë kohë ishin kureshtarë të dinin për 
këtë ndodhi, kështu që kjo pyetje u përmbyll 
dhe u vulos - se është çështje sekrete e Allahut 
xh.sh.. Kjo ditë nuk arrihet me ekspertiza të 
ndryshme, po vetëm në bazë të informacioneve 
që Allahut xh.sh. na i përcjell përmes Xhibrilit 
tek Resulullahu a.s. E kur Xhibrili nuk e di, e 
as Resulullahu a.s. nuk e di, siç u shpreh: Për 
këtë i pyeturi nuk di më shumë se ai që pyet”,të 
gjitha parashikimet dhe llogaritë e njerëzve për 
kohën e ndodhjes së kësaj dite, janë të kota. Për 
të mësuar ndodhinë e saj kanë bërë përpjekje 
edhe jehudët, duke e caktuar përmes llogarive të 
fjalive, duke i dhënë secilës shkronjë një numër 
për t'i mbledhur pastaj. Pastaj i kanë tubuar 

shkronjat hyrëse të kaptinave, i kanë mbledhur, 

e pastaj kanë caktuar kohën e Kiametit. Vinte 
koha, por nuk ndodhte Kiameti. Kësaj date e 

tërë bota i kishte kushtuar rëndësi. Edhe mediet, 
lajmet gazetat, interneti i kishin dhënë hapësirë 
dhe kishin përhapur frikë e panik dhe terror, 
saqë disa persona kishin bërë edhe vetëvrasje. 
Shumë qendra tregtare kishin shitur tërë rezervat 
e lëndëve bazë — ushqyese. Por të gjitha ishin të 
kota. Kjo injorancë ishte jo pak e besueshme edhe 
tek myslimanët injorantë.Kushdo që beson për 
momentin e caktuar se do të ndodhë Kiameti (në 
ndonjë datë të përcaktuar), ai njeri konsiderohet 
pabesimtar — kafir. Ngase ka përgënjeshtruar 
shumë ajete të Kur'anit që tregojnë se momenti 

i ndodhisë së Kiametit është sekret i Allahut 
xh.sh.. 


IZ) “Sahihu Muslim” v.1, £.48, nr.6, nr.17. (8) Po aty, v.1 £.63, 
nr.12, nr.35. (9) “Musned Ahmed”, v. 4 £.114, El-Hejthemi, 
“Mexhmeu z-zevaid”, v.1, f.59. (10) “Sunen Et-Tirmidhij”, 

v.3 £.382, nr.2419. (11) “Sunen En-Nesaij”, v.7 £.61, nr.3939. 
(12) El Feshenij, “El-Mexhalis Es-Senije sherh El-Erbein En- 
Nevevije”, £.48. (13) Aid El-Karnij, “Fi hutab el-minber”, f.483. 
I4) “Musned Ahmed”, v.23, £.337, nr.11292 

E mbara nisi në Ramazan 


Ali Vezaj 


Ç'ndjenja të mira e kishin zaptuar të mirin Muhamed 

Kur ndodhej larg njerëzve, në Hira shkonte shumë shpejt. 
IA Meditime të thella po bënte natën vonë 

Kështu ndër arabë thonë, do të ketë qenë zakon. 

Dhe kjo traditë do të jetë bërë nga pejgamberi Ismail 

Fenë e babait Ibrahim po e ruante si më mirë. 

Këto dalje në netët e vona nuk ngjanin si më parë 

Nga strehë e tërheqjes së tij po dëgjonte fjalë. 

Selamun alejkum i thuhej, o pejgamber i Perëndisë. 

Mu në natën e errët kur asgjë nuk lëviz 

Vallë, tha këto selame më vijnë nga pemë e gurë 

Shumë po brengosej profeti, e gjë s'shihte kurrël 

Ramazani do të ketë qenë sipas adetit muaj për vetmi 

Tek Muhamedi kush do t'vijë veç mikut të tij. 

Natën po e kapërcente në shpellë, mbushi dyzetë vjet 

Dhe tash do t'i vijë Xhibrili me porosi të drejtë. 

Çfarë do t'i thotë kryemeleku këtij njeriu të vetmuar 

Einë shpellën me errësirën e natës çdo send ish' mbuluar. 

Lexol i tha duke e shtrënguar me sa kish fuqi 

S'di të lexoj, po i thoshte Muhamedi veç mikut të tij. 

E shtrëngoi fuqishëm edhe për herën e dytë 

Lexol i tha. Dëgjonte një zë, por nuk ia shihnin sytë. 

Dhe për të tretën herë do e përmbledhë më fort 

E fjalët e të Madhit Allah vetë Muhamedi poi thot”. 

Lexo, me emrin e Zotit tënd, i cili krijoi (çdo gjë) 


Krijoi njeriun prej një gjaku të ngjizur (në mitrën e nënës) 


n Lexol Se Zoti yt është më bujaril 

s Ai që e mësoi (njeriun) të shkruaj me penë. (El Alak, 1-4) 
“5 Tash po e ndiqte Xhibrilin pas duke i shkuar 

Ja E kë fjalë, thotë profeti, në zemër m'u shkruan. 


E SE kapi një frikë se mos nga xhindet u bë poet 
Apo do t'i ketë bërë sihrin një i paudhë vetë. 
“ Shpejt do ta braktisë shpellën në natën me terr 
a Dhe duke zbritur poshtë malit një zë po merr. 
O Muhamedi Ti je pejgamber i Allahut unë jam Xhibrili 
Kështu po i vinte një zë kur lind e humb dielli. 
Po shikonte i frikësuar duke u kthyer nga çdo anë 


që 





Kudo ishte Xhibrili po i rrinte shumë pranë 

E më pas iku Xhibrili shkoi në mekamin e tij 

Tash pejgamberi i Zotit, do kthehej në shtëpi. 
Mbulomë, mbulomë - i tha me shpirt zonjës Hadixhe 
Po sa shumë po i dridhej zemra me vakinë e re. 

Po frika dhe dridhmat e lanë të dëlirin Muhamed 

E me qartësi dhe rend e fije i kallëzoi zonjës së vet. 

Me shumë respekt po e dëgjonte ngjarjen zonja e uruar 
E kjo kushëririt Vereka doemos i duhet treguar. 

Ish një plak i verbuar me shumë vite të pleqërisë 

ONhI I shenjtë, i shenjtë do t'jetë tha veç prej Perëndisë 
Nisi të betohej: Pasha Atë që shpirtin ndorë ma ka 
Namusi i ka ardhur Muhamedit si pejgamberit Musa 
Dhe tash më s'ka asnjë shybe se besniku Muhamed 

Do të jetë pejgamber nga Allahu për popullin e vet. t 
Kurrë të mos lëkundet nga kjo udhë e drejtë 

Ahi ç't'i bësh exhelit, t'i dal krah atij unë vetë. 

E zonja Hadixhe që si Hëna shkëlqente përherë 

Fjalët e Verekas ia tha të fundit Pejgamber. 

Sa shumë u qetësua profeti iku atje në shpellë 

Nur i fesë së Allahut në shpirt rrënjë kish mbjellë. 

Dhe më pas shkoi në Qabe për tavaf si më parë 

Të mirat kudo dhe me shëndet po i ecnin mbarë. I 
Aty e gjeti edhe plakun Vereka që kish zënë një vend 
Fliste me gojën e ëmbël ngjarjen duke e përmend”. 

A do më rrëfesh, 0 i dashuri nip, se ç'të bëri vaki mbrëmë. 
Krejt çfarë dëgjove dhe ke parë, ke për të më thënë. 
Muhamedi ia tha plakut të uruar atë që i tha vetë zonja 
Hadixhe : 
E tashmë kishim plot besim në një shpresë të re. . pë 
Do të të quajnë i marrë po edhe ca të tjerë për gënjeshtar I 
E n'paça ymër, n'krah tëndin unë gjithmonë do të jem i 
parë. i 
Dhe këto fjalë shumë të ëmbla dhe të dëlira Kl 
Tek Pejgamberi i Allahut erdhi nuri dhe iku errësira. j 





Kështu nisi shpallja e Kura'nit, mu në muajih Ramazan 


Dritë e fesë me të drejtë e mbuloi gjithë dynjarv. 

Përfshirja e njërit a të gjitha grupeve 
në dhënien e zekatit 


Mr. Ejup Haziri 


Nga ajo që kam elaboruar në këtë punim, mund të përfundoj se shpjegimi i ajetit që flet për 
ndarjen e zekatit dhe sadakasë, nuk është kuptuar njësoj nga të gjithë juristët, sepse secili ka 
dhënë mendimin e tij juridik të bazuar në tekste, sipas asaj që e ka parë të arsyeshme. 


ë temat e kaluara kam shpjeguar 
JN et tetë grupet përfituese të 

zekatit, dhe secilit grup ia kemi 
kushtuar nga një temë të posaçme, me qëllim 
që të elaborohen sa më mirë. Ka mbetur edhe 
një çështje, që mendoj se është shumë me 
rëndësi, e cila ka të bëjë me domosdoshmërinë 
e dhënies së zekatit për një grup të veçantë a 
të gjitha grupet, gjegjësisht për fondacionet 
e zekatit. Për këtë çështje njëherazi kanë 
polemizuar juristët myslimanë, e pikërisht 
këtë, me lejen e Zotit, do ta trajtoj në këtë 
punim. 


Mendimet e juristëve në lidhje me dhënien e 
zekatit 

Juristët myslimanë, pasi kanë trajtuar 
çështjen e kategorive përfituese të zekatit, kanë 
trajtuar edhe çështjen e dhënies së zekatit për 
ato kategori, mirëpo nuk janë pajtuar rreth 
këtij nëse duhet dhënë ose jo zekati për të 
gjitha kategoritë e përmendura në tekst, apo 
mjafton vetëm për njërin prej atyre kategorive. 
Në lidhje me këtë tematikë, ekzistojnë dy 
mendime: mendimi i njohur i shafiitëve dhe 
mendimi tjetër i pjesës dërrmuese të juristëve 
nga shkollat juridike, të cilat do t'i shpjegojmë 
më poshtë. 


Mendimi i Shafiut 

Imam Shafiu është i mendimit se kërkohet 
t'u jepet njësoj tetë kategorive, e të mos 
rekomandohet një grup më shumë se një tjetër. 
Imam Shafiu shprehet: “Askush s'ka të drejtë 
të bëjë ndarjen e sadakasë (zekatit), përpos 


ndarjes që ka paraparë Allahu i Madhërishëm, 
përderisa ekzistojnë kategoritë përfituese.' 

Në një vend tjetër, pasi sqaron se si duhet të 
ndahet zekati, apo sadakatë, më pastaj thotë: 
“Sadakatë (dhe zekati) ndahen në tetë grupe 
dhe u jepet tetë kategorive përfituese”. E, 
pastaj, sjell një shembull dhe thotë: “Nëse 
shuma e pasurisë që jepet, është tetë mijë, 
atëherë secilit grup i takon nga një mijë...”.” 
Ajo që vlen të përmendet në shkollën juridike 
shafiite është sasia e njëjtë e dhënies së zekatit 
për të gjitha grupet përfituese, duke mos 

bërë dallime midis tyre, pra të mos i jepet një 
grupi më shumë sesa grupit tjetër, kuptohet 
nëse ekzistojnë të gjitha grupet. E, në rast se 
nuk ekzistojnë të gjitha grupet përfituese të 
zekatit, atëherë shpërndarja e tij bëhet për 
grupet ekzistuese në momentin kur jepet ai. 
Është e natyrshme që të mos gjendet ndonjë 
grup, mirëpo ekzistojnë grupet e tjera, prandaj, 
Sipas shafiitëve, shpërndarja e zekatit duhet 

të bëhet me saktësi për të gjitha grupet, e 

jo të parapëlqehen e të rekomandohen disa 
grupe e të anashkalohen të tjerat. Edhe imam 
Ahmedi, në një prej transmetimeve të tij, është 
i mendimit se dhënia e zekatit duhet të bëhet 
për të gjitha grupet dhe atyre duhet t'u jepet 
njësoj, dhe nga secili grup duhet të përzgjidhen 
tre persona, ngase teksti për dhënien e zekatit 
ka ardhur në shumës, e shumësi nënkupton 
më së paku tre persona. 


Mendimi i shumicës së juristëve 
Në dallim nga imam Shafiu, i cili mendon 
se zekati duhet të shpërndahet për të gjitha 

kategoritë ekzistuese të tij, pjesa tjetër e 
juristëve, si imam Ebu Hanife, imam Maliku, 
imam Ahmedi në një transmetim tjetër, dhe 
shumica e dijetarëve të hershëm (selefitë) dhe 
të mëvonshëm (halefitë) janë të mendimit se 
nuk obligohet përfshirja e të gjitha grupeve 
përfituese të zekatit dhe sadakasë, prandaj 
edhe lejohet dhënia e zekatit edhe për një 
grup të vetëm. Ibn Xheriri në këtë kontekst 
thotë: “Ky mendim (për vetëm një grup) është 
mendimi i shumicës dërrmuese të dijetarëve, 
e ai që e shpërndan (institucioni përgjegjës) 
zekatin, mund ta ndajë për cilindo lloj të 
dëshirojë, ndonëse Allahu i Madhërishëm 

i emërtoi tetë kategorive përfituese të 

zekatit, si njoftim se (Zekati e) sadakatë nuk 
duhet të jepen jashtë këtyre tetë kategorive 
(grupeve)...”.5 Transmetohet nga Lejthi dhe 
Atau, se Omeri ka thënë: “Cilitdo prej këtyre 
kategorive t'ia japësh (zekatin), ia ke qëlluar”. 
Mendim të njëjtë me të kanë shfaqur edhe Ibn 
Abasi dhe Seid ibn Xhubejri.' Imam Maliku, 
përveçqë mendon se mjafton të përzgjidhet një 
grup nga tetë grupet kategorizuese, mendon se 
preferohet të jepet zekati për grupin që ka më 
shumë nevojë, ndërsa Ibrahim Nehaiu është i 
mendimit se, nëse shuma e zekatit nuk është aq 
e madhe, atëherë lejohet të shpërndahet dhe të 
dedikohet për vetëm një grup të caktuar, po në 
të kundërtën (nëse shuma e tij është e madhe), 
duhet të përfshihen të gjitha grupet 


Shkaku i mospajtimit të juristëve 

Shkaku i mosunitetit të juristëve myslimanë 
rreth çështjes së dhënies së zekatit - nëse duhet 
të jetë për të gjitha kategoritë përfituese të tij 
apo mjafton vetëm për një kategori të caktuar, 
është të kuptuarit e vetë fjalës së përdorur në 
ajetin e kategorive përfituese të zekatit, ku 
theksohet, siç e ka vënë në dukje Ibn Rushdi, 
kundërshtimi i shprehjes me kuptimin e 
saj, ngase shprehja e përdorur nënkupton 
përfshirjen e të gjitha grupeve, ndërsa kuptimi 
i saj nënkupton përparësinë e atyre që kanë 
nevojë dhe jodetyrueshmërinë e përfshirjes së të 
gjitha kategorive, prandaj edhe kuptimi i ajetit 
është për karakterizimin dhe ndarjen e grupeve 
përfituese e jo për gjithëpërfshirjen e tyre.” Po 
ashtu ka divergjenca rreth aspektit gjuhësor 
të ajetit, ku është bërë ndërlidhja e kategorive 
përfituese të zekatit me lidhesën ve dhe fillimi i 
kategorive me shkronjën lamun “Allahu caktoi 
obligim që lëmosha (zekati etj.) t'u takojnë 
vetëm: të varfërve (nevojtarëve), të ngratëve (që 
s'kanë fare), punonjësve (që e tubojnë), atyre që 
u duhen përfituar zemrat (të dobtëve në besim), 
e duhet dhënë edhe për lirim nga robëria, të 
mbyturve në borxhe, (luftëtarëve), në rrugën e 
Allahut dhe atij që ka mbetur në rrugë. Allahu 
e di gjendjen e robërve, punon sipas urtësisë së 
Vet.” (Et-Tevbe, 60). 





Pra, përmendja e sadakasë (apo zekatit) e 
pastaj përmendja e tetë kategorive, e shoqëruar 
me lamun, nuk është kuptuar njësoj nga të 
gjithë juristët. Ata kanë divergjenca se çfarë lloj 
lami është ky i përmendur në ajetin e cituar 
sipër. Pra, polemika në mes juristëve buron 
nga kuptimi gjuhësor që ata kanë në lidhje 
me çështjen në fjalë, duke i shtuar kësaj edhe 
hadithe që flasin për këtë tematikë e që janë 
komentuar në mënyra të ndryshme. 





Argumentet e imam Shafiut dhe përkrahësve të 
tij 

Shafiu dhe përkrahësit e tij mendojnë se 
ajeti në fjalë nënkupton ndarjen e zekatit për 
të gjitha kategoritë, e kjo kuptohet në bazë të 
konstruktit të ajetit ku, pas përmendjes së fjalës 
sadaka, kategoritë që e meritojnë atë, fillojnë 
me lamu temlik, që nënkupton se kategoritë 
vijuese (të gjitha), duhet të jenë të përfshira, 
dhe jo vetëm ndonjëra prej tyre, prandaj edhe 

bëhet obligim përfshirja e të gjitha llojeve, 
gjegjësisht kategorive.Po ashtu, shafiitët 
argumentojnë edhe me faktin se në mes tetë 
kategorive përfituese është bërë ndërlidhja me 
vavu-t teshrik, që nënkupton se kategoritë janë 
bashkëpjesëmarrëse në mes tyre dhe se dhënësi 
i zekatit duhet ta dedikojë atë për të gjitha 
grupet, nëse është pronar, atëherë ua dedikon 
shtatë kategorive, për shkak se mbledhësit e 
zekatit nuk bëjnë pjesë, e nëse është institucion, 
atëherë hyn kategoria e mbledhësve.(7)Sipas 
tyre, ajeti në fjalë për kategoritë e zekatit ka 
ardhur në shumës, gjë që, sipas tyre, nënkupton 
të gjitha kategoritë përfituese të zekatit, e më 

së paku që mund të jepet ndaj seciles kategori, 
është tre persona, ngase shumësi minimal është 
tre persona.Ajeti në fjalë ka filluar me pjesëzën 
innema, që, sipas tyre, nënkupton dhënien e 
zekatit dhe sadakasë për grupet e përmendura 
në vijim të ajetit.Përveç aspektit gjuhësor dhe 
kuptimor të ajetit, mbi të cilin janë mbështetur, 
ata kanë argumentuar edhe me hadithin në 
vijim, të cilin e transmeton Ebu Davudi nga 
Zijad ibn el-Harith Esadaij, i cili thotë: “Shkova 
pranë të Dërguarit të Allahut dhe ia dhashë 
besën (besatimin)... ndërkohë erdhi një njeri 
dhe i tha të Dërguarit të Allahut: “Më jep 

mua sadaka”. I Dërguari i Allahut iu përgjigj: 
“Allahu i Madhëruar nuk është i kënaqur me 
vendimin e të Dërguarit të Tij e as të dikujt tjetër 
në çështjen e ndarjes së sadakasë, derisa Ai e 
bëri vetë, prandaj Ai ka gjykuar për ndarjen 

e sadakasë në tetë grupe, e nëse ti je në njërin 
prej këtyre grupeve, ty do të të japim të drejtën 
tënde që meriton”. (Ebu Davudi dhe Darekutni. 
Mundhiriu e ka shënuar në Muhtesarin e tij, 
v.2, f. 230). Hadithit në fjalë i japin konotacion 
gjithëpërfshirës të tetë kategorive, ndonëse në 
të përmendet alternativa e grupit të cilit mund 
t'i takojë pyetësi, sidoqoftë, ky është mendimi i 
Shafiut dhe pasuesve të tij.” 


Argumentet e pjesës dërrmuese të dijetarëve 

Shumica e juristëve, siç e kemi theksuar, e 
shohin jo të detyrueshme përfshirjen e tetë 
kategorive përfituese të zekatit, ndërsa ajetin 
që flet për kategoritë e zekatit, e komentojnë 
si shpjegim për grupet që meritojnë të marrin 
zekatin dhe kumtim se jashtë atyre grupeve 
a kategorive nuk duhet të jepet zekati. 
Argumentet e tyre janë të shumta, e unë do 
të mjaftohem të përmend ato që janë më të 
rëndësishme. 

- Lami i përdorur në ajet, sipas shumicës së 
juristëve, nuk është lamut-temlik, por është 
lamul exhel, gjë që e ndërron edhe qasjen e të 
kuptuarit. 

- Për pjesëzën innema që, sipas shafiitëve, 
nënkupton dhënien e zekatit dhe sadakasë 
për grupet e përmendura në vijim të ajetit, 
pjesa dërmuese e juristëve kundërpërgjigjen 

se pjesëza në fjalë ka për qëllim njoftimin 
për kategoritë përfituese të zekatit, ejo 
domosdoshmërinë e përfshirjes së tetë 
kategorive. 

- Kanë argumentuar me ajetin në vijim: “Nëse 
lëmoshat i jepni haptazi, ajo është mirë, por 
nëse ato ua jepni të varfërve fshehurazi, ajo 
është edhe më e mirë për ju...” (El Bekare, 271). 
Ky ajet nuk ka përmendur më shumë se një 
kategori, që është kategoria e të varfërve. Dihen 
mirë se termi sadekatun, sa herë që përmendet 
në Kur'an, nënkupton lëmoshë-sadaka 
obligative, e ky ajet, -ndonëse bëhet fjalë për 
sadaka obligative- ka përmendur vetëm grupin 
e të varfërve, që është njëri prej tetë kategorive 
me të drejtë përfitimi. 

- Po ashtu në një ajet tjetër, janë përmendur 
dhe veçuar dy lloje, e jo më tepër se aq”: “Dhe 
ata që në pasurinë e vet kanë ndarë një pjesë të 
caktuar. Për lypësin dhe për nevojtarin që nuk 
lyp.” (El Mearixh, 24-25) 

-I Dërguari i Allahut, kur e dërgoi Muadhin në 
Jemen, e porositi: “Bëju të ditur atyre se Allahu i 
ka obliguar ata me sadaka (e zekat), e cila merret 
nga të pasurit e tyre dhe jepet (shpërndahet) 
për të varfrit e tyre”. (Buhariu, nr. 1458 dhe 
Muslimi). Teksti i këtij hadithi nënkupton qartë 
se lejohet që tërë sadakaja të destinohet për 
të varfrit, të cilët janë një nga tetë kategoritë e 
përmendura. Po ashtu ekzistojnë edhe hadithe të 
tjera, ku shprehet qartë dedikimi i sadakave për 
njërin grup, e në të shumtën e rasteve përmendet 
kategoria e të varfërve. 

- Hadithit të Zijad ibn el-Harith Esadaij-it, ku 
mbështeten shafiitë, i kundërvihen me faktin se 
në senedin e këtij hadithi është Abdurrahman 
ibn Zijad ibn En'am el-ifrikij, i cili nga shumë 
vlerësues llogaritet si i dobët në transmetime. 

Po ashtu, edhe nëse pranohet ky 
transmetues, shumë studiues i kanë dhënë 
një konotacion më të gjerë këtij hadithi, duke 
konstatuar se ndoshta qëllimi me fjalët e 
të Dërguarit, ka të bëjë me mbledhjen dhe 
grumbullimin e sadakasë, që mblidhet tek 
imami-udhëheqësi i vendit, e jo për sadakatë 
individuale. Nëse udhëheqësi i vendit ka 
grumbulluar të gjitha sadakatë dhe tek ai 
prezentojnë të gjitha kategoritë që kanë të 
drejtë për zekat dhe sadaka, atëherë secilit 
grup i takon pjesa e tij e përcaktuar nga 
Allahu. Por, ai nuk e ka të obligueshme t'i 
barazojë ata në dhënien e sadakasë, ashtu 
siç nuk e ka të obliguar t'i përfshijë të gjitha 
grupet, mirëpo ai mund t'u japë disa grupeve 
më shumë sesa grupeve të tjera. Kuptohet që 
ai bën ndarjen dhe zgjedh kategoritë sipas asaj 
që e sheh më të arsyeshme dhe sipas nevojave 
aktuale të banorëve. 

Përveç argumenteve që theksuam, ka edhe 
shumë të tjera e pjesa dërrmuese (xhumhuri) 

e juristëve i kundërpërgjigjen Shafiut dhe 


juristëve të tjerë që kanë mendim të njëjtë me 
atë të Shafiut. 


Mendimi i zgjedhur 

Nga ajo që kam shtjelluar këtu, duke i sqaruar 
mendimet e dy grupeve dhe argumentet e 
tyre, bëhet e qartë se mendimi i dytë është më i 
pranuar dhe shihet si mendim i përzgjedhur në 
këtë tematikë, për shkak të elaborimit të thukët 
dhe argumentues që i kanë dhënë çështjes në 
fjalë. E, shumë dijetarë, për t'i ikur problematikës 
në fjalë, kanë konstatuar se dedikimi i zekatit 
për të gjitha kategoritë është joobligativ, ndonëse 
përfshirja e të gjitha grupeve mund të jetë veprim 
i preferuar në bazë të ajetit dhe shmangies së 
polemikës. Në të kundërtën, veçimi i ndonjë 
grupi a kategorie dhe dhënia e zekatit asaj, 
pasqyrohet si reflektim i kuptimit të tekstit 
dhe nuk nënkupton kurrsesi dalje nga teksti. 
Veçimi i ndonjë kategorie të caktuar bëhet nga 
guvernatori-udhëheqësi, i cili, pas shqyrtimeve 
të hollësishme, sheh se më i arsyeshëm është 
dedikimi i zekatit për grupin a grupe të caktuara, 
e s'ka dyshim se ky mendim është mendimi 
më i qëlluar dhe më i duhur në këtë aspekt, që 
përkrahet nga Hudhejfe, Ibn Abbasi, Hasen 
el-Basriu, Ata ibn ebi Rebah, Seid ibn Xhubejri, 
hanefitë, malikitë dhe Ahmed ibn Hanbeli në 
njërin prej mendimeve të tij.” 


Përfundim 

Nga ajo që kam elaboruar në këtë punim, 
mund të përfundoj se shpjegimi i ajetit që flet 
për ndarjen e zekatit dhe sadakasë, nuk është 
kuptuar njësoj nga të gjithë juristët, sepse secili 
ka dhënë mendimin e tij juridik të bazuar në 
tekste, sipas asaj që e ka parë të arsyeshme. 
Mendimi ndryshe nuk duhet të kuptohet si 
mendim i gabuar, ngase të gjitha mendimet 
bazohen në argumente dhe janë bërë në bazë 
të përpjekjes (ixhtihadit) së tyre konsekuente 
e të mirëfilltë. E, në të vërtetë, njëri mendim 
shihet si më i arsyeshëm dhe më i pranuar, për 
shkak të reflektimit të tij në praktikë. E në këtë 
rast, mendimi i pjesës dërrmuese të juristëve në 
lidhje me ndarjen e zekatit për kategorinë që ka 
më së shumi nevojë, është mendim i qëlluar dhe 
përkon me kërkesat praktike të shoqërisë. 


(1 Shafiu, El-Umm, bot. I-rë, Daru-l Vefa Lin-Neshri Vet- 
Tevzi', Mensure-Egjipt, 1422-2001, v.3, £. 181. (2) Po aty, v3 

f. 188-189. (3) Taberiu, Xhamiul Bejan fi Te' vilil Kuran, me 
recenzurë të Ahmed Shakirit. Muesseseturr Rrisaletu, bot. I, 
2000, v. X14, f. 322. (4) Po aty, v. 14 f. 323. (5) Abdurrahman ibn 
Muhamed ibn Kudame el-Makdisij, Esh-sherhu'l Kebir Mea-l 
Muzgi, vëll. IL, fq. 707-708, Sabik, Fikhu-s Suneh, v.1, f. 454. 

I6j Ibn Rushd el-Kurtubij, Bidajetu-l Muxhtehid ve Nihajetu-l 
Muktesid, dar el-Istikametu, Kairo-Egjipt, pa vit botimi, v.1 £. 
266. (7) Shafiu, El-Umnm, v.3 £. 195. (8) Neveviu, El-Mexhmu' 
Sherhu-l Muhedheb, Matbeatul imam, Egjipt, pa vit botimi, 
v.6, f. 231-232. 19) Xhessas, Ahkamur-l Kur'an, Matbeatu- Evkaf 
el-Islamijetu, Kustantinijetu, 1338, v.3 f. 139-140. (10) Sabik, 
Fikhu-s Suneh, v.1 f. 454-455. 

ObjektivaUqëllimet e Sheriatit 
dhe lidhshmëria e tyre me sferën 


financiare 


Dr. Islam Hasani 


Objektivat kryesorë të Sheriatit janë që të sigurojnë mirësi për njerëzit dhe mbrojtjen e tyre nga 
korrupsioni dhe e keqja, që jeta e njerëzve të vazhdojë e lumtur dhe e papenguar. 


bjektivat e Sheriatit përfshijnë edhe 

sferën e transaksioneve dhe aktiviteteve 

financiare. Gjithashtu rregullojnë 
qëllimet kryesore të rregullimit ligjor, që kanë 
të bëjnë me transaksione financiare. Prandaj, 
për t'u kuptuar më mirë principet e Sheriatit 
që kanë të bëjnë me kontratat financiare dhe 
bankimin islam, kjo varet shumë nga kuptimi 
i qëllimeve të Sheriatit në transaksionet 
financiare. Me fjalë të tjera, parimet udhëzuese 
të kontratave financiare të bankimit islam janë 
bazë për jetësimin e objektivave të Sheriatit në 
aktivitete financiare. Qëllim kryesor i Sheriatit 
është që t'u mundësoj njerëzve të jetojnë të 
lumtur në rrugën e Zotit në të dy botët. Këto 
qëllime arrihen përmes vlerave, normave dhe 
ligjeve që duhet të realizohen nga të gjithë, e në 
veçanti nga myslimanët. 


Definimi i objektivave të Sheriatit 

Objektivat kryesorë të Sheriatit janë që të 
sigurojnë mirësi për njerëzit dhe mbrojtjen 
e tyre nga korrupsioni dhe e keqja, që jeta e 
njerëzve të vazhdojë e lumtur dhe e papenguar. 
Për të arritur këtë, Sheriati synon të mbrojë jetën 
dhe mirëqenien e njerëzve, përfshirë mendjet, 
punët, fitimet dhe pasuritë e tyre. Prandaj, 
pesë objektivat kryesorë, sipas shumicës së 
dijetarëve, janë: mbrojtja e fesë — El-din, mbrojtja 
e jetës njerëzore El-nefs, mbrojtja e intelektit 
njerëzor — El-akl, mbrojtja e gjenealogjisë, 
trashëgimisë El-nesl dhe mbrojtja e pasurisë 
njerëzore — El-mal.(1) 

Të gjitha normat dhe ligjet në Islam synojnë 
të mbrojnë këto pesë gjëra. Për shembull, 


sakrifica në rrugë të Allahut, synon mbrojtjen 
e fesë, dënimi me vdekje për vrasje, është për 
ta mbrojtur jetën njerëzore, ndalimi i pijeve 
alkoolike, ka për qëllim mbrojtjen e intelektit 
njerëzor, dënimi i atyre që vjedhin, ka për 
qëllim mbrojtjen e pasurisë së njerëzve, dhe 
inkurajimi për martesë e ndalimi i amoralitetit, 
kanë për qëllim ruajtjen e gjenealogjisë dhe 
trashëgimisë njerëzore. 

Ligji Islam është shumë i përgjithshëm dhe 
përfshin të gjitha nevojat njerëzore: ”... Asgjë 
nuk kemi lënë pas dore nga libri, më në fund, te 
Zoti i tyre do të tubohen”. (El En'am, 38) 

Kur'ani dhe Syneti tregojnë fleksibilitet 
dhe butësi në parimet që udhëzojnë jetën 
njerëzore.”... Allahu nuk dëshiron (me obligim 
për abdest e larje) t'ju sjellë ndonjë vështirësi, 
por dëshiron t'ju pastrojë (prej mëkatëve), 
t'ua plotësojë të mirën e Tij ndaj jush e që t'i 
falënderoheni.. (El Maide, 6). 

Pejgamberi a.s. zgjidhte më të lehtën në mes 
dy gjërave, për sa kohë që të ishin të lejuara 
të dyja. Ligji Islam ka sjellë disa objektiva për 
t'u shërbyer nevojave financiare të njerëzve. 
Kuptimi i këtyre objektivave është shumë i 
rëndësishëm për të lehtësuar nevojat financiare 
në industrinë financiare islame, që është duke 
ndryshuar në vazhdimësi. Shumë çështje që 
kanë të bëjnë me transaksionet, janë të natyrës 
së “ixhtihadit” (marrjes së vendimeve duke u 
bazuar në rregullat e përgjithshme), kështu që 
mund të ndryshojnë sipas ndryshimeve në kohë, 
vend dhe nevojave të popullsisë. Objektivat 
kryesore që udhëzojnë aprovimin a miratimin 
e përgjithshëm të ligjeve, përmbajnë mbrojtjen 

e fesë, jetës, dinjitetit gjenealogjisë, intelektit 
dhe pasurisë. Objektiva të veçantë lidhen me 
objektivat që janë të disenjuar për të arritur 
mirësi në aktivitete të ndryshme, përfshirë 
aktivitetet ekonomike dhe financiare.” 


Klasifikimi i objektivave të Sheriatit 

Ekzistojnë tri klasifikime grupore të 
objektivave të Sheriatit, që përfshijnë: El- 
darurijat (të domosdoshmet), El-haxhijat (të 
nevojshmet apo plotësueset) dhe Et-tahsinijat 
(zbukurueset). 


a. Ed-darurijat (të domosdoshmet) 

Të domosdoshme janë çështjet, prej të 
cilave varen feja dhe punët e kësaj bote. 
Mospërmbushja e tyre shkakton çrregullime 
dhe mund të mbarojë me një përfundim shumë 
të keq. Këto duhet të mbrohen dhe duhet të 
ndërmerren të gjitha masat dhe mjetet, qoftë 
në nivel individual apo edhe qeveritar, për t'i 
ruajtur ato. Këto vlera përfshijnë pesë gjërat 
fondamentale në jetë: mbrojtja e fesë, mbrojtja 
e jetës, mbrojtja e dinjitetit apo gjenealogjisë, 
mbrojtja e intelektit dhe mbrojtja e pasurisë 3 


Mbrojtja e fesë 

Mbrojtja e fesë në nivelin personal arrihet 
përmes kryerjes së ibadeteve (adhurimeve) të 
caktuara nga Allahu i Madhërishëm. Ndërkaq, 
mbrojtja e fesë në një sferë më të gjerë përfshin 
mbrojtjen e fesë nëse është duke u sulmuar nga 
ndonjë armik që kërkon përfshirjen më të gjerë 
se niveli personal. “Pa dyshim feja tek Allahu 
është Islami. U kundërshtuan ata që u është 
dhënë libri, pasi që u erdhi e vërteta, nga zilia 
në mes tyre. E kush mohon argumentet e All- 
llahut, (le ta dijë se) Allahu (ia) llogarit shpejt”. 
(Ali Imran, 19) 


Mbrojtja e jetës 

Jeta është e shenjtë sipas mësimeve të 
Sheriatit, nuk lejohet që dikush të marrë 
guximin dhe të mbysë dikë tjetër. Kurse ata që 
vrasin dikë, i pret shumë dënim i dhembshëm. 
“Dhe mos mbytni askënd që Allahu ka ndaluar 
(mbytjen e të cilit), përveç me drejtësi...”. (El 
Isra, 33) 


Mbrojta e dinjitetit gjenealogjisë 

Mbrojtja e dinjitetit përfshin mbrojtjen e të 
drejtave individuale për privatësi duke mos i 
ekspozuar apo edhe akuzuar të tjerët për sjellje 
të këqija. Në Islam janë të rregulluara gjithashtu 
edhe marrëdhëniet në mes burrit e gruas, në 
mënyrë që të mbrohet dinjiteti i tyre. Ndalimi 
dhe dënimi për amoralitet, është një manifestim 
i mbrojtjes së dinjitetit njerëzor. Gjithashtu edhe 
dënimi për akuza të pabaza ndaj të tjerëve për 
amoralitet, do të thotë mbrojtje e identitetit 
njerëzor. 





Mbrojtja e mendjesfintelektit 

Mendja është një dhuratë shumë e madhe nga 
Allahu i Madhërishëm për njerëzit. Kjo është një 
nga kapacitetet që e dallon njeriun nga shtazët. 
Kjo është edhe arsyeja pse njerëzit janë shumë 
të inkurajuar për të mësuar dhe për të nxënë 
sa më shumë dituri, duke pasur edhe lirinë 
e shprehjes së lirë për të mbrojtur intelektin 
e tyre. Prandaj, edhe ndalimi i pijeve dehëse, 
është për të mbrojtur intelektin njerëzor. 


Mbrojtja e pasurisë 

Pasuria është nga gjërat e domosdoshme 
për njerëzimin. Ajo duhet të fitohet në mënyrë 
të lejuar (hallall) sipas parimeve islame. “Dhe 
mos e hani pasurinë e njëri-tjetrit në mënyrë të 
palejuar, e as mos u paraqitni me të (me ryshfet) 
te gjykatësit, për të grabitur në mënyrë të 
padrejtë një pjesë të pasurisë së njerëzve, kur ju 
e dini (se po e hani atë pa të drejtë)”. (El Bekare, 
188) 

Gjithashtu, në ajete të tjera të shumta Kur'ani 
flet për dënime të mëdha për ata që e fitojnë 
pasurinë në mënyrë të paligjshme, duke i 
mbrojtur njerëzit që të mos fitojnë në mënyrë 
që ata të dënohen më vonë, dhe për të mbrojtur 
pasurinë e njerëzve që të mos ua marrë dikush 
padrejtësisht. Për këtë arsye janë dhënë 
udhëzime edhe për mënyrën e aktiviteteve 
financiare, që të jenë të pranuara. 


b. El-haxhijat (të nevojshmet a plotësueset) 
Gjërat plotësuese janë ato që në përgjithësi 

plotësojnë interesat parësorë dhe u referohen 

atyre interesave që, nëse neglizhohen a 

nuk plotësohen fare, shpien në vështirësi 

individuale ose edhe shoqërore. Dallimi në mes 

të atyre që konsiderohen “të domosdoshme” 





dhe të kategorisë “plotësuese” është se, nëse 
nuk plotësohen të domosdoshmet, kjo sjell 
çrregullim total deri edhe shkatërrim, kurse 
mosplotësimi i atyre të kategorisë “plotësuese” 
shkakton vështirësi të mëdha, por jo edhe 
shkatërrim. Shembuj për këtë kategori në 
sferën financiare, është lejimi i tregtisë dhe i 
transaksioneve të tjera, siç janë Mudarabah 
(partneritet me bartje rreziku dhe ndarje fitimi), 
musharakah (partneritet aktiv me shumë 
aksionarë), ixharah (lizingu a qiradhënia) etj.. 


c. Et-tahsinijat (zbukurueset) 

Gjërat zbukuruese janë ato që u referohen 
interesave, me plotësimin e të cilave arrihet 
përmirësim dhe ajo që është e dëshirueshme 
për t'i plotësuar interesat jetësorë. Mosplotësimi 
i tyre nuk shkakton çrregullim të jetës dhe 
as vështirësi në plotësimin e nevojave, por 
mund të shkaktojë mungesë të rehatisë a të 
komoditetit në jetë. 


Objektivat e Sheriatit dhe aktivitetet financiare 
Objektivat e Sheriatit në aktivitetet financiare 

ka të bëjë me qëllimet dhe kuptimin e tyre 

të përgjithshëm që Sheriati synon të arrijë 

me rregullat e veta rreth aktiviteteve dhe 

transaksioneve financiare. Këta objektiva 

nuk janë të fokusuar vetëm në ndonjë lloj 

transaksionesh financiare, por përfshijnë 

të gjitha aspektet e aktiviteteve dhe 

marrëdhënieve financiare. Edhe pse disa 

mund të duken që kanë të bëjnë më shumë 

me financa, ato duhet të analizohen nga 

perspektiva universale e qëllimit të tyre, duke 

përfshirë të gjitha llojet e transaksioneve dhe 

aktiviteteve të tregtisë, fitimprurjes, shpenzimit 

dhe konsumimit.' Duke analizuar më 

thellësisht disa tekste nga Kur'ani dhe tradita 
e Pejgamberit a.s. rreth aktiviteteve financiare, 
mund të thuhet se Sheriati i ka vështruar disa 
synime të veçanta rreth ligjeve dhe parimeve 
financiare. Këta objektiva janë: 

t Qarkullimi i pasurisë brenda shoqërisë, 
duke u dhënë përparësi aktiviteteve financiare 
që kanë të bëjnë me kontrata partneriteti, që 
e bëjnë shoqërinë të jetë pjesë e qarkullimit 
të pasurisë duke mos lejuar që pasuria të 
përqendrohet vetëm tek grupe të ngushta 
të njerëzve. Gjithashtu me këtë kategori 
synohet të arrihet edhe dhënia e zekatit dhe 
inkurajimi i bamirësisë brenda shoqërisë, duke 
e konsideruar këtë si të drejtë të të varfërve mbi 
pasurinë e të pasurve. 

t Vazhdimësia e investimeve të pasurisë. 
Me zhvillimin dhe përparimin e shoqërisë në 
përgjithësi, duhet të zhvillohen edhe aktivitetet 
dhe transaksionet ekonomike. Ka një numër 
ajetesh dhe hadithesh të Pejgamberit a.s. që 
urdhërojnë për aktivitete ekonomike për të 
fituar, munduar dhe për t'u shpërndarë në Tokë 
për të kërkuar të mirat e Zotit. Për të arritur këtë 
objektiv, pasuria duhet të investohet dhe kjo 
në mënyrë të vazhdueshme e me metoda që i 
përkasin kohës aktuale. 

e Arritja e transparencës në aktivitetet 
financiare. Kjo duhet të arrihet patjetër për 
të eliminuar keqkuptimet dhe për të arritur 
besueshmërinë e popullit. Ajete dhe hadithe të 
shumta tregojnë për rëndësinë e transparencës 
dhe obligueshmërinë për qartësimin e 
kontratave financiare, duke marrë edhe 
dëshmitarë për t'iu shmangur çdo paqartësie. 

t Lejueshmëria e pronësisë private dhe 
publike. Përveç lejimit të pronësisë sipas 
konceptit ekonomik islam, obligim është 
edhe qartësimi i pronësisë financiare në 
transaksione financiare, për t'u evidencuar 
obligimet e personave mbi pasurinë e vet. 

Për shumë aktivitete financiare lejueshmëria 
e tyre varet nga përcaktimi i pronësisë në 
kohë të caktuara, p.sh. hadithi i njohur “mos e 
shit atë që nuk e posedon”, tregon se tregtari 
a financieri ose banka nuk mund të shesë, 
financojë diçka që ende nuk e ka në posedim, 
veçse së pari duhet ta posedojë e pastaj t'ia 
shesë palës së tretë. Edhe në transaksione të 
tjera duhet të përcaktoht patjetër pronësia 
dhe prej qartësimit dalin edhe përgjegjësitë 
për aktivitete të mëtutjeshme në mes palëve 
kontraktuese. 


(1) Ahcene Lahsasna, Shariah Aspects in Business and Finance 
(Kuala- Lumpur: INCEIE, 2011), £.63-65. (2) Ibid. (3) SRA 
(International Shariah Research Academy for Islamic Finance), 
Islamic Financial System: Principles and Practices, (Kuala 
Lumpur: Pearson Custom Publishing, 2012), f. 169-172.(3) Ibid 
(4) Mohammad Hashim Kamali, Islamic Commercial Lavy: 

an Analysis of Futures and Options, (Kuala-Lumpur, Ilmiah 
Publishers, 2002), £.110. 

Sunitët dhe shiitët: 


rivaliteti 


Mr. Qemajl Morina 


kontradikta dhe 


Bota islame, viteve të fundit po ballafaqohet me një mosbesim të madh në mes sunitëve, të cilët 
përfaqësojnë 90Yo të myslimanëve të botës dhe shiitëve, të cilët përfaqësojnë 10Yo e popullatës 

në fjalë. Në kohën kur sunitët janë të shtrirë në të gjitha vendet myslimane, shiitët janë të 
përqendruar në Iran, ku shiizmi është drejtim zyrtar i fesë shtetërore. Por, shiitët janë të përhapur 
edhe në disa vende tjera, siç është Iraku, ku edhe ekzistojnë disa vende të shenjta të tyre. 


ospajtimet në mes Iranit dhe botës 
arabe në fillim ishin më tepër të 


karakterit nacional se sa fetar. Kështu 
mund të përshkruhet periudha e perandorit 
iranian Reza Pahlavit, ndërkohë që periudha 
pas Revolucionit Islamik e Ajatullah Humejnit e 
vitit 1979 do të merr karakter fetar. Ishte hera e 
parë në kohën më të re, që Iranit po i jepej rasti 
të jetë prijës i Botës Islame. Për këtë edhe bëri 
çmos që ta shtrijë ndikimin e vet kudo në vendet 
islame. Por, aty ku dëshironte ta bënte më së 
shumti ishte Egjipti. Në Egjipt ishte themeluar 
shteti i parë shiit i Fatimijëve gjatë viteve (969 - 
1171). Mirëpo, Egjipti për shkak të një miqësie 
të kahershme ndaj Pahlavit, ishte i martuar me 
princeshën Fevzije, motrën e mbretit Faruk të 
Egjiptit. Në momentin kur ai ra nga pushteti, 
aleatët e tij perëndimorë nuk i siguruan qoftë 
edhe vend strehimi për të dhe familjen e tij. Për 
të Egjipti ishte vendi i vetëm, në krye të cilit ishte 
presidenti i atëhershëm, Muhamed Enver Es- 
sadat, i cili e strehoi, por për një hap të tillë atij iu 
desh t'i ndërpriste marrëdhëniet diplomatike me 
Teheranin dhe regjimin e Humejnit. 

Kështu pra ardhja në pushtet e Lëvizjes 
Islamike e “Vëllezërve Myslimanë” në Egjipt, 
pas Revolucionit të 25 janarit të vitit 2011, 
për Teheranin ishte një lajm i gëzueshëm, 
për realizimin e interesave të tij në një 
vend ku përveç tjerash gjenden një numëri 
konsiderueshëm i monumenteve shiite. Për 
këtë pra dhe hapi i parë që ndërmori Teherani 
ishte nënshkrimi i marrëveshjes për shkuarjen 
e turistëve iranian në mënyrë të organizuar në 
Egjipt. Kjo marrëveshje ishte e mirëseardhur 


për Egjiptin në kohën kur numri i turistëve nga 
bota është reduktuar në maksimum për shkak të 
gjendjes jo stabile pas revolucionit të 25 janarit të 
vitit 2011. 


Humbja e besimit mes sunitëve dhe shiitëve 

Marrëdhëniet e acaruara dhe humbjen e 
besimit në mes sunitëve dhe shiitëve më së miri e 
ilustron, analisti iranian, Ataallah Muhaxherani, 
në të përditshmen saudite, “Asharqal Avsat”, 
të datës 13 mars, i cili e përshkruan përvojën e 
qëndrimit të tij të shkurtër në Kajro. Në rrugën 
time për në pjesën e vjetër të Kajros në lagjen 
Han el-Halili mora një taksi, shoferi i të cilit më 
pyeti se a mos isha irakian. Unë ia ktheva , jo 
unë jam iranian. Pastaj më pyeti me një theks 
pak sa të lartë: sunit apo shiit2 la ktheva: unë 
jam myslimani Mirëpo ai ma ktheu: shiitët nuk 
janë mysliman I lu përgjigja: unë jam mysliman, 
besoj në profetin Muhamed, paqja dhe shpëtimi i 
Zotit qofshin mbi të. Ai ma ktheu: mirëpo ai ishte 
profet suniti. 

Kështu pra vazhdoi diskutimi ynë, që herë pas 
here ishte i nxehtë dhe i ashpër, gjatë rrugëtimit 
tanë prej aeroportit e deri në lagjen e Kajros 
së Vjetër në Han el-Hallili, gjatë së cilës unë u 
përpoqa ta bind bashkëbiseduesin tim se shiitët 
janë myslimanë dhe se unë jam mysliman po 
ashtu. 

I njëjti refren i taksistit të nesërmen u përsërit 
në hotelin e vjetër “Vindsor” në rrugën “Mbreti 
Fuad i Parë” ku pas sa e sa peripecish mezi 
sa gjeta një dhomë. Në mëngjes u zgjova dhe 
shkova të pijë çaj në verandën e hotelit ku po 
pinin çaj një numër i madh i njerëzve. Pranë 

meje ishte ulur një njeri në moshën mesatare. 
Hyra në bisedë me të, duke e përshëndetur me 
përshëndetjen tradicionale islame. “Esselamu 


TEZA 


alejkum I” Po ashtu e njoftova edhe me 
përkatësinë time kombëtare. Në fytyrën e tij 

u shfaqen disa emocione. Kuptova se filloi 

të mendojë diçka dhe me një herë më pyeti: 
“A je sunit apo shiit 2” Iu përgjigja: ”unë jam 
mysliman 1” Ma ktheu: “A është kjo përshëndetja 
e juaj”” Për të vazhduar: “Mirëpo, shiitët nuk 
janë mysliman”1 Megjithatë, unë vazhdova 
diskutimin tim me këtë të ri, i cili quhej Ebu 
Bekr, deri në orën 11 të paradites. Në fund më 
puthi dhe më tha: “Dashtë Allahu që në një të 
ardhme të afërt të bëhesh sunit, sepse ti paske 
njohuri për Kur'anin”l. 

Bashkëbiseduesi im pastaj vazhdoi: “Mirëpo, 
shiitët nuk besojnë në Kur'an e as në profetin, 
përveç kësaj ata ofendojnë shokët e profetit 
si dhe Aishen, njërën prej grave të profetit”. 
Kurse unë iu përgjigja: “Shiitët besojnë në 
Kur'an, mirëpo secili vend dhe secili popull 
ka ekstremistët e vet”. Po ashtu pyeta nëse ka 
dëgjuar për njërin nga komentet më të mirë të 
Kur'anit, autor i të cilit është dijetari i madh 
iranian Tabatabai. Ky koment mbështetet në 
tre aspekte: filozofik, mistik dhe komenti i 
haditheve. Po ashtu e pyeta nëse ka njohuri 
se afër 500.000 ekzemplarë të Kuranit shtypen 


në Iran për çdo vit, të cilët janë identik me 
ekzemplarët e Kuranit që shtypen në Egjipt si 
dhe në vendet tjera islame. 

Për këtë njerëzit e fesë, qofshin ata sunitë 
apo shiitë, duhet të japin kontributin e tyre 
për afrimin e besimtarëve të dyja grupeve për 
tejkalimin e këtyre problemeve të rrezikshme, 
të cilat janë prezentë në shoqërinë myslimane. 
Njerëzit e fesë kanë përgjegjësi para Allahut 
për jetët e myslimanëve të pafajshëm, të cilët 
bien viktima të përçarjeve sektare si në Irak, 
Afganistan, Pakistan si dhe në vende tjera, 
sepse këta njerëz janë viktima të injorancës. 
Andaj, duhet ta dimë se vrasësit dhe individët, 
të cilët marrin aksione vetëvrasëse janë njerëz 
të rëndomtë, nga se ata janë të bindur se në atë 
mënyrë ata janë në shërbim të kauzës së tyre. 
Për këtë është obligimi i dijetarëve t'i korrigjojnë 
mendimet e tyre ndaj Islamit. 

Andaj, ashtu siç thotë Muhamed Arkuni, 
ne kemi nevojë për “humanizimin dhe 
racionalizimin e Islamit më tepër se asnjë herë 
më parë”. Apo ashtu siç thotë Jusuf el-Kardavi 
ne kemi nevojë për “selefizmin e mistikëve 
dhe misticizimin e selefijve”. Është obligim i 
dijetarëve tanë t'i kundërvihen këtij ekstremizmi 
dhe fundamentalizmi, sepse kultura e urrejtjes 
dhe e keqkuptimit do të jetë shkatërrimtare për 
të gjithë ne. 

MYFTIU TËRNAVA PRITI NJË GRUP 
DEPUTETËSH TË PARLAMENTIT TË 
KOSOVËS 

Myftiu i Republikës së Kosovës, Mr. Naim 
Tërnava, priti në takim një grup të deputetëve 
të Kuvendit të Kosovës: z.Glauk Konjufca - zv.( 
Kryetar i Parlamentit të Kosovës, znj. Teuta 
Sahatçiu - kryesuese e grupit të grave deputete, 
Alma Lame, Hashim Deshishku, Ahmet Isufi, 
Blerta Deliu, Flora Brovina, Donika Kada — 
Bujupi , Lirie Kajtazi dhe Halit Krasniqi. Myftiu 
Tërnava në fillim u shprehu mirëseardhje 
deputetëve të Kuvendit të Kosovës në selinë e 
BIK-së dhe i njoftoi për rolin dhe angazhimet e 
BIK-së në kultivimin e vlerave humane, morale 
e fetare dhe të bashkëjetesës në Kosovë. Znj. 
Teuta Sahatçiu falënderoi Myftiun për pritjen, 
për kontributin dhe angazhimin e BIK-së dhe 
institucioneve të saj në forcimin dhe zhvillimin 
e shtetit të Kosovës dhe për kohën që ka ndarë 
për të dëgjuar shqetësimet e grave deputete të 
Parlamentit të Kosovës. “Jemi këtu për të ngritur 
shqetësimet tona në lidhje me videon e lancuar 
ditët e fundit në medie, për gjuhën e rëndë të 
përdorur nga një imam për femrën kosovare” - 
tha në mes të tjerash znj. Sahatçiu. “Ne të gjithë 
jemi të shqetësuar nga ky fjalor i rëndë dhe 
për BIK-në kjo gjuhë komunikimi me masën 
është e papranueshme dhe nuk përkon me 
etikën profesionale të një thirrësi — Imami. KBli 
Prizrenit ka adresuar lëndën e tij në komisionet 
disiplinore të BIK-së dhe pritet që komisioni në 
fjalë të marrë masat e duhura përkatëse”, - tha në 
mes të tjerash Myftiu Tërnava. 





MYFTIU TËRNAVA NDEROHET ME 
ÇMIMIN “QYTETAR NDERI I FUSHË- 
KOSOVËS 

Më 12 qershor në akademinë solemne të 
organizuar nga komuna e Fushë- Kosovës iu 
dha çmimi “Qytetar nderi i Komunës së Fushë- 
Kosovës”, Myftiut të Republikës së Kosovës 
Mr. Naim ef. Tërnava. Titulli iu dha në nderim 
të 12 Qershorit, Ditës së çlirimit të këtij qyteti. 
Kryetari i komunës së Fushë- Kosovës, z. Burim 
Berisha, mbi bazën e vlerësimit të shumanshëm të 
qytetarëve dhe institucioneve aktuale, dhe bazuar 
në statutin e komunës, u ka propozuar delegatëve 


St JE 


të kuvendit kandidatin për titullin “Qytetar 
nderi i komunës së Fushë-Kosovës për Vitin 
2013”. Delegatët e kuvendit të komunës, më datë 
10.06.2013 kanë përkrahur njëzëri propozimin e 
kryetarit Berisha dhe epiteti “Qytetar nderi për 
vitin 2013” do t'i takojë Mr. Naim ef. Tërnavës. 

Për shkak se nuk qe i pranishëm Myftiu, i cili 
ndodhet për vizitë zyrtare në Libi, këtë çmim, në 
emër të tij, e mori Mr.Ekrem ef.Simnica, anëtar i 
Kryesisë së BIK-së. 

Ky çmim është bërë tashmë tradicional dhe 
jepet për çdo vit në 12 Qershor, për Ditën e 
Çlirimit të Fushë-Kosovës, si mirënjohje dhe 
respekt për punën dhe vepra të veçanta të 
figurave tona më të ndritshme, të cilat e meritojnë 
përjetësinë dhe janë shenja të krenarisë ndër 
breza. (R. Suma) 


MYFTIU TËRNAVA PRITI 
PËRFAQËSUESIT E BANKËS ISLAME 
PËR ZHVILLIM 

Myftiu Kosovës Naim Tërnava priti më 30 maj 
përfaqësuesit e Bankës Islame për Zhvillim - IDB 
me seli në Xhedë, - zyrtarë të departamentit për 
zhvillimin dhe avancimin e vakëfeve, të kryesuar 
nga Dijab Karar Ahmed dhe Muhamed Ahmed 
Salem. Myftiu Tërnava falënderoi përfaqësuesit 
e IDB-së për ndihmën që i kanë dhënë Kosovës 
dhe i njohu ata me gjendjen e vakëfeve në 
Kosovë për se tha se mbi 904 e vakëfeve janë 
nacionalizuar, uzurpuar e tjetërsuar gjatë 
sistemit komunist. Myftiu, po ashtu tha se 

në Kosovë nuk është miratuar ende ligji për 
rikthimin e pronave të uzurpuara nga shteti, 

një gjë që ka vështirësuar punën dhe aktivitetet 
normale të Bashkësisë Islame. Në takim Myftiu 
falënderoi mysafirët sidomos për gatishmërinë 
që të financojnë projektet e BIK-së të vakëfeve 

Si një prioritet kryesor i BIK-së. Z.Dijab Karar 
Ahmed falënderoi Myftiun për pritjen e ngrohtë 
dhe shprehu gatishmërinë e Bankës Islame për 
Zhvillim - IDB të ndihmojë BIK-në në zhvillimin 
e vakëfeve “dhe ky është qëllimi i vizitës sonë në 
Kosovë” — theksoi ai. (R. Shkodra) 


MYFTIU TËRNAVA PRITI KRYETARIN 
E KOMUNËS ARNAVUTKOY AHMET 
HASHIM 

Myftiu i Kosovës Naim Tërnava, më 28 
maj priti kryetarin e komunës Arnavutkoy të 
Stambollit, z. Ahmet Hashimin, i cili po qëndron 
për vizitë në Kosovë. 

Me këtë rast Myftiu Tërnava falënderoi 
z. Ahmed Hashimin për vizitën në selinë e 
Kryesisë së BIK-së dhe e njohu atë me zhvillimet 
dhe proceset nëpër të cilat po kalon BIK. 

Në takim Myftiu e njohu mysafirin gjithashtu 
edhe me funksionimin e institucioneve të BIK- 
së. Ndërkaq, kryetari i komunës Arnavutkoy. 

z. Hashim, pasi falënderoi Myftiun për pritjen 
e ngrohtë dhe për rolin e BIK-së në begatimin e 

jetës fetare në Kosovë, u shpreh se janë të gëzuar 
për zhvillimet dhe sukseset që ka shënuar 
Kosova për një kohë të shkurtër. (R. Shkodra) 


MYFTIU TËRNAVA MORI PJESË NË 
MANIFESTIMIN KULTUROR-FETAR TË 
MBAJTUR NËZVICËR 

Më 1 qershor 2013 në Soloturn (Zvicër), 
në sallën Biberena, u mbajt një manifestim i 
madh kulturor-fetar, ku morën pjesë shumë 
bashkatdhetarë tanë nga Kosova, Lugina e 
Preshevës dhe Maqedonia, të cilët janë me punë 
dhe qëndrim në Zvicër. 

Salla dukej e vogël për të nxënë të gjithë të 
interesuarit që kishin ardhur me familjet e tyre 
nga vise të ndryshme të Zvicrës, për të dëgjuar 
atë që ishte paralajmëruar në program, ditë më 
parë. 

Ky interesim mbase ishte i kuptueshëm, 
sepse në manifestim po merrte pjesë Myftiu 
i Republikës së Kosovës, Mr.Naim Tërnava 
me tre bashkëpunëtorë: Kryeimamin-Sabri 
ef.Bajgora, Drejtorin e Departamentit për 
Diasporë-Ekrem Simnica dhe shefin e Kabinetit- 
z. Ejup Ramadani. Merrnin pjesë edhe: Ministri 
i Shëndetësisë - Dr. Ferid Agani dhe nënkryetari 
i KMSh-së - z.Bujar Spahiu. Qenë të pranishm 
edhe Ambasadori i Kosovës në Zvicër - z.Naim 
Mala dhe zvlambasadori i Maqedonisë - z. 
Ekrem Hebibi. 

Për ta bërë manifestimin më atraktiv dhe 
tërheqës, aty kënduan ashere nga Kurani lexuesit 
e mirënjohur: z. Xhelal Kaloshi dhe hfz. Aziz 
Alili. Ata, me zërin e tyre melankolik, mahnitën 
të pranishmit. Edhe këngëtari Meda u paraqit 
para publikut me një ilahi mjaft të këndshme, 
ndërkohë që artisti i mirënjohur shqiptare - 
z.Mirush Kabashi elektrizoi të pranishmit me dy 
monologë artistikë. 

Mnifestimin e shpalli të hapur kryetari 
i Bashkësisë Islame Shqiptare në Zvicër - 

z.Mustafë Mehmeti, i cili, pasi përshëndeti 
mysafirët, tha disa fjalë mirëseardhjeje edhe në 
gjuhën gjermane për mysafirin Hartmut Haas, 
prift në Zvicër. 

Fjalimin qendror në këtë manifestim e mbajti 
Myftiu i Kosovës z.Naim ef. Tërnava, i cili 
fillimisht përshëndeti organizatorët për një 
tubim kaq madhështor, për t'u ndërlidhur 
pastaj me rolin e madh që ka luajtur Diaspora 
Shqiptare gjithandej në Evropë e posaçërisht në 
Zvicër, para luftës, në sensibilizimin e kauzës së 
Kosovës në qarqet zvicerane. “Ju ia dolët kësaj 
në radhë të parë sepse ishit punëtorë të vyeshëm 
dhe kontribuat me djersën tuaj në ndërtimin e 
këtij vendi. Nikoqiri jua ktheu këtë me ngritjen 
e zërit për përkrahje të shqiptarëve në vendet 
më me ndikim të botës. Sot Kosova është e 
pavarur. Ju edhe tani jeni prijatarë të frontit për 
shtetndërtim. Ju, me investimet tuaja ndihmoni 
bizneset e ndryshme në Kosovë dhe i keni dyert 
të hapura që aftësitë e treguara në këtë vend t'i 
sillni edhe në Kosovë. Hapni biznese dhe krijoni 
të hyra për Kosovën dhe zbuteni papunësinë, e 
cila tani për tani është armiku më i madh yni”, - 
shtoi Myftiu Tërnava 

Në vazhdim të fjalës së tij Myftiu Tërnava 
përmendi edhe ndërtimin e Xhamisë Qendrore 
në Prishtinë, për të cilën vuri në dukje se ajo do 
të jetë një simbol i Prishtinës në aspektin e dijes, 
mësimit dhe atdhedashurisë, për të theksuar: 
“Prandaj lypset që të kontribuojmë bashkërisht 
për ndërtimin e saj, për të lënë një shenjë të 
përjetshme të devotshmërisë sonë ndaj Krijuesit”. 

Myftiu Tërnava përmendi gjithashtu edhe 
zemërgjerësinë e shtetit të Zvicrës në raport me 
liritë fetare. “Këtu janë mbi 70 xhami, të cilat 
funksionojnë për mrekulli dhe nuk pengojnë 
askënd, - tha ai. - Edhe besimtarët myslimanë 
ndihen të qetë e të lumtur që kryejnë ritet fetare 


ashtu si ka hije, por edhe shteti zviceran ndihet 
mirë, sepse qytetarët që punojnë në këtë vend, 
janë integruar në çdo fushë dhe i praktikojnë 
lirshëm obligimet e tyre fetare”. Këtë manifestim, 
përshëndetën edhe Ministri Ferid Agani, 
nënkryetari i KMSH-së Bujar Spahiu edhe i ftuari 
nga Lugina e Preshevës, Dr. Adnan Ahmeti. (Mr. 
Ekrem Simnica) 





MYFTIU TËRNAVA TAKOHET ME 
KRYEPARLAMENTARIN E LIBISË - 
GIUMA AHMED ATIGHA 

Myftiu i Kosovës, Mr. Naim Tërnava u prit 
sot në Tripoli të Libisë nga Kryetari aktual i 
Parlamentit të Libisë, Dr. Giuma Ahmed Atigha, 
të cilin Myftiu, pasi e falënderoi për pritjen, e 
njohu me arritjet e Kosovës dhe kontributin e 
ndihmën që kanë dhënë faktorët ndërkombëtarë 
për lirinë, pavarësinë dhe shtetësinë e Kosovës. 
Myftiu Tërnava tha se Kosova tashmë 
paraqet një storie të suksesit të angazhimit 
ndërkombëtar, ndërsa shteti i Kosovës ka 
stabilizuar rajonin. Ndërkaq, Kryetari i 
Parlamentit të Libisë, Dr. Giuma Ahmed Atigha, 
e njohu Myftiun me gjendjen në Libi, me arritjet, 
sfidat dhe vështirësitë me të cilat përballet Libia 
pas Revolucionit. Në takim me Kryetarin e 
Parlamentit të Libisë, Dr. Giuma Ahmed Atigha, 
Myftiu Tërnava kërkoi që sa më parë autoritetet 
libiane të formalizojnë njohjen e pavarësisë së 
Kosovës. 

Po sot, Myftiu Tërnava iu drejtua me shkresë 
Parlamentit të Libisë për formalizimin e njohjes 
së Kosovës. Myftiu, po ashtu, u bëri thirrje 
deputetëve libianë që të vizitojnë Kosovën dhe 
të njihen nga afër me rezultatet që ka shënuar 
Kosova në shtetndërtim.Gjatë qëndrimit në Libi, 
Myftiu Tërnava është pritur edhe nga Myftiu i 
Libisë, Sadik el Garjani, pastaj nga udhëheqësi i 
Këshillit të Luftëtarëve të Libisë, Mustafa Sagezli, 
si dhe nga zyrtarë të Ministrisë së Vakëfeve. 


MYFTIU TËRNAVA PRITI NJË 
DELEGACION NGA DUBAI 

Myftiu Tërnava priti në selinë e tij një 
delegacion nga Emiratet e Bashkuara (EBA), të 
kryesuar nga Ali Khalfan el Mansouri, zyrtar i 
lartë i Ministrisë së Çështjeve Fetare të qeverisë së 
Dubait. Myftiu Tërnava falënderoi për ndihmën 
që qeveria e EBA-së i ka ofruar Kosovës para dhe 
pas Luftës. “Kosova nuk do të harrojë asnjëherë 
mbështjetjen tuaj, duke kujtuar se EBA është 
shteti i parë arab që njohu pavarësinë e Kosovës.”- 
tha, ndër të tjera, Myftiu Tërnava. Ali Khlafan el 
Mansuri falënderoi Myftiun për mikrpitjen dhe 
për aranzhimin e takimeve dhe vizitave nëpër 
KBI të ndryshme. Ai, përveç të tjerash, theksoi: 
“... Me këtë rast jemi ndarë shumë të kënaqur 
me rezultatet dhe zhvillimin e arritur nga ju që 
nga paslufta”. Delegacioni po qëndron në vizitë 
treditore në Kosovë dhe ka vizituar disa Këshilla 
të Bashkësisë Islame gjithandej Kosovës. 


MBAHET KONFERENCA 
NDËRKOMBËTARE “FEJA DHE 
PAJTIMI: CILA ËËHTË E ARDHMJA E 
DIALOGUT NDËRFETAR” 

Bashkësia Islame e Kosovës mori pjesë në 
konferencën ndërkombëtare “Feja dhe pajtimi: 
Cila është e ardhmja e dialogut ndërfetar””, 


e cila u mbajt në Pejë nga 24-26 maj 2013, 
organizuar nga MPJ, në bashkëpunim me 
Ambasadën e Britanike, Ambasadën Norvegjeze 
dhe organizatën “The Soul of Europe”. Java 

e Tolerancës në Kosovë hapi Konferencën 
Interfaith në Pejë, duke mbledhur përfaqësues të 
religjioneve kryesore në rajon dhe të komunitetit 
ndërkombëtar të Interfaith. Kjo konferencë, e cila 
bashkon përfaqësues të feve kryesore në rajon 
dhe të komunitetit ndërfetar ndërkombëtar, është 
ngjarja më e madhe e këtij lloji që u zhvillua në 
Kosovë dhe në rajon. Mbi 160 udhëheqës fetarë, 
përfaqësues të komuniteteve dhe ekspertë nga 

42 vende diskutuan mbi pajtimin e besimin dhe 
si mund të jenë ato forcë bashkuese në nivel 
rajonal dhe global. Konferenca ndërfetare u hap 
nga Kryetarja e Republikës së Kosovës, Atifete 
Jahjaga, e cila tha se Kosova ka një traditë unike 
të tolerancës ndërfetare, e cila shprehet në vlerat 
arkitektonike, në trashëgiminë tonë kulturore, në 
objektet e kultit dhe është një testament dëshmues 
i jetesës sonë të përbashkët përgjatë shekujve. Në 
fjalën e tij, Myftiu i Kosovës Mr. Naim ef. Ternava 
vuri në pah gatishmërinë dhe angazhimin e 
BIK-së për rëndësinë e dialogut ndërfetar dhe 
komunikimit si shenjë civilizuese. “Bashkësia 
Islame e Kosovës, - tha ai, dialogun reciprok e 
sheh si alternativën e vetme, pavarësisht nga 
besimi. Kemi më shumë të përbashkëta sesa pika 
që na ndajnë...Ne liderët e tri feve tradicionale 

në Kosovës, vetëm 6 ditë para intervenimit të 
NATO-s, u takuam në Vjenë në përpjekje të 
parandalimit të katastrofës njerëzore. Vetëm pak 
muaj pas përfundimit të luftës, ne liderët e tri feve 
u takuam në Aman të Jordanisë për të konstatuar 
se edhe pas tragjedive më të tmerrshme, popujt 
është dashur të bisedojnë për të gjetur rrugëdalje. 
BIK, e cila përfaqëson mbi 9096 e komunitetit 
fetar në Kosovë, vazhdon të jetë kryesuese e 

bashkëjetesës në harmoni të plotë ndërmjet 
besimtarëve”. Në ketë ceremoni të hapjes, foli 
edhe Peshkopi Teodosije dhe Ipeshkvi i Kosovës 
Dodë Gjergji. 

Gjatë gjithë punimeve të konferencës, 
përfaqësues të ambasadave të shteteve të 
kuintit ndiqnin me interesim të madh rrjedhën 
e konferencës. Në këtë konferencë morën pjesë 
edhe personalitete me renome botërore në 
dialogun ndërfetar, si z. Villiam Vendli, Sekretar 
i Përgjithshëm i “Religions for peace” me seli në 
Nju- Jork, pastaj peshkopi norvegjez në pension, 
z. Gunnar Stolset ,anëtar i komisionit për çmimin 
Nobel. Z.Stalsee ka vizituar shumë herë Kosovën 
dhe është takuar me Myftiun Tërnava. Në 
konferencë mori pjesë gjithashtu Dr. Ibrahim al 
Naim nga Katari. 

Në ditën e tretë, foli z.Sabri Bajgora, 
kryeimam i BIK-së, i cili u përqendrua në rolin 
e prijësit fetar në rite dhe lutje, në funksion të 
afrimit të popujve dhe në ndërtimin e urave të 
bashkëjetesës. (Ejup Ramadani) 





Këtu, në Xhumini e Bojroku: 
me 10 Qershor 1875 


nbojt 





NËXHAMINË E BAJRAKLISË U MBAJT 
IMPROVIZIMI I KUVENDIT TË 
LIDHJES SHQIPTARE TË PRIZRENIT 

Më 10.6. 2013, kuvendi komunal i Prizrenit ka 
organizuar shënimin e 135-vjetorit të Lidhjes së 
Prizrenit. Në dallim prej organizimit të viteve 
të shkuara, në këtë vit jubilar Prizreni organizoi 
improvizimin e Kuvendit të Prizrenit të 10 
Qershorit 1878. Kjo kaloi me sukses dhe Kuvendi 
i improvizuar u mbajt në xhaminë “Mehmet 
Pasha”, e njohur si xhamia e Bajraklisë, pikërisht 
në këtë xhami ku qe mbajtur Kuvendi i Lidhjes 
Shqiptare të Prizrenit më 10 qershor 1878. Gjatë 
improvizimit, të pranishmit patën rastin të 
dëgjonin pjesë nga fjalimet e Abdyl Frashërit 
dhe Sylejman Vokshit dy ideologë të mëdhenj të 
Lidhjes. “Abdyl Frashëri”, para të pranishmëve 
mbajti një fjalim, përkitazi me pavarësimin 
dhe mbrojtjen e trojeve etnike shqiptare, dhe 
në fund kërkoi nga delegatët e pranishëm që 
përfaqësonin të gjitha vilajetet e asaj kohe, të 
jepnin besën. Ata, në mënyrë burrërore lidhën 
besën për mbrojtjen e trojeve shqiptare edhe me 
anë të rezistencës së armatosur. 

Në fund, Ramadan Muja dhe Ali ef. Vezaj 
zbuluan pllakën, e cila është vendosur në anën 
e majtë në hyrje të xhamisë. Atë e ka vendosur 
zyrtarisht kuvendi komunal i Prizrenit. Në 
pllakë shkruan: “Këtu, në xhaminë e Bajrakut, 
më 10 Qershor 1878, u mbajt Kuvendi i Lidhjes 
Shqiptare të Prizrenit” Në fund shkruan: Prizren, 
10.06.2013 - Komuna e Prizrenit. 

Vlen të theksohet se në manifestim morën 
pjesë personalitete të shquara të Prizrenit dhe 
Kosovës, të BIK-së, kryetarë të komunave nga 
Lugina e Preshevës, të komunave shqiptare të 
Maqedonisë e të Ulqinit dhe të komunave të 
Shqipërisë... 

Me këtë rast, një falënderim të veçantë 
meriton kuvendi komunal i Prizrenit si dhe 


kryetarit Ramadan Muja, për këtë pllakë dhe 

për improvizimin e Kuvendit të Lidhjes në 
xhaminë e Bajrakut. Pa harruar asnjëherë të 
përmendim asambleistin e nderuar, zotëri Fatmir 
Memaj i cili dha propozimin para kuvendarëve 
të Prizrenit për improvizimin e Kuvendit në 

këtë vit, një propozim ky që mori përkrahjen 
unanime. (Mr. Orhan Bislimaj) 


IMAMËT E KOSOVËS THËRRASIN PËR 
SHMANGIE TË DUHANIT NË DITËN 
NDËRKOMBËTARE KUNDËR TIJ 

Me rekomandim të Myftiut të Republikës së 
Kosovës, Naim ef. Ternava, në të gjitha xhamitë e 
Kosovës, nga minberet e tyre, imamët e nderuar, 
bënë apel dhe thirrën popullatën kosovare që 
menjëherë të shmangin konsumimin e duhanit, 
Si një e keqe që dita ditës po shtohet gjithnjë e më 
shumë, e që fatkeqësisht po merr shumë jetë. Të 
kontaktuar nga Kryeimami Bajgora, secili Këshill 
vendor i BIK-së, mori përsipër që të obligoj stafin 
e tij - imamët, që një pjesë të ligjëratës së ditës 
së premte, t'ia kushtojnë dëmeve që sjell pirja 
e duhanit, gjegjësisht respektimit të ndalesës 
së konsumimit të tij në ambientet publike. 
Secili nga imamët sensibilizoi opinionin, duke 
përmendur me theks të veçantë statistikat e dala 
nga Organizata Botërore e Shëndetësisë, të cilat 
padyshim ishin mjaft shqetësuese kur shihen 
faktet rreth numrit të duhanpirësve, aq më tepër 
të atyre personave të mitur, nën moshën 10 vjeç, 
pastaj numri i të sëmurëve nga kanceri si pasojë 
e konsumit të duhanit , e kështu me radhë. 
Ligjëratat u mbajtën në ditën ndërkombëtare 
kundër pirjes së duhanit, më 31 maj 2013. 


KRYEIMAMI BAJGORA TAKON 
KRYEIMAMËT E KËSHILLAVE NË PRAG TË 
MUAJIT TË RAMAZANIT 

Në takimin që Kryeimami i Kosovës, Sabri ef. 
Bajgora zhvilloi me kryeimamët e Këshillave 
të Bashkësisë Islame të Republikës së Kosovës, 
në prag të muajit të shenjtë të Ramazanit,më 
13.06.2013, u diskutua dhe u analizua gatishmëria 
dhe mobilizimi i imamëve të mbarë territorit 
të Kosovës, në pritjen sa më madhështore të 
këtij muaji të shenjtë, ashtu sikur u shkëmbyen 
informacione për organizimet dhe aktivitetet që 
do të mbahen në çdo komunë të Kosovës, gjatë 
gjithë muajit të Ramazanit. Kryeimami Bajgora, 
edhe njëherë shprehu gatishmërinë e lartë që 
t'u qëndrojë kryeimamëve afër, si në periudhën 
paraprake të Ramazanit, ashtu edhe gjatë tij. 

Në këtë takim ishin të pranishëm edhe z. Baki 
Svirca dhe z. Bahri ef. Simnica. 

Z. Svirca, hulumtues pranë Institutit të 
Hulumtimt Për Krimet e Luftës së fundit në 
Kosovë, kërkoi thellim të bashkëpunimit në 
mes të dy institucioneve, duke përfshirë këtu 
edhe Këshillat e BIK, që të paraqesin fakte të 
reja për gjithë shkatërrimin e infrastrukturës 

së Bashkësisë Islame, gjegjësisht të objekteve 
fetare, bibliotekave islame, literaturës islame, 
dorëshkrimeve, arkivave me dokumente të 
ndryshme, inventarit që llogaritet trashëgimi 
dhe vlerë kulturore etj. 

Edhe drejtori i Medresesë Alaudin në Prishtinë, 
Bahri ef. Simnica, duke elaboruar programin 
mësimor të institucionit arsimor që ai drejton, u 
rekomandoi kryeimamëve që të angazhohen edhe 
më tepër në promovimin e vlerave të Medresesë, 
nga bankat e së cilës kishin dalë pothuajse të 
gjithë imamët e vendit tonë, e më gjerë. 

Në përfundim të këtij takimi, Kryeimami 
Bajgora, shprehu dëshirën që personalisht të 
zhvillojë takime me të gjithë imamët e komunave 
të Kosovës, duke i vizituar ata para ardhjes së 
muajit të shenjtë. Edhe kryeimamët e Këshillave të 
BIK, nga ky takim u pajtuan që të angazhohen sa 
më tepër në pritjen sa më të denjë dhe përcjelljen e 
Ramazanit me aktivitete të nduarduarshme fetare. 


DUA HATMEJE NË XHAMINË E FSHATIT 
CËRNICË TË KOMUNËS SË GJILANIT 

Më 12 qershor 2013 kishte mbledhur shumë 
qytetarë të devotshëm, në xhaminë e fshatit 
Cërnicë, të cilët me padurim prisnin që të 
dëgjonin zërin e bukur të vijuesve të mësim 
besimit, që atë ditë do të përfundonin me leximin 
e Kuranit para hoxhës së tyre, M. Driton ef. 
Bekteshit dhe para të gjithë të pranishmëve 
në xhami. Nxënësit kishin përgatitur edhe një 
program të larmishëm me recitime dhe ilahi, 
të karakterit fetar, që zgjoi mjaft kureshtje dhe 
emocione tek xhemati. Pas leximit të duasë së 
hatmes nga kryeimami i KBI-së në Gjilan, M..Iljaz 
ef. Mustafa, tubimin e përshëndeti imami i 
xhamisë, M. Driton ef. Bekteshi i cili falënderoi të 
pranishmit, ndërkohë që në emër të Këshillit të 
BI në Gjilan, të pranishmëve iu drejtua kryetari 
i KBI-Gjilan Dr. Sulejman Osmani: “... mbi 

të gjitha e përgëzoj imamin për punën e tij të 
palodhshme. Lus Zotin që Cërnica të kthehet në 
vatrën e dijes ashtu siç ishte në të kaluarën. “Atij që 
Allahu xh.sh. i ka dhuruar vajza, i mëson ato dhe 
i edukon, Allahu do t'i bëjë sebep që ta shpëtojë 
(nëpërmes tyre) nga zjarri i xhehenemit”. 

Dr. Fahrush ef. Rexhepi, zv.Kryetar i BIK-së, 
përcolli tek të pranishmit përshëndetjet më të 
përzemërta në emër të institucionit të BIK-së dhe 
në emër të Myftiut Tërnava, për të vazhduar: “Të 
gjitha këto organizime dhe aktivitete me qëllim 
ngritjen e fjalës së Zotit, reflektojnë pozitivisht 
dhe inkurajojnë brezat e gjeneratat e reja që të 
vazhdojnë krenar rrugën e të parëve të tyre, në 
përhapjen e fjalës së Tij. Sigurisht që është për 
çdo lëvdatë edhe angazhimi i imamit të nderuar 
për punën e tij të palodhshme në edukimin e 
këtyre brezave. Leximi i Kur'anit dhe mësimi i tij 
të tjerëve ngërthen në vete mirësinë më të madhe 
që Allahu ka ia ka dhuruar dikujt. Certifikata për 
20 nxënësit (14 vajza dhe 6 djem) u shpërndanë 
nga Dr. Fahrush Rexhepi, zv. Kryetar i BIK-së. 





KRYEIMAMI BAJGORA VENDOS 
GURTHEMELIN E XHAMISË NË SHKOZË TË 
PRIZRENIT 

Më 20.06.2013, një numër i konsideruar i 
xhematit ishin mbledhur rrëzë kodrës së fshatit 
Shkozë të komunës së Prizrenit, të cilët me 
padurim prisnin fillimin e ceremonisë së vënies 
së gurthemelit të xhamisë së re, e cila njëherësh 
konsiderohet edhe xhamia e dytë në territorin e 
Kosovës pas kufirit me Shqipërinë mëmë. 

Delegacioni i kryesuar nga Kryeimami i 
Kosovës, Sabri Bajgora, së bashku me drejtorët 
e shërbimeve mediale dhe financiare, Ahmet 
Sadriu dhe Kasim Gërguri, si dhe ndihmësi i tij 
Fatmir Iljazi, u pritën në një atmosferë të ngrohtë 
nga Kryetari i KBI-së të Prizrenit, Lutfi Ballëk me 
bashkëpunëtorë, në mesin e qindra besimtarëve të 
Malësisë së Vrrinit. 








Manifestimit i priu leximi i disa verseteve 
kuranore nga sekretari i KBI-së së Prizrenit, 
Orhan Bislimaj, i cili më pas i përshëndeti të 
pranishmit dhe ftoi nikoqirin Ballëk dhe të 
ftuarin e Kryesisë, z. Bajgora për fjalë rasti, para 
se të hidhej gurthemeli i xhamisë nën melosin e 
ëmbël të tekbireve. 

Kryetari i KBI-së të Prizrenit, Lutfi Ballëk, theksoi 
se, “Dëshira e madhe e banorëve të Shkozës sot 
po bëhet realitet. Ky është një fillim i mbarë, 
shpresojmë që sa më parë të përfundojë edhe ky 
projekt, duke iu falënderuar secilit veç e veç për 
vullnetin e tyre të mirë dhe iniciativën që edhe ky 
vend të zbukurohet me një minare.”-tha ai 

Kryeimami Sabri ef. Bajgora, duke iu drejtuar 
të pranishmëve tha se: “Pas ndërtimit të rrugës 
së re, duket se edhe ne si Bashkësi Islame po 
lajmë një borxh ndaj banorëve të kësaj ane të 
Malësisë së Vërrinit, gjegjësisht të fshatit Shkozë 
të komunës së Prizrenit, të cilët historikisht 
dhuruan aq shumë për vendin e tyre, duke mos 
kursyer gjak as mall, që sot të frymojmë lirshëm 
në Kosovën tonë të lire e të pavarur. 

Prandaj, unë në emër të Myftiut Tërnava dhe 
në emër të institucionit të Bashkësisë Islame të 
Kosovës, ju shpreh urimet dhe përgëzimet më 
të sinqerta me rastin e vënies së këtij gurthemeli, 
të kësaj xhamie, të këtij objekti fetar, të këtij 
objekti të dijes, të devotshmërisë dhe vendi ku 
do të adhurohet Allahu. Nuk ka dyshim se, jo 
vetëm për KBI Prizren dhe jo vetëm për banorët e 
fshatit Shkozë, por për t”gjithë besimtarët, vënia 
e këtij gurthemeli është një nder i madh, sepse 
dalëngadalë po i afrohemi shifrës së 800 xhamive 
në Kosovë, prandaj edhe kjo xhami do të jetë një 
margaritar në gjerdanin e pashkëputur të objekteve 
ku adhurohet i Madhi Zot. Uroj që kjo xhami 
të shëmbëllejë si një fanar i cili kurrë nuk do të 
fiket, por drita e tij të ndriçojë e të rrezatojë në 
vazhdimësi, që neve të na përfshijë nuri i Allahut, 
që zemrat tona të rrahin e pulsojnë gjithnjë me 
besimin e patundshëm në Krijuesin tonë fuqiplotë. 


KRYESIA E BIK-UT - VIZITË KËSHILLAVE TË 
SAJ NË VIGJILJE TË MUAJIT TË SHENJTË TË 
RAMAZANIT 

Kryeimami i Bashkësisë Islame të Republikës 
së Kosovës, Sabri ef. Bajgora, ka filluar vizitën 
e Këshillave të BIK-ut, në prag të muajit 
të Ramazanit, i shoqëruar nga drejtorët e 
dikastereve për media dhe botim, Ahmet Sadriu 
dhe atij për financa, Kasim Gërguri, si dhe 
ndihmës Kryeimami Fatmir Iljazi. 

Kjo është hera e dytë gjatë këtij viti, që 
Kryeimami Bajgora me bashkëpunëtorë, 
viziton Këshillat vendorë të BIK-ut, si rezultat i 
përmbushjes së objektivave (për të ardhmen) të 
parapara me programin e Zyrës së Kryeimamit 
për vitin 2013, në drejtim të rimëkëmbjes dhe 
përmirësimit të jetës fetare nëpër Këshillat 
përkatës. 

Gjatë vizitave të tij nëpër Këshilla, në takim 
me imamët e çdo komune, Kryeimami Bajgora 
kërkoi që imamët të jenë në nivelin maksimal 
të detyrës, të përmbushin obligimet e tyre 
karshi qytetarëve, të jenë aktiv, të respektojnë, 
të mbrojnë dhe të garantojnë të drejtat dhe liritë 
e çdo qytetari, pa marrë parasysh përkatësinë 
e tyre etnike apo fetare, në pajtim me urdhrat 
e dala nga Kur'ani dhe Suneti i pejgamberi 
a.s. Qëllim esencial dhe objektiv i këtyre 
takimeve, padyshim që ishte bashkërenditja 
dhe koordinimi i zhvillimit të aktiviteteve të 
Ramazanit, në mes të Kryesisë së BIK-ut dhe 
Këshillave në tërë Kosovën. “BIK-së, gjegjësisht 
sektori fetaro-arsimor, do të vazhdojë të realizojë 
me efikasitet detyrimet dhe obligimet e saja ndaj 
të gjithë qytetarëve të Kosovës, me bindje të plotë 
se bashkëpunimi ndërvëllazëror edhe më tej do 
të jetë në fokus të punës së këtij institucioni”, u 
shpreh Sabri ef. Bajgora. 

z.Ahmet Sadriu, përgjegjës për media dhe 
botim, iu bëri apel imamëve, që të jenë prezent 

në media sa herë që e kërkon nevoja, qofshin 

ato të shkruara apo vizuale, por të jenë shumë 

të kujdesshëm gjatë paraqitjes së tyre, të jenë të 
matur, të vëmendshëm e vigjilent, e të mos bien 
pre e provokimeve të njerëzve të papërgjegjshëm 
apo politikave ditore. Sadriu, gjithashtu kërkoi 
nga imamët që të furnizojnë me kohë qytetarët 
me literaturën e botuar islame si dhe me vaktitë 
e Ramazanit, të botuara nga Kryesia, që si çdo vit 
shpërndahen falas për qytetarët e Republikës së 
Kosovës. 

Referenti financiar i BIK-së, Kasim 
Gërguri, shprehu konsideratën e tij më të 
lartë dhe falënderoi imamët dhe xhematin 
për gatishmërinë e tyre në dhurimin e 
kontributeve materiale, për mbarëvajtjen e 
punës dhe veprimtarisë së institucioneve të 
BIK, dhe njëkohësisht apeloi që të vazhdojnë 
ta mbështesin institucionin e tyre shpirtëror 
edhe në të ardhmen, duke u bërë hisedar në 
këtë mënyrë, në funksionimin sa më të rregullt 
të BIK-së, departamentit të Gruas dhe atij të 
të Rinjve, Fakultetit të Studimeve Islame dhe 
Medresesë së Mesme “Alaudin” në Prishtinë, me 
dy paralelet e saja në Prizren dhe Gjilan. 

Vizitat e delegacionit të Kryesisë nëpër 
Këshilla, të gërshetuara me aktivitete, do të 
vazhdojnë deri në përfundim të muajit të shenjtë 
të Ramazanit. 


TRIBUNA PËR NDER TË NATËS SË 
ISRASË DHE MIRAXHIT 

Më 5 qershor, Departamenti i të Rinjve, në 
bashkëpunim me këshillin e Bashkësisë Islame të 
Prishtinës, organizuan tribunë për nder të natës 
së madhe të Israsë dhe Miraxhit. Si në çdo tubim 
islam, ku madhërohet Emri i Allahut xh.sh., 
edhe ky tubim filloi me disa ajete nga Kur'ani, të 
lexuara nga zëri i bukuri të riut Egzon Ibrahimi. 
Në emër të organizatorëve, të pranishmëve në 
fillim iu drejtua Kryetari i KBI-së të Prishtinës 
Bahri ef. Sejdiu. Pastaj fjalën e mori Mr. Samir 
Ahmeti profesor në M.M. “Alauddin” të 
Prishtinës, i cili ligjëratën e tij për temë qendrore 
pati diskutimin rreth shkaqeve, vlerave dhe 





arsyes së ndodhjes së kësaj mrekullie - Israsë 

dhe Miraxhit. Ligjëruesi i dytë në këtë tribunë qe 
Prof. Muharrem Tërnava, po ashtu mësimdhënës 
në M.M. “Alauddin” të Prishtinës, i cili në 
ligjëratën e tij foli rreth dobive dhe mësimeve 

që duhet të nxjerrin myslimanët nga Israja dhe 
Miraxhi. Programi përfundoi me disa Ilahi të 
kënduara nga Egzon Ibrahimi dhe Besart Islami. 
(Fejsal Spahiu) 





KBII GJAKOVËS MERR MIRËNJOHJE 
PËR 14-VJETORIN E ÇLIRIMIT 

Në festën e 14-vjetorit të çlirimit të Gjakovës, 
kryetari i KBI-së të Gjakovës, Ahmet ef.Hoxha, 
mori pjesë në akademinë solemne dhe me atë 
rast, nga kryetari i Gjakovës - dr.Pal Lekaj, 
mori mirënjohje për kontributin e çmuar të 
BIK-së në kauzën kombëtare gjatë viteve 

më të vështira për popullatën e komunës së 
Gjakovës dhe më shumë. Më 14.06.2013, në 
sallën e shkollës së muzikës “Prenk Jakova” të 
Gjakovës, u mbajt akademia solemne kushtuar 
përvjetorit të 14 të çlirimit të Gjakovës, ku u 
shfaq një program artistik i përgatitur nga 
nxënësit e kësaj shkolle. Në akademi morën 
pjesë një numri i madh i qytetarëve të Gjakovës 
Si dhe personalitete të njohura, si kompozitori i 
mirënjohur shqiptar me origjinë nga Gjakova - 
Avni Mula, sopranoja Inva Mula, e cila u shpall 
“Nderii Gjakovës”, Ambasadori i Shqipërisë 
në Kosovë - Islam Lauka, kryetari i komunës së 
Shëngjinit - Salvador Kaqaj, pjesëtarë të Forcave 
të Armatosura të Kosovës, pjesëtarë të KFOR-it 
etj.. Përveç KBI-së të Gjakovës, me mirënjohje 
u nderuan edhe shumë personalitete dhe 
organizata që kanë dhënë kontributin e tyre për 
çlirimin e vendit. (Esat Rexha) 

MAGJISTROI VEDAT SHABANI 

Më 06.06.2013, në Fakultetin Juridik-drejtimi 
civil, të Universitetit “Hasan Prishtina” të 
Prishtinës, kandidati Vedat Ismet Shabani 
mbrojti me sukses temën e diplomës së masterit 
me titullin: “Shkurorëzimi sipas të drejtës laike 
në Kosovë dhe sipas të drejtës së sheriatit”, para 
komisionit në përbërje Prof. dr. Faik Brestovci, 
kryetar,Prof. dr. Abdulla Aliu, mentor dhe 
Prof.asoc.dr. Nerxhivane Dauti, anëtar. Këtë 
temë kandidati e ka trajtuar në hyrje si dhe 
në katër kapituj, duka u bazuar në Kur'anin 
famëlartë, traditën e Pejgamberit a.s. në librat e 
jurisprudencës Islame si dhe në “Ligji i Familjes 
së Kosovës” i cili është aprovuar nga Kuvendi 
i Kosovës dhe ka hyrë në fuqi më 16.2. 2006. 
Në kapitullin e parë kandidati ka folur rreth 
shkurorëzimit nga aspekti historik, siç është 
shkurorëzimi te grekët, romakët, çifutët, të 
krishterët dhe te arabët. Në kapitullin e dytë 
shtjellohet shkurorëzimi sipas të drejtës laike 
në Kosovë, duke u bazuar në ligjin e lartcekur. 
Kapitulli i tretë shtjellon shkurorëzimin sipas 
të drejtës islame, kryesisht duke u bazuar në 
shkollën juridike hanefite, kurse në kapitullin 
e katër dhe të fundit kandidati ka folur rreth 
funksionimit të Gjykatave të Sheriatit në ish- 
Jugosllavi gjatë periudhës mes dy luftërave 
botërore me theks të veçantë në Kosovë. 
Vedat Ismet Shabani u lind më 05.01.1980 në 
Llapashticë e Poshtme (Podujevë). Shkollën 
fillore e përfundoi në vendlindje, ndërsa 
shkollën e mesme në Medresenë e Mesme 
“El Eminije” në Damask të Sirisë më 2001. Në 
Vitin akademik 20012002 kandidati vazhdoi 
studimet në Fakultetin e Studimeve Islame në 
Prishtinë (FSI) ku edhe diplomon më 2006. Gjatë 
Vitit akademik 200712008 kandidati regjistroi 
studimet postdiplomike-master pranë Fakulteti 
juridik-drejtimi civil të Universitetit “Hasan 
Prishtina” në Prishtinë. Vedat Ismet Shabani jeton 
në Llapashticë të Poshtme dhe aktualisht është 
sekretar në FSI në Prishtinë (Mr. Fitim Gashi) 


MAGJISTROI SEDATISMAJLI 

Më 3 qershor 2013 kandidati Sedat Ismajli, në 
Universitetin Shtetëror të Tetovës mbrojti me 
sukses temën e masterit “Misioni i Euleksit në 
Kosovë” . Sadat Ismajli u lind më 05.05.1978 në 
Komogllavë (Ferizaj). Shkollën fillore (1986-1993) 
e kreu në fshat, kurse të mesmen - medresenë 
e mesme “Alauddin” të Prishtinës (1993-1997). 
Ai punoi si imam në fsh.Komogllavë deri më 
2002. Pas përfundimit të Luftës në Kosovë, u 
inkuadrua në Policinë e Kosovës. Në 2006 filloi 
studimet në AAB të Prishtinës, për t'i përfunduar 
në 2009 si jurist i diplomuar. Më 2009 regjistrohet 
në Universitetin Shtetëror të Tetovës në 
Studimet Postdiplomike dhe aty, më 03.06.2013, 
mbrojti temën e masterit para komisionit në 
përbërje Prof. Dr. Ali Halimi kryetar komisioni, 
Prof Dr. Ylber Sela, mentor dhe njëherazi 
anëtar Komisioni dhe Ymer Ismaili anëtar 
Komisioni, të cilët i dhanë titullin Magjistër i 
së Drejtës Ndërkombëtare dhe Marrëdhënieve 
Ndërkombëtare. (R. Suma) 


PËRFUNDOI KURSII KUR'ANIT DHE 
TEXHVIDIT 

Në kuadër të aktiviteteve të tij Departamenti i 
të Rinjve i BIK-së, tashmë sikur e ka bërë traditë, 
organizoi dhe kreu me sukses kursin e Kur'anit 
dhe texhvidit. Ky aktivitet zgjati një muaj e 
gjysmë, nga 17.04.2013 deri më 10.06.2013. 
Nga ky kurs u certifikuan gjithsej 31 persona, 
shumica e të cilëve ishin studentë. Për herë të 
parë nga ky kurs i organizuar nga Departamenti 
i të Rinjve i BIK-së u diplomuan edhe nxënëse 
dhe studente. Kursi u mbajt në dy lëndë: Mësimi 
i shkronjave të Kur 'anit dhe Mësimi i rregullave 
të texhvidit.Të diplomuarit janë: Hadi Syla, 
Feston Hajdini, Adnan Xhemajli, Kushtrim 
Gllareva, Xhevat Shurdhaj, Enver Qerimi, Egzon 
Abazi, Irfan Rama, Driton Nimani, Astrit Deliu, 
Pajtim Canolli, Vedat Zeka, Besfort Berisha, Visar 
Cakiqi, Durim Zogaj, Jehona Mehmeti, Arlinda 
Abdullahu, Medina Abdullahu, Rinor Ajvazi, 

Ensar Abdullahu, Kujtim Sejdiu, Ardian Ajvazi, 
Esare Bedrolli, Dijar Nushi, Allmir Haxhitasimi, 
Qëndrim Uka, Mujë Salihu, Pajtim Gashi, Arian 
Krasniqi, Driton Bislimi dhe Sadat Kërqeli. 
Kurset u zhvilluan tri herë në javë në sallën e 
Departamentit. Mësimin dhe ligjëratat i mbajti 
stafi i Departamentit. (Fejsal Spahiu) 





Merhum 
NDËRROI JETË ISH-KRYETARII 
KBI-SË TË GJAKOVËS HAXHI RIFAT 
NEZIRI 

Më 15.05.2013, në moshën 84-vjeçare ka 
ndërruar jetë ish-kryetari i KBI-së të Gjakovës, 
haxhi Rifat Ismail Neziri. Haxhi Rifat Neziri u 
lind në Gjakovë më 16.02.1929, nga babai Ismaili 
dhe nëna Zyhra (Mulliqi) Neziri. Rrjedh nga 
një familje me traditë të lashtë fetare. Babai i tij, 
Ismaili, po dhe gjyshi i tij Hamza, kanë qenë 
xhematlinj dhe kujdestarë në vazhdimësi të 
xhamisë së lagjes së H. Imerit. Në moshë të re 
ishte marrë me bujqësi, sikur merreshin pothuaj 
të gjithë në Gjakovë. Andej nga viti 1956, Allahu 


i Madhërishëm deshi që kësaj familjeje t'i hiqej 
gazepi, sepse vëllanë më të ri të rahmetliut - z. 
Fadilin, e kishte marrë burri i hallës (Esma Neziri 
Sahatçiu) Adem Sahatçiu me djemtë: Mehmetin, 
Kahrimanin, Xhavitin dhe Besimin (po ashtu 

një familje fetare dhe fisnike, e njohur dhe 
autoritative për qytetin e Pejës e më gjerë), për ta 
mësuar Zanatin e orëndreqësit, atje ku jetonte, në 
Pejë. Pasi mësoi zanatin e orëndreqësit, ai filloi të 
ushtronte këtë zeje së bashku me rahmetliun, në 
Çarshinë e Vogël, në fillim në një dyqan me qira, 
të cilin më vonë do ta blinin e ta bënin pronë të 
vetën. H. Rifati njihej si zanatli i mirë i orëve, 

të gjithë qytetarët kanë fjalë të mira për të si 
mjeshtër i hollë. Mësimet e para të fesë rahmetliu 
i ka marrë nga mual-limi, mësuesi fetar, Beqir 
Zanun ef. Baraku, njëri nga hoxhallarët e 
nderuar të qytetit të Gjakovës, i cilii mësonte 
fëmijët në mejtepin e haxhi Imerit. Rahmetliu 
Haxhi Rifati na tregonte shpesh për jetën fetare 
të kohës së tij. “Në këtë mejtep, - thoshte ai, i 
mbaj mend 48 burra me mjekra që faleshin ...dhe 
unë si i ri, u shërbeja atyre”. 

Nga viti 1985, kur qe pensionuar, ishte 
aktivizuar si xhematli i rregullt në pesë kohët e 
namazit, si dhe ishte mutevveli i xhamisë, pas 
vdekjes së ish mutevel-liut Ismail Tafil Bardhi. 
Më 1994 u zgjodh anëtar i KBI-së të Gjakovës, 
kurse në fund të vitit 1996, pas dorëheqjes së 
kryetarit të KBIGJ-së, Prim.dr.sci. Ali Flljazit, 

u caktua kryetar i KBIGJ-së. Detyrën e kryetarit 
të KBIGJ-së e mori në kohët më të vështira, si 
ekonomike ashtu dhe politike. Falë aftësive të tij 
organizative, së bashku me anëtarët haxhi Idriz 
Abdullahu, h. Imer Sahatçiu etj, arritën që t'i 
likuidonin të gjitha borxhet dhe të stabilizojnë 
gjendjen financiare të KBIGJ-së. 

Për kontributin e tij si kryetar i KBIGJ-së, nga 
Kryesia e BIRK-së, ishte propozuar të kryente 
Haxhin, si mysafir nderi i Mbretit të Arabisë 
Saudite për në Haxh. 

Pjesëmarrja në ceremoninë e varrimit të 
rahmeti haxhi Rifatit, qe mjaft e madhe. Përveç 
xhematlijnve të të gjitha xhamive të Gjakovës, 
qytetarëve të shumtë, imamëve të nderuar të 
KBI-së të Gjakovës, në varrim morën pjesë edhe 
xhemate të xhamive të fshatrave të rrethinës 
së Gjakovës, ndërkohë që u nderuan me 
pjesëmarrjen e përfaqësuesve të Kryesisë së 
Bashkësisë Islame të Republikës së Kosovës: 
Ahmet ef. Sadriu, Sabri Bajgora, Ekrem ef. 
Siminica, Rexhep ef. Luma, Kasim ef.Gërguri, 
Fatmir ef.Iljazi etj., si dhe shumë të tjerë nga 
Prishtina, Peja, Mitrovica, Kamencia etj.. 
Namazin e xhenazes ia fali kryetari i KBI-së të 
Gjakovës, Ahmet ef. Hoxha. Lutjen te varri e bëri 
Murnir ef.Salkurti, kurse Talkinin ia lexoi Visar 
ef.Koshi.E lusim Allahun e Madhërishëm që, 

Siç ishim bashkë me të në këtë jetë, ashtu të na 
bashkojë me të edhe në Xhennet. Amini 
(Esat Rexha) 


KËSHILLI I BASHKËSISË ISLAME GJAKOVË 
shpallë 


KONKURS 


Për plotësimin e vendit të lirë të punës — 
imam, hatib dhe mualim në xhaminë e KUSARËVE në Gjakovë. 


KANDIDATËT E INTERESUAR DUHET T'I PLOTËSOJNË KËTO 
KUSHTE: 

1. Të kenë kryer Medresenë, FSI-në ose Fakultetin e 
Studimeve Islame jashtë vendit (diploma e nostrifikuar nga 
Kryesia e BIK-së): 

2. T'i përmbahen Kushtetutës së Bashkësisë Islame të 
Republikës së Kosovës, Rregulloreve dhe vendimeve të 
Kryesisë dhe Rregullores së Këshillit: 

3. Të kenë aftësi komunikimi dhe organizimi të çështjeve 
fetare: 

4. Të jenë të shëndoshë psikikisht dhe fizikisht, 

5. TË mos kenë vërejtje për punën e tyre (nëse ka qenë në 
punë më përpara). 


DOKUMENTET E NEVOJSHME: 

Krahas kërkesës për punësim, duhen bashkëngjitur edhe këto 
dokumente: 

e Diploma e Medresesë dhe Fakultetit, 

- Certifikata e lindjes, 

- Certifikata shëndetësore (pasi të pranohet), 

- Certifikata se nuk është nën hetime (pasi të pranohet), 

- Deklarata me shkrim se do t'i kryejë të gjitha shërbimet 
fetare, 

- Dëshmia mbi karakteristikat në punë (nëse paraprakisht ka 
qenë në punë), 

e GV — të dhënat personale, kualifikime ose dëshmi për 
aftësim profesional. 

(Të gjitha dokumentet duhet të jenë origjinale.) 


VËREJTJE: 

Dokumentet dorëzohen në zyrën e Këshillit të BI-së të 
Gjakovës. 

Dokumentet e pakompletuara si dhe ato që arrijnë pas afatit, 
nuk do të merren në shqyrtim. 

Konkursi mbetet i hapur 15 ditë nga dita e publikimit në 
revistën “Dituria Islame”. 

KËSHILLI 1 BASHKËSISË ISLAME NË RAHOVEC 
shpallë 


KONKURS 


Për plotësimin e vendit të lirë të punës- imam, hatib dhe 
mual-lim në xhaminë e fshatit Ratkove 


KANDIDATËT E INTERESUAR DUHET T'I PLOTËSOJNË KËTO 
KUSHTE: 

1. Të kenë të kryer Medresenë, FSI-në ose Fakultetin e 
Studimeve Islame jashtë vendit (diploma e nostrifikuar nga 
Kryesia e BIK-së) 

2.T'i përmbahen Kushtetutës së Bashkësisë Islame të 
Republikës së Kosovës, Rregulloreve dhe vendimeve të 
Kryesisë dhe Rregullores së Këshillit, 

3.Të kenë aftësi komunikuese, 

4 Të jenë të shëndoshë psiqikisht dhe fizikisht, 

9.Të mos kenë vërejtje për punën e tyre nëse paraprakisht 
kanë qenë në punë. 


DOKUMENTET E NEVOJSHME: 

Krahas kërkesës për punësim, duhet bashkangjitur edhe këto 
dokumente: 

- Diploma e Medresesë dhe Fakultetit, 

- Certifikata e lindjes, 

- Certifikata shëndetësore (pasi të pranohet), 

- Certifikata se nuk është nën hetime, 

- Dëshmi mbi karakteristikat në punë (nëse paraprakisht 
kanë qenë në punë) 

- Deklaratë me shkrim se do t'i kryejë të gjitha shërbimet 
fetare, 

e CV — të dhënat personale, kualifikime ose dëshmi për 
aftësim profesional. 

(të gjitha dokumentet të jenë origjinale). 


VËREJTJE: 

Të ardhurat personale bëhet sipas marrëveshjes mes imamit 
dhe këshillit të xhamisë. 

Dokumentet dorëzohen në zyrën e KBI-së të Rahovecit. 
Dokumentet e pakompletuara si dhe ato që arrijnë pas afatit, 
nuk do të merren në shqyrtim. 

Konkursi mbetet i hapur 15 ditë nga dita e publikimit në 
revistën “Dituria Islame”. 

PALESTINEZËT KANË 
HUMBUR 9296 TË 
TERRITOREVE TË TYRE 
Qendra për hulumtimin e 
territoreve të Palestinës ka 
njoftuar se palestinezët që 
nga viti 1917 kur ishin nën 
pushtimin e Anglisë e deri 
më tani kanë humbur 9296 
të territoreve të tyre.Qendra 
për studime rreth tokave 
palestineze në raportin vjetor 
të saj me titull “Pushtimet 
dhe agresioni Izraelit ndaj të 
drejtave të palestinezëve në 
vitin 2012”, ka bërë të ditur se 
9296 e territoreve të Palestinës 
janë pushtuar nga regjimi 
sionist. Viti 2012 gjithashtu ka 
rezultuar me ndërtimin dhe 
zgjerimin e më shumë kolonive 
çifute si rezultat i uzurpimit 
të tokave dhe shkatërrimit 
të shtëpive të palestinezëve. 
Sipas hartave dhe tabelave 
të statistikave, palestinezët 
aktualisht zotërojnë vetëm 
89o të territoreve të tyre 
historike do të thotë vetëm 
një sipërfaqe prej 27 mijë 
hektarëve. Në vitin 2012 forcat 
ushtarake pushtuese të regjimit 
sionist kanë shkatërruar 189 
shtëpi dhe 415 ndërtesa të 
palestinezëve që si rezultat 
janë shpërngulur edhe 1215 
palestinezë nga tokat e tyre. 
Përveç kësaj 772 shtëpi dhe 
590 ndërtesa palestineze 
gjithashtu gjenden në rrezik të 

shkatërrimit dhe konfiskimit 
nga ana e forcave të regjimit 
sionist. Forcat e regjimit sionist 
gjithashtu kanë shkatërruar 
Sipërfaqe të madhe të tokave 
bujqësore ku përfshihen 52 mijë 
pemë ulliri të cilat janë simbol 
qëndresës dhe rezistencës së 
popullit të Palestinës. Gjatë 
këtyre shkatërrimeve nuk 

janë kursyer as objektet dhe 
trashëgimia fetare-islame e 
popullit palestinez. 


ANULOHET LIGJI PËR 
NDALIMIN E HIXHABIT 
PËR NËPUNËSIT NË 
BELGJIKË 

Funksionarët e pushtetit 
lokal në qytetin Gent të 
Belgjikës gjatë një mbledhje 
të martën kanë shfuqizuar 
ligjin për ndalimin e hixhabit 
islamik për femrat myslimanë 
në ambientin e punës së tyre. 
Ligji për ndalimin e hixhabit 
islamik për femrat myslimane 
në ambientin e punës është 
shfuqizuar me vendim të 
këshillit lokal të qytetit Gand 
të Belgjikës dhe me këtë 
vendim femrat myslimane më 
nuk do të kenë problem në 
ambientin e punës për shkak 
të veshjes islame. Funksionarët 
e pushtetit lokal të këtij 
qyteti kanë njoftuar se një 
vendim i tillë është marrë pas 
kërkesës serioze të dhjetë mijë 
qytetarëve të këtij qyteti të cilët 


kanë mbledhur nënshkrimet 

e duhura dhe kanë kërkuar 
shfuqizimin e ligjit të vitit 2007 
për ndalimin e hixhabit islam 
gjatë pranisë në ambientin e 
punës. Ligji është shfuqizuar 
pas një mbledhje katër orësh 
dhe në fund është dhënë 
pëlqimi për heqjen e këtij ligji. 
Freya Van den Bosche një prej 
anëtarëve të këtij këshilli, në 
lidhje me këtë ligj deklaroi: 
Unë jam i mendimit se duhet 
të jemi të pa anshëm sa i përket 
çështjes së hixhabit islam, por 
mendoj se nuk është vetëm 
hixhabi i cili tregon bindjet dhe 
ideologjinë e një individi. Një 
nëpunës dhe me sjelljet e tij 
gjatë orarit të punës mund të 
tregojë se çfarë bindje ka. 


SULMOHET XHAMIA 
DHE QENDRA E MADHE 
ISLAMIKE E KROACISË 
Xhamia dhe qendra e madhe 
islamike e cila është përuruar 
ditë më parë në qytetin Rjekë 
të Kroacisë është sulmuar nga 
një grup i panjohur. Hajredin 
Mujkanoviç, imam i këtij 
kompleksi islamik në Rjekë të 
Kroacisë, ka njoftuar se persona 
të panjohur kanë sulmuar këtë 
qendër islamike duke hedhur 
gurë në drejtim të dritareve të 
saj e cila është përuruar ditë 
më parë. Ai duke thënë se 
ende nuk janë llogaritur dëmet 
materiale të shkaktuar nga ky 
sulm, por forcat e sigurimit të 
Kroacisë kanë nisur hetimet për 
të identifikuar dhe arrestuar 
autorët e këtij sulmi. Kjo 
qendër islamike në qytetin e 
Rjekës ekziston qysh 50 vite më 
parë, por ne edhe gjatë kohës 
së luftës nuk jemi përballur 
me një situatë të këtillë. Ky 
në realitet është një kërcënim. 
Megjithëkëtë akte të tilla nuk 
do të bëhen shkak që ne të 
frikësohemi, por këto gjëra 
shkaktojnë shqetësime të cilat 
shpresojë që mos të ndodhin 
në të ardhmen. Kjo xhami dhe 
qendër islamike është ndërtuar 
me një investim rreth 10 
milionë euro dhe konsiderohet 
një ndër xhamitë më të mëdha 
në Kroaci. 


THEMELOHET 
AKADEMIA “RAMAZAN” 
E VEÇANTË PËR FËMIJËT 
NË AMERIKË 

Qendra për mësimin e 
Islamit “GCLEA” në Nju- 
Xhersi të Amerikës ka marrë 
iniciativë që, me rastin e 
muajit të bekuar të Ramazanit, 
të themelojë akademinë 
“Ramazan”, e veçantë për 
fëmijët. Kjo akademi do të 
fillojë që nga data 10 shaban 
dhe do të vazhdojë deri më 
23 të muajit Ramazan. Kjo 
akademi themelohet me qëllim 
që të mësohen Kur'ani fisnik 
dhe lëndët islame për fëmijët e 
moshës 5 deri 13 vjeç përgjatë 
muajit të bekuar të Ramazanit 
gjatë kohës së pushimeve 
verore. Në këtë akademi hifzi 
dhe leximii Kuranit fisnik, 

dispozitat fetare me rastin e 
muajit të Ramazanit, tregimet 
e profetëve , falja e namazit, 
rregullat e agjërimit, komentimi 
i Kuranit fisnik dhe etika islame, 
- do të mësohen për fëmijët 
myslimanë. Qendra arsimore 
islame GCLEA në vitin 2010 
është themeluar me qëllim që të 
ofrojë shërbime fetare, arsimore 
dhe shoqërore për popullsinë 
myslimane të Nju-Xhersit. 


MALAJZIA FITOI 
ÇMIMIN “MIRËQENIA 
ISLAME” 

Malajzia ka fituar vendin 
e parë të çmimit “Mirëqenia 


- 


Islame” të Institutit 
Ndërkombëtar për Studime 

të Zhvillimit të Shkencave 
Islame. Instituti Ndërkombëtar 
i Studimeve të Zhvillimit të 
Shkencave Islame (IAIS) në 
Kuala-lumpur, duke publikuar 
një artikull në revistën 
ndërkombëtare “Islami 

dhe roli i tij në ringjalljen e 
civilizimit” , Malajzinë e ka 
shpallur fituese të vendit të 
parë për çmimin “Mirëqenia 
Islame”. Ky institut, duke 
analizuar 51 shtete islame, 

ka studiuar dy standarde të 
respektimit të obligimeve 

dhe dispozitave fetare dhe 
zhvillimin shoqëror në këto 
vende, e në fund vendin e parë 
të çmimit “Mirëqenia Islame” 


ia ka dhënë shtetit të Malajzisë. 


Në studimet ndërkombëtare 
të këtij instituti janë marrë 
parasysh edhe standarde të 
tilla, si zotimi ndaj obligimit 
për kryerjen e namazeve 
ditore, pjesëmarrja në namazin 
e xhumasë dhe agjërimi gjatë 
muajit të Ramazanit. Në 
fushën shoqërore janë marrë 
parasysh edhe standarde të 
tilla, si niveli i të arsimuarve, 
pozita e gruas në shoqëri, 
trajtimi i mirë i fëmijëve, 

të ardhurat mesatare të 
familjeve dhe statistikat e 
krimit. Sipas këtij instituti, 
Emiratet e Bashkuara Arabe 
mbajnë pozitën e shteteve 
më të zhvilluara në aspektin 

social, kurse vendet afrikane 
të tilla, si Nigeri, Çadi dhe 
Mali mbajnë nivelin më të 
ulët të zhvillimit në këtë 
fushë. Kjo është në kohën kur 
pikërisht këto vende afrikane, 
për sa i përket respektimit 

të dispozitave fetare, janë në 
nivel shumë më të lartë. 


ISLAMI, FEJA QËPO 
PËRHAPET MË SHUMË 
NËKANADA 

Rezultatet e statistikave më 
të reja zyrtare në Kanada flasin 
se feja islame është feja që ka 
shënuar rritjen më të madhe 
dhe përhapjen më të shpejtë 
në mesin e të gjitha feve të 
tjera në shtetin e Kanadasë. 
Rezultatet e një hulumtimi më 
të ri bërë në Kanada, tregojnë 
se Islami është feja e vetme që 
ka zhvillimin dhe përhapjen 
më të shpejtë në Kanada. Sipas 
këtij burimi, bëhet e ditur 
se rezultatet e statistikave 
kombëtare në Kanada, të 
cilat janë bërë publike ditët e 
fundit, tregojnë se popullsia 
myslimane, përgjatë një 
dekade të kaluar, në këtë 
vend ka shënuar një rritje prej 
8290. Aktualisht besimtarët 
myslimanë kanë arritur një 
shifër prej një milion banorësh 
dhe përbëjnë 3.296 të popullsisë 
kanadeze. Kjo ishte në kohën 
kur në vitin 2001, myslimanët 
kishin një popullsi prej 570 
mijë banorësh në këtë vend. 
Dy të tretat e myslimanëve 
të Kanadasë jetojnë në qytete 
të mëdha të këtij vendi, siç 
janë Toronto, Montreal dhe 
Vankuver. Në mesin e këtyre 
qyteteve, Toronto ka numrin 
më të madh të myslimanëve. 
Montreal dhe Vankuver 
radhiten pas tij për sa i përket 
numrit të myslimanëve që 
jetojnë në këto qytete. Sipas këtij 
burimi, mesatarja e moshës së 
myslimanëve në Kanada është 29 
vjeç, ndërsa mesatarja e moshës 
së emigrantëve në përgjithësi në 
Kanada është rreth 47 vjeç, kurse 
mosha mesatare e banorëve 
kanadezë është 37 vjeç. 


(Mr.Rexhep Suma) 

